News – Page 1243 – Kairali News | Kairali News Live l Latest Malayalam News\nപിതാവിന്റെ അടുത്ത ബന്ധുവായ സൈനികന് ബലാത്സംഗം ചെയ്തു; ദയാവധത്തിനുള്ള അപേക്ഷയുമായി ഇരുപതുകാരി രാഷ്ട്രപതിക്കു മുന്നില്\nപട്‌ന: പിതാവിന്റെ അടുത്ത ബന്ധുവിന്റെ ബലാത്സംഗത്തിന് ഇരയായ ഇരുപതുവയസുകാരി ദയാവധത്തിന് അനുവദിക്കണമെന്ന അപേക്ഷയുമായി രാഷ്ട്രപതിക്കു മുന്നില്. പട്‌ന സ്വദേശിയാണ് ദയാവധത്തിന് അനുമതി തേടിയിരിക്കുന്നത്. പൊലീസില് പരാതി നല്‍കിയിട്ടും...\nആര്‍എസ്എസിന് എതിരെ തുറന്നടിച്ച് ക്രൈസ്തവ സഭ; ക്രിസ്ത്യന് മഞ്ച് നടക്കാത്ത സ്വപ്‌നം; ചര്‍ച്ചയ്ക്കുള്ള ക്ഷണം ക്രൈസ്തവ സഭകള് തിരസ്‌കരിച്ചെന്നും ദില്ലി അതിരൂപതാ ചാന്‍സലര്\nക്രൈസ്തവ സഭകളെ പ്രതിനിധീകരിച്ച് ആരും പോയിട്ടില്ല\nദുബായ്: രഹസ്യകാമറ ഉപയോഗിച്ചു സ്ത്രീകളുടെ നഗ്നത പകര്‍ത്തിയ കേസില് ദുബായിലെ ഷോപ്പിംഗ് മാളിലെ ചെരുപ്പുകടയിലെ സെയില്‍സ്മാനായ ഇന്ത്യക്കാരന് ശിക്ഷ ഉറപ്പായി. അമേരിക്കക്കാരനായ സുരക്ഷാ ഉദ്യോഗസ്ഥനാണ് തെളിവു സഹിതം...\nയുഎന്: നിരന്തരമായി സൗദി അറേബ്യ പ്രകോപിപ്പിക്കുകയാണെന്ന് ഐക്യരാഷ്ട്ര സംഘടനയില് ഇറാന്റെ പരാതി. ഇരു രാജ്യങ്ങളും തമ്മിലുള്ള നയതന്ത്രബന്ധം വഷളായ സാഹചര്യത്തിലാണ് ഇറാന് പരാതിയുമായി യുഎന്നിലെത്തിയത്. സൗദിയിലെ ചില...\nഅഹമ്മദാബാദ്: ഗുജറാത്തിലെ പ്രസിദ്ധമായ കന്‍കാരിയ ഉത്സവത്തിനിടെ പെണ്‍കുട്ടികളെ പൊലീസ് വേഷധാരി പീഡിപ്പിക്കാന് ശ്രമിക്കുന്ന ദൃശ്യങ്ങള് സിസിടിവിയില് പതിഞ്ഞു. കന്‍കാരിയ ഉത്സവത്തിനെത്തിയ പെണ്‍കുട്ടികളെ ശരീരത്തിലും സ്വകാര്യഭാഗങ്ങളിലും പൊലീസുകാരന് സ്പര്‍ശിക്കുന്ന...\nനാലാമത് അന്താരാഷ്ട്ര കേരള പഠന കോണ്‍ഗ്രസ്; ചിത്രങ്ങളിലൂടെ…\nഇന്ത്യ-പാക് സമാധാന ചര്‍ച്ച അട്ടമറിക്കാന് ആരെയും അനുവദിക്കില്ലെന്നു പാകിസ്താന്; പത്താന്‍കോട്ട് ആക്രമണത്തില് ഉടന് നടപടിവേണമെന്ന് അമേരിക്ക\nഇസ്ലാമാബാദ്: പത്താന്‍കോട്ട് ഭീകരാക്രമണത്തിന്റെ പശ്ചാത്തലത്തില് അനിശ്ചിതത്വം നിലനില്‍ക്കുന്നുണ്ടെങ്കിലും ഇന്ത്യ-പാക് സെക്രട്ടറി തല ചര്‍ച്ച ഈമാസം പതിനഞ്ചിനുതന്നെ നടക്കുമെന്നു പാകിസ്താന്. ഇരു രാജ്യങ്ങളുടെയും വിദേശകാര്യ സെക്രട്ടറിമാര് ഈ മാസം...\nബംഗളുരു: സ്ത്രീകളെ അപമാനിക്കും വിധം കര്‍ണാടക ഗവര്‍ണറുടെ പ്രസ്താവന വിവാദമാകുന്നു. പെണ്‍കുട്ടികള് കോളജില് പോകുന്നതു പഠിക്കാനാണെന്നും സൗന്ദര്യമത്സരത്തിനല്ലെന്നും അതുകൊണ്ടു മേയ്ക്കപ്പോ ഫാഷനോ ഇല്ലാതെ പോകണമെന്നുമായിരുന്നു ഗവര്‍ണര് വാജുഭായ്...\nമുഷ്താഖ് അലി ട്രോഫി ക്രിക്കറ്റില് കേരളം സൂപ്പര് ലീഗില്; നിര്‍ണായകമായത് സഞ്ജു വി സാംസണിന്റെ ബാറ്റിംഗ്\nമുഷ്താഖ് അലി ട്രോഫി ക്രിക്കറ്റില് കേരളം സൂപ്പര്‍ലീഗില്. പഞ്ചാബിനെ അട്ടിമറിച്ചാണു കേരളം സൂപ്പര്‍ലീഗില് കയറിയത്. പഞ്ചാബിനെ അഞ്ചു വിക്കറ്റിനാണ് കേരളം തകര്‍ത്തത്. ആദ്യമായാണ് കേരളം മുഷ്താഖ് അലി...\nയുഡിഎഫില് ശുഷ്‌കമായ പാര്‍ട്ടിയായി തങ്ങള് മാറിയെന്നും വീരേന്ദ്രകുമാര്. ജെഡിയുവിന്റെ അഭിപ്രായത്തിന് രാഷ്ട്രീയപ്രസക്തിയേറെ\nപ്രതിഷേധങ്ങള് ഏശിയില്ല; കോടതി വിധികളും എതിരായി; നീതി കിട്ടാതെ യുവതി ബലാത്സംഗം ചെയ്തയാളെത്തന്നെ വിവാഹം ചെയ്തു\nചെന്നൈ: ബലാത്സംഗം ചെയ്തയാളെ വിവാഹം ചെയ്തു പരാതി പരിഹരിക്കാന് യുവതിയോടു കോടതി ഉത്തരവിട്ടതു നടപ്പിലായി. ഏറെ പ്രതിഷേധം ഉയര്‍ന്നെങ്കിലും നീതി ലഭിക്കാതെ യുവതി ഒടുവില് കോടതി ഉത്തരവു...\nമുംബൈ: കൂട്ടുകാര്‍ക്കൊപ്പം കടലിനു സമീപത്തെ പാറയില് കയറി സെല്‍ഫിയെടുക്കുന്നതില് വിദ്യാര്‍ഥിനി തിരയില്‍പെട്ടു. രക്ഷിക്കാന് ഇറങ്ങിയ കൂട്ടുകാരനെയും കാണാതായി. തെരച്ചില് തുടരുന്നു. മുംബൈ ബാന്ദ്ര ബന്ദ്സ്റ്റാന്‍ഡ് കടല്‍തീരത്താണ് സംഭവം....\nമേഘാലയയില് സ്‌ഫോടനത്തില് രണ്ടു മരണം; ആക്രമണത്തിനു പിന്നില് ഗാരോ നാഷണല് ലിബറേഷന് ആര്‍മി\nഷില്ലോംഗ്: മേഘാലയയിലെ മാര്‍ക്കറ്റിലുണ്ടായ ഗ്രനേഡ് സ്‌ഫോടനത്തില് രണ്ടു പേര് മരിച്ചു. ആറു പേര്‍ക്കു പരുക്കേറ്റു. കിഴക്കന് ഗാരോ കുന്നുകളിലെ വില്യം നഗര് മാര്‍ക്കറ്റിലാണ് ആക്രമണമുണ്ടായത്. വിഘടനവാദി ഗ്രൂപ്പായ...\nബംഗളുരു: ബസ് യാത്രയ്ക്കിടെ ഉറങ്ങുമ്പോള് ജീവനക്കാരന് കയറിപ്പിടിക്കാന് ശ്രമിച്ചെന്നു വിദ്യാര്‍ഥിനിയുടെ പരാതിയില് പൊലീസ് കേസെടുത്തു. ദക്ഷിണേന്ത്യയിലെ പ്രമുഖ ദീര്‍ഘദൂര ബസ് സര്‍വീസ് കമ്പനിയായ എസ്ആര്‍എസിലെ ജീവനക്കാരനെതിരേയാണ് കേസെടുത്തത്....\nപാലിയേക്കര ടോള് പിരിവിന് ഒത്താശയുമായി ചാലക്കുടി ഡിവൈഎസ്പി; സമാന്തര റോഡ് ഉപയോഗിക്കുന്നവര്‍ക്ക് പീഡനം; എതിര്‍ക്കുന്നവരോട് പാതിരയ്ക്ക് നടുറോഡില് കുത്തിയിരിക്കാന് പരിഹാസവും\nഒറിജിനല് രേഖകള് വാഹനത്തില് സൂക്ഷിക്കേണ്ട ആവശ്യമില്ലാത്തതിനാല് അത് എടുത്തില്ലെന്നായിരുന്നു ഹരിയുടെ മറുപടി\nപത്താന്‍കോട്ട് ആക്രമണം ഉണ്ടാകുമെന്നു 20 മണിക്കൂര് മുമ്പേ അറിഞ്ഞിട്ടും കേന്ദ്രം അനങ്ങിയില്ല; പഞ്ചാബിന്റെ മുന്നറിയിപ്പ് അവഗണിച്ചത് എന്തിനെന്ന ചോദ്യം ബാക്കി\nദില്ലി: രാജ്യത്ത് ഒരു ഭീകരാക്രമണം തടയാനും സുരക്ഷ ഒരുക്കാനും ഇരുപതു മണിക്കൂര് മതിയായ സമയമാണോ? പത്താന്‍കോട്ട് ആക്രമണം നടക്കുമെന്ന് ഇരുപതു മണിക്കൂര് മുമ്പേ പഞ്ചാബ് സര്‍ക്കാര് കേന്ദ്ര...\nതനിക്കു തെറ്റിയെന്നു രാജന്‍ബാബുവിന്റെ മാപ്പപേക്ഷ; മാപ്പു പറഞ്ഞാല് തീരുന്ന പ്രശ്‌നമല്ല, ഘടകകക്ഷികള് തീരുമാനിക്കുമെന്നു ചെന്നിത്തലയുടെ മറുപടി\nകൊച്ചി: തനിക്കു തെറ്റുപറ്റിയെന്നും വെള്ളാപ്പള്ളി നടേശനുവേണ്ടി ജാമ്യമെടുക്കാന് ഒപ്പം പോയതില് ഖേദിക്കുന്നെന്നും ജെഎസ്എസ് നേതാവ് അഡ്വ. രാജന്‍ബാബു. മാപ്പു പറഞ്ഞാല് തീരാവുന്ന തെറ്റല്ല രാജന്‍ബാബു ചെയ്തതെന്ന് ആഭ്യന്തരമന്ത്രി...\nപൊതുമേഖലാ ബാങ്കുകളിലെ സ്ഥാനക്കയറ്റത്തിന് സംവരണം വേണ്ടെന്നു സുപ്രീം കോടതി; മദ്രാസ് ഹൈക്കോടതിയുടെ ഉത്തരവ് റദ്ദാക്കി\nദില്ലി: രാജ്യത്തെ പൊതുമേഖലാ ബാങ്കുകളില് സ്ഥാനക്കയറ്റത്തിനു സംവരണം പാലിക്കേണ്ടെന്നു സുപ്രീം കോടതി. പട്ടിക വിഭാഗങ്ങള്‍ക്കു സംവരണം ഏര്‍പ്പെടുത്തിക്കൊണ്ടു മദ്രാസ് ഹൈക്കോടതി പുറപ്പെടുവിച്ച വിധി റദ്ദാക്കിയാണു ജസ്റ്റിസുമാരായ ജെ...\nമോദി പത്താന്‍കോട്ട് വ്യോമസേനകേന്ദ്രത്തിലെത്തി; സൈനികരുമായി കൂടിക്കാഴ്ച്ച നടത്തി; ഭീകരര്‍ക്ക് വ്യോമകേന്ദ്രത്തിനുള്ളില് നിന്ന് സഹായം ലഭിച്ചുവെന്ന് സൂചന\nമോദി ഇന്ന് പത്താന്‍കോട്ട് വ്യോമസേനകേന്ദ്രം സന്ദര്‍ശിക്കും\nപാര്‍ലമെന്റില് ബോറടിക്കുമ്പോള് മറ്റു എംപിമാരുമായി ചര്‍ച്ച ചെയ്യുന്നത് സാരിയെക്കുറിച്ചാണെന്ന് സുപ്രിയ സുലേ; സാരി ചര്‍ച്ചയിലൂടെ ശരത് പവാറിന്റെ മകള് വിവാദത്തില്\nദില്ലി: എന്‍സിപി തലവന് ശരത് പവാറിന്റെ മകളും ലോക്‌സഭ എംപിയൂമായ സുപ്രിയ സുലേ വിവാദക്കുരുക്കില്. പാര്‍ലമെന്റില് കൂടുതല് സമയം ഇരിക്കുന്നത് ബോറാണെന്നും അതുകൊണ്ട് പ്രസംഗം നടക്കുമ്പോള് മറ്റു...\nചാപ്പോ ഗുസ്മാന് വീണ്ടും പിടിയില്; ആറു മാസം മുന്‍പ് ജയില് ചാടിയത് ഒന്നര കിലോമീറ്റര് നീളത്തില് തുരങ്കം നിര്‍മ്മിച്ച്\nആറു മാസം മുന്‍പ് ജയില് ചാടിയത് ഒന്നര കിലോമീറ്റര് നീളത്തില് തുരങ്കം നിര്‍മ്മിച്ച്\nചെഗുവേരയുടെ ചിത്രം വരച്ച വിദ്യാര്‍ത്ഥിനിക്ക് എബിവിപി-ബിജെപി പ്രവര്‍ത്തകരുടെ അവഹേളനം; തടഞ്ഞ സഹപാഠിക്ക് സംഘത്തിന്റെ ക്രൂരമര്‍ദ്ദനം\nകൊടുങ്ങല്ലൂര് ഉപജില്ലാ വിദ്യാരംഗം സാഹിത്യവേദിയുടെ ശില്‍പശാലക്കിടയിലാണ് സംഭവം.\nമണ്‍റോത്തുരത്തിനെയും ജനങ്ങളെയും രക്ഷിക്കണമെന്ന് പിണറായി; ജനങ്ങളെ ദുരിതത്തില് ജീവിക്കാന് വിട്ട് അധികാരികള് നിശബ്ദമായി ഇരിക്കുന്നത് അനുവദിക്കാനാവില്ല\nജനങ്ങളെ ദുരിതത്തില് ജീവിക്കാന് വിട്ട് അധികാരികള് നിശബ്ദമായി ഇരിക്കുന്നത് അനുവദിക്കാനാവില്ല\nആര്‍എസ്പി വിട്ടുവരുന്നവര്‍ക്ക് സിപിഐഎം എല്ലാ പിന്തുണയും നല്‍കുമെന്ന് പിണറായി; വിപി രാമകൃഷ്ണപിള്ളയെ അനുനയിപ്പിക്കാനുള്ള ശ്രമത്തില് ആര്‍എസ്എപി\nആര്‍എസ്പിയില് നിന്ന് വരുന്നവര്‍ക്ക് എല്ലാ പിന്തുണയും സിപിഐഎം നല്‍കുമെന്നും പിണറായി\nമാണിയുടെ വാക്ക് പാഴായി; മെയ് മാസത്തിനുള്ളില് കുടിശിക നല്‍കി സര്‍ക്കാര് വാക്ക് പാലിക്കണമെന്ന് കോണ്‍ട്രാക്‌ടേഴ്‌സ് അസോസിയേഷന്\nമെയ് മാസത്തിനുള്ളില് കുടിശിക നല്‍കി സര്‍ക്കാര് വാക്ക് പാലിക്കണമെന്ന് കോണ്‍ട്രാക്‌ടേഴ്‌സ് അസോസിയേഷന്\nദേശീയ സ്‌കൂള് കായികമേളയ്ക്ക് ആഥിത്യമരുളാന് കോഴിക്കോട്; കൂട്ടായ പ്രവര്‍ത്തനത്തിലൂടെ മേള വന്‍വിജയമാക്കുമെന്ന് അബ്ദുറബ്ബ്\nഅനൂകൂല സാഹചര്യത്തില് കേരളത്തിലെ കായികതാരങ്ങള് മികച്ച പ്രകടനം നടത്തുമെന്ന് ഒളിമ്പ്യന് പിടി ഉഷ\nകാര്യമായ ഫലമുണ്ടാക്കാതെ മുഖ്യമന്ത്രിയുടെ ദില്ലി സന്ദര്‍ശനം; കേന്ദ്രത്തില്‍നിന്ന് കിട്ടിയത് പതിവ് ഉറപ്പുകള് മാത്രം; നഴ്‌സിംഗ് റിക്രൂട്ടമെന്റ് പ്രശ്‌നം ഒരാഴ്ചയ്ക്കകം പരിഹരിക്കാമെന്ന് കേന്ദ്രം\nപ്രധാനമന്ത്രി നരേന്ദ്ര മോഡിക്ക് മുഖ്യമന്ത്രി നിവേദനം നല്‍കി\nചണ്ഡിഗഡ്: സൈനികര് ജോലിയിലും വിശ്രമസമയത്തും ഉപയോഗിക്കുന്ന യൂണിഫോമുകള്‍ക്കും വര്‍ക്കിംഗ് ഡ്രസിനും സമാനമായ വേഷങ്ങള് പൊതു ജനങ്ങള് ധരിക്കുന്നതിന് വിലക്കേര്‍പ്പെടുത്തി സൈന്യത്തിന്റെ നിര്‍ദേശം. ഇത്തരം വേഷങ്ങള് ധരിക്കുന്നത് നിയമവിരുദ്ധമാണെന്നും...\nലോകായുക്തയ്‌ക്കെതിരെ വിഎസ്; ലോകായുക്ത അഴിമതിക്ക് ഓശാന പാടുന്നു; പ്രവര്‍ത്തനം പരിശോധിക്കണം; ഭരണതലത്തിലുള്ളവര് പ്രതികളായ കേസുകളില് കാലതാമസമെന്നും വിഎസ്\nഉത്തരവാദിത്വപ്പെട്ടവര് പരിശോധിച്ച് തിരുത്തല് നടപടി സ്വീകരിക്കണമെന്നും വിഎസ്\nകൊച്ചി: കുട്ടികളുടെ ഇന്റര്‍നെറ്റ് ഉപയോഗം രക്ഷിതാക്കള് നിയന്ത്രിക്കണമെന്നു ഹൈക്കോടതി. ഒറ്റപ്പാലത്തിനടുത്തു മങ്കരയില് കോന്നി സ്വദേശികളായ മൂന്നു പെണ്‍കുട്ടികള് ട്രെയിനില് നിന്നു ചാടി മരിച്ചതിനെക്കുറിച്ചു കേസ് പരിഗണിക്കവേയാണ് ജസ്റ്റിസ്...\nഅതിക്രമം മന്ത്രി വക; മാധ്യമപ്രവര്‍ത്തകരെ കൈയ്യേറ്റം ചെയ്തും അധിക്ഷേപിച്ചും കെപി മോഹനന്\nവിഎഫ്പിസികെയുടെ പരിപാടിയിലാണ് മന്ത്രിയുടെ മോശം പെരുമാറ്റം\nകാത്തിരുന്ന സുമിയെ കാണാന് ചന്ദ്രേട്ടന് എത്തി; ദിലീപിനെ സുമി റോസാപുഷ്പം നല്‍കി സ്വീകരിച്ചു; ചികിത്സയ്ക്ക് എല്ലാ സഹായവും നല്‍കുമെന്നു ദിലീപ്\nതിരുവനന്തപുരം: സുമിയെ കാണാന് ചന്ദ്രേട്ടനെത്തി. സുമി റോസാ പുഷ്പം നല്‍കി സ്വീകരിച്ചു. വ്യത്യസ്തമായ താരാരാധാനയുടെ സഫലനിമിഷമായി മാറി ഇരുവരുടെയും കൂടിക്കാഴ്ച. പിപ്പീള് ടിവി വാര്‍ത്തയിലൂടെയാണ് സിനിമ കണ്ടു...\nപ്രവാസികാര്യ മന്ത്രാലയം ഇല്ലാതാക്കാനുള്ള തീരുമാനം തെറ്റായ നടപടി; തീരുമാനത്തില്‍നിന്ന് കേന്ദ്രസര്‍ക്കാര് പിന്മാറണമെന്നും പിണറായി വിജയന്\nഫേസ്ബുക്ക് പോസ്റ്റിന്റെ പൂര്‍ണരൂപം കാണാം.\nഹെറാത്ത്: അഫ്ഗാനിസ്താനിലെ ഹെറാത്തില് ഇന്ത്യന് കോണ്‍സുലേറ്റില് ഭീകരാക്രമണത്തിനുള്ള ശ്രമം സുരക്ഷാ സൈന്യം പരാജയപ്പെടുത്തി. ഇന്നുച്ചയോടെ സ്‌ഫോടക വസ്തു നിറച്ച വാഹനം കോണ്‍സുലേറ്റിലേക്ക് ഇടിച്ചു കയറ്റാനായിരുന്നു ഭീകരരുടെ ശ്രമം....\nആര്‍എസ്പി നേതാവ് എല് സുഗതന് സിപിഐഎമ്മിലേക്ക്; സുഗതന് ആര്‍വൈഎഫ് സ്ഥാനങ്ങള് രാജിവച്ചു\nകൊല്ലം: ആര്‍എസ്പിയുടെ യുവജന സംഘടനയായ ആര്‍വൈഎഫിന്റെ സംസ്ഥാന സമിതി അംഗം എല് സുഗതന് ആര്‍എസ്പി വിട്ടു. സിപിഐഎമ്മില് ചേര്‍ന്നു പ്രവര്‍ത്തിക്കാനാണ് സുഗതന് ആര്‍എസ്പി വിട്ടത്. ആര്‍എസ്പി നേതാവ് പ്രൊഫ....\nമാധ്യമപ്രവര്‍ത്തകയെ അപമാനിച്ച ക്രിസ്‌ഗെയിലിനെതിരേ ക്രിക്കറ്റ് ലോകത്തും പ്രതിഷേധം; ഗെയിലിനെ ആജീവനാന്തം വിലക്കണമെന്ന് ഇയാന് ചാപ്പല്\nമെല്‍ബണ്: ടെലിവിഷന് ചാനല് അഭിമുഖത്തിനിടെ മാധ്യമപ്രവര്‍ത്തകയെ അപമാനിച്ച കരീബിയന് വെടിക്കെട്ട് താരം ക്രിസ് ഗെയിലിനെതിരേ ക്രിക്കറ്റ് ലോകവും. ഗെയിലിനെ ആജീവനാന്തം ക്രിക്കറ്റില്‍നിന്നു വിലക്കണമെന്നു ഇതിഹാസതാരം ഇയാന് ചാപ്പല്...\nഐഎസ് ഭീകരത പെറ്റമ്മയോടും; ഐഎസ് വിട്ടുവരാന് നിര്‍ബന്ധിച്ചതിന് ഇരുപതുകാരന് സ്വന്തം മാതാവിനെ തലയറുത്തുകൊന്നു\nഐഎസ് വിട്ടുവരാന് യുവാവിനെ നിരന്തരം നിര്‍ബന്ധിച്ചതാണ് മാതാവിന്റെ ജീവന് നഷ്ടമാകാന് കാരണമായത്.\nരാജ്യത്തു ഭീകരാക്രമണ പരമ്പരയ്ക്കു പദ്ധതിയിട്ട മദ്രസ അധ്യാപകന് ബംഗളുരുവില് അറസ്റ്റില്\nബംഗളുരു: രാജ്യത്തു ഭീകരാക്രമണ പരമ്പരയ്ക്കു പദ്ധതിയിട്ട മദ്രസ അധ്യാപകനെ അറസ്റ്റ് ചെയ്തു. ബംഗളുരുവിലെ മദ്രസ ആധ്യാപകനായ മൗലാന അന്‍സാര് ഷായെയാണ് ദില്ലി പൊലീസ് അറസ്റ്റ് ചെയ്തത്. ഭീകര...\nബാര് കോഴ കേസില് ഹൈക്കോടതി ചോദിച്ചത് നേരത്തെ പ്രതിപക്ഷം ഉന്നയിച്ച കാര്യങ്ങളെന്ന് പിണറായി; യുഡിഎഫ് സര്‍ക്കാര് ജനങ്ങള്‍ക്കും നിയമത്തിനും മുന്‍പില് തലകുനിച്ചു നില്‍ക്കുന്നു\nയുഡിഎഫ് സര്‍ക്കാര് ജനങ്ങള്‍ക്കും നിയമത്തിനും മുന്‍പില് തലകുനിച്ചു നില്‍ക്കുന്നു\nചോദ്യങ്ങള് അവസാനിക്കുന്നില്ല; ഉത്തരവാദപ്പെട്ടവര് ഉത്തരം നല്‍കുന്നുമില്ല; പത്താന്‍കോട്ട് ഭീകരാക്രമണത്തെ കുറിച്ച് പത്തു ചോദ്യങ്ങളുമായി എംബി രാജേഷ്\n'ദേശസ്നേഹികളായാല്' പിന്നെ ഒന്നിനും ഉത്തരം പറയേണ്ടല്ലോ.....\nസുപ്രീംകോടതി വിധി മറികടന്ന് കേന്ദ്രസര്‍ക്കാര്; ജെല്ലിക്കെട്ട് നടത്താന് തമിഴ്‌നാടിന് അനുമതി\nപൊങ്കലിനോടനുബന്ധിച്ച് ജെല്ലിക്കെട്ട് നടത്താന് തമിഴ്‌നാട് സര്‍ക്കാരിന് കേന്ദ്രസര്‍ക്കാരിന്റെ അനുമതി.\nകെ.ബാബുവിനെതിരായ ഹര്‍ജിയില് ത്വരിതാന്വേഷണം; പരാതിക്കാരന്റെ മൊഴി ഇന്ന് രേഖപ്പെടുത്തും; അന്വേഷണ ചുമതല വിജിലന്‍സ് എസ്പി നിശാന്തിനിക്ക്\nകെ ബാബുവിനെ രക്ഷിക്കാന് സര്‍ക്കാര് നടത്തിയ ശ്രമങ്ങള് പൊളിച്ചടുക്കുന്നതാണ് ഹൈക്കോടതിയുടെ ഇടപെടല്\nഅഖിലേന്ത്യാ ബാങ്ക് പണിമുടക്ക് ഇന്ന്; മൂന്നു ദിവസത്തേക്ക് ബാങ്ക് ഇടപാടുകള് മുടങ്ങും\nനാളെ രണ്ടാംശനിയും മറ്റന്നാള് ഞായറാഴ്ച്ചയുമായതിനാല് തുടര്‍ച്ചയായി മൂന്നു ദിവസമാണ്\nPage 1243 of 1300 Prev 1 … 1,242 1,243 1,244 … 1,300 Next


മുംബൈയില് കനത്ത മഴ തുടരുന്നു | Heavy rains lash Mumbai; schools closed - Malayalam Oneindia\nമുംബൈ: മൂന്നാം ദിവസവും ശക്തമായി പെയ്യുന്ന മഴയെത്തുടര്‍ന്ന് മുംബൈ നഗരത്തിലെയും പരിസര പ്രദേശങ്ങളിലെയും ജനജീവിതം തടസപ്പെട്ടു.\nചൊവ്വാഴ്ച രാവിലെ മഴ കൂടുതല് ശക്തമായതിനെത്തുടര്‍ന്ന് ബ്രിഹന് മുംബൈ മുനിസിപ്പല് കോര്‍പ്പറേഷനിലെ സ്കൂളുകള്‍ക്ക് അവധി പ്രഖ്യാപിച്ചിട്ടുണ്ട്. ശനിയാഴ്ചയാരംഭിച്ച മഴ തിങ്കളാഴ്ച വൈകീട്ടോടെ അല്പം കുറഞ്ഞെങ്കിലും ചൊവ്വാഴ്ചയോടെ വീണ്ടും ശക്തമായിരിക്കുകയാണ്.\nഅടുത്ത 48മണിക്കൂറില് മുംബൈയില് കനത്ത മഴപെയ്യാനിടയുണ്ടെന്ന് കാലാവസ്ഥാ നിരീക്ഷണകേന്ദ്രം അറിയിച്ചിട്ടുണ്ട്. തിങ്കളാഴ്ച 131.48 മില്ലി മീറ്റര് മഴയാണ് മുംബൈ നഗരത്തില് പെയ്തത്. പടിഞ്ഞാറന് പ്രാന്തപ്രദേശങ്ങളില് 160.5ഉം കിഴക്കന് പ്രദേശങ്ങളില് 127.3 മില്ലി മീറ്റര് മഴയുമാണ് രേഖപ്പെടുത്തിയിട്ടുള്ളത്.\nകനത്ത മഴയെത്തുടര്‍ന്ന് മുന്‍കരുതല് എന്നനിലയ്ക്ക് പല സര്‍ക്കാര്, സ്വകാര്യ സ്ഥാപനങ്ങളും വൈകീട്ട് നാലുമണിയോടെതന്നെ ജോലി നിര്‍ത്താന് തീരുമാനിച്ചിരിക്കുകയാണ്. സംസ്ഥാനസര്‍ക്കാറിന്റെ കീഴിലുള്ള ദുരിതാശ്വാസ വിഭാഗം കനത്ത മഴയ്ക്കെതിരെ ജാഗ്രത പാലിക്കുന്നുണ്ട്.\nകനത്തമഴയിലും നഗരത്തിലും അടുത്തപ്രദേശങ്ങളിലേക്കുമുള്ള എല്ലാ തീവണ്ടി സര്‍വ്വീസുകളും കൃത്യസമയം പാലിക്കുന്നുണ്ട്. വിമാനസര്‍വ്വീസുകളും ചൊവ്വാഴ്ച രാവിലെവരെ മാറ്റമില്ലാതെ തുടരുന്നുണ്ട്. വ്യാപകമായി മണ്ണിടിച്ചില് ഉണ്ടായതിനെത്തുടര്‍ന്ന് മുംബൈ-പൂനെ ദേശീയ പാത അടച്ചിരിക്കുകയാണ്.


സ്വന്തം കുഞ്ഞിനെ തൊട്ടാല് ശരീരം ചൊറിഞ്ഞ് തടിക്കുന്ന ഒരമ്മ; അറിയാം ഒരു അപൂർവ രോഗാവസ്ഥ - മലയാളം വാർത്ത | Malayalam Breaking News | Latest Gulf News | Qatar News | Kerala News | Gulf Malayaly\nHomeNewsInternationalസ്വന്തം കുഞ്ഞിനെ തൊട്ടാല് ശരീരം ചൊറിഞ്ഞ് തടിക്കുന്ന ഒരമ്മ; അറിയാം ഒരു അപൂർവ രോഗാവസ്ഥ\nസ്വന്തം കുഞ്ഞിനെ തൊട്ടാല് ശരീരം ചൊറിഞ്ഞ് തടിക്കുന്ന ഒരമ്മ; അറിയാം ഒരു അപൂർവ രോഗാവസ്ഥ\nഅലെർജിയെന്നതുതന്നെ വളരെ ബുദ്ധിമുട്ടേറിയ രോഗാവസ്ഥയാണ്. അലർജികൊണ്ട് പലതരത്തിലുള്ള ബുദ്ധിമുട്ടുകൾ നേരിടുന്നവരാണ് നമ്മളിൽ പലരും. ഇംഗ്ളണ്ടിലെ ഒരമ്മയുടെ രോഗാവസ്ഥ അതിലും കഠിനമാണ്. ആ അമ്മയ്ക്ക് സ്വന്തം കുഞ്ഞിനെ തൊടുന്നത് അലർജിയാണ്. 50,000 സത്രീകളില് ഒരാളെ മാത്രം ബാധിക്കുന്ന അപൂര്‍വ രോഗാവസ്ഥയിലാണ് ഈ സ്ത്രീ. സ്വന്തം കുഞ്ഞിനെ തൊട്ടാല് ഇവരുടെ ശരീരം ചൊറിഞ്ഞ് തടിക്കും. ഹാംഷെറി സ്വദേശിനി ഫിയോണ ഹൂക്കെര് എന്ന 32-കാരിക്കാണ് ദുരവസ്ഥ. മാധ്യമങ്ങളോട് ഫിയോണ തന്നെയാണ് തന്റെ രോഗാവസ്ഥയെക്കുറിച്ച് വ്യക്തമാക്കിയത്.\n31 ആഴ്ച ഗര്‍ഭിണിയായിരിക്കുമ്ബോഴാണ് ഫിയോണയ്ക്ക് ആദ്യമായി വയറില് ചൊറിച്ചില് അനുഭവപ്പെട്ടത്. ചൊറിച്ചില് മാറാനായി ഡോക്ടര്‍മാര് ആദ്യം സ്റ്റിറോയ്ഡ് ക്രീമുകള് നല്‍കിയിരുന്നു.\nഎന്നാല് പ്രസവശേഷം ഇത് കൂടി. കുമിളകള് വന്ന് പൊട്ടാന് തുടങ്ങി. കുഞ്ഞിനെ എടുക്കാന് പോലുമാകാത്ത അസഹ്യമായ വേദനയും. കുഞ്ഞുമായി സ്പര്‍ശനം വരുന്നയിടത്തെല്ലാം കമിളകള്. ചൊറിഞ്ഞ് പൊട്ടുന്നു. മാസങ്ങളോളം ഇതായിരുന്നു അവസ്ഥ.\nപംഫിഗോയിഡ് ഗസ്റ്റേനിസ് എന്ന രോഗമാണിതെന്ന് പിന്നീടാണ് തിരിച്ചറിയുന്നത്. യോനയുടെ ശരീരം അവളുടെ മകന്റെ ഡി.എന്.എയിലെ ഒരു ജീനിനോട് പ്രതികരിക്കുകയായിരുന്നു ചെയ്തത്.\nവയറിലും, മാറിലും, കൈകാലുകളിലുമെല്ലാം നിറയെ ചുവന്ന കുമിളകള് കൊണ്ട് നിറഞ്ഞു. തന്റെ ആദ്യ പ്രസവസമയത്ത് എന്നാല് ഇങ്ങനെ ഉണ്ടായിട്ടില്ലെന്നും ഫിയോണ പറഞ്ഞു.\nഅലര്‍ജി നിയന്ത്രണ വിധേയമാക്കാന് ശക്തമായ അളവില് സ്റ്റിറോയിഡ് കഴിക്കാന് തന്നെയാണ് എല്ലാ ഡോക്ടര്‍മാരും നിര്‍ദേശിച്ചത്. ആറുമാസത്തിന് ശേഷം അലര്‍ജി കുറഞ്ഞു. ഇപ്പോള് ചെറുതായിട്ട് കുമിളകള് ഉണ്ടാകാറുണ്ട്. ക്രീമുകള് ഇടയ്ക്കിടയ്ക്ക് ഉപയോഗിക്കേണ്ടി വരുന്നുണ്ടെന്നും ഫിയോണ പറയുന്നു.\nPrevious articleകോവിഡ് പ്രോട്ടോകോൾ ലംഘനം; ഖത്തറിൽ 723 പേർ അറസ്റ്റിൽ\nNext articleഖത്തറിൽ പ്രവാസി മലയാളി യുവാവിനെ മരിച്ച നിലയിൽ കണ്ടെത്തി


(വെട്ടിച്ചിറ എന്ന താളിൽ നിന്നും തിരിച്ചുവിട്ടതു പ്രകാരം)\nമലപ്പുറം ജില്ലയിലെ ഒരു ഗ്രാമ പ്രദേശമാണ് ആതവനാട്. തിരുന്നാവായ, വളാഞ്ചേരി, പുത്തനത്താണി, കുറ്റിപ്പുറം എന്നിവയാണ് സ്മീപ പ്രദേശങൾ. akk nagar കാട്ടിലങ്ങാടി, കഞ്ഞിപ്പുര, കുറുംബത്തൂർ, കൂടശ്ശേരിപ്പാറ, മണ്ണേക്കര, പൂളമംഗലം തുടങ്ങിയവ പ്രധാന സ്ഥലങ്ങൾ.\nകൂടുതലും ഗൾഫിനെ ആശ്രയിച്ചു കഴിയുന്നവരാണ് ഇവിടത്തെ സമൂഹം[അവലംബം ആവശ്യമാണ്]. അടുത്ത റയിൽവേ സ്റ്റേഷനുകൾ കുറ്റിപ്പുറം, തിരുന്നാവായ, തിരൂർ എന്നിവ. അടുത്ത വിമാനത്താവളം കരിപ്പൂർ(കോഴിക്കോട്)).\nആതവനാട് പഞ്ചായത്തിലെ പ്രധാനസ്ഥലങ്ങൾ[തിരുത്തുക]\n"https://ml.wikipedia.org/w/index.php?title=ആതവനാട്_ഗ്രാമപഞ്ചായത്ത്&oldid=3314448#വെട്ടിച്ചിറ" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:42, 18 ഏപ്രിൽ 2020.


കൊവിഡ് വ്യാപനം: ഹോം ഡെലിവറി സര്‍വ്വീസ് വീണ്ടും ആരംഭിച്ച് കണ്‍സ്യൂമർ‍ഫെഡ് | Consumer fed restarts home delivery amid covid spread\nകൊവിഡ് വ്യാപനം: ഹോം ഡെലിവറി സര്‍വ്വീസ് വീണ്ടും ആരംഭിച്ച് കണ്‍സ്യൂമർ‍ഫെഡ്\nസംസ്ഥാനത്ത് കൊവിഡ് നിയന്ത്രണങ്ങൾ കർശനമാക്കിയതോടെയാണ് അവശ്യ വസ്തുക്കൾ വീട്ടിലെത്തിക്കാനുള്ള പദ്ധതി കൺസ്യൂമർ ഫെഡ് വീണ്ടും തുടങ്ങിയത്...\nThiruvananthapuram, First Published Apr 24, 2021, 10:58 AM IST\nതിരുവനന്തപുരം: കൊവിഡ് വ്യാപനം വീണ്ടും തീവ്രമായതോടെ ഹോം ഡെലിവറി സര്‍വ്വീസ് തുടങ്ങിയിരിക്കുകയാണ് കണ്‍സ്യൂമർ‍ഫെഡ്. മരുന്നുകളും അവശ്യസാധനങ്ങളുമാണ് വീടുകളിൽ എത്തിച്ചു നൽകുന്നത്.\nസംസ്ഥാനത്ത് കൊവിഡ് നിയന്ത്രണങ്ങൾ കർശനമാക്കിയതോടെയാണ് അവശ്യ വസ്തുക്കൾ വീട്ടിലെത്തിക്കാനുള്ള പദ്ധതി കൺസ്യൂമർ ഫെഡ് വീണ്ടും തുടങ്ങിയത്. സംസ്ഥാനത്തെ എല്ലാ ത്രിവേണി സൂപ്പര്‍മാര്‍ക്കറ്റുകളിലും ഈ സൗകര്യം ലഭിക്കും. സമീപത്തെ കണ്‍സ്യൂമർ ഫെഡിന്റെ വാട്സ്ആപ്പ് നന്പറിൽ മെസേജ് അയക്കുന്നവര്‍ക്കാണ് സാധനങ്ങളെത്തിക്കുക.\nകെഎസ്ആര്‍ടിസിയുടെ സഹായത്തോടെയും വീടുകളിൽ സാധനങ്ങൾ എത്തിക്കാനുള്ള ശ്രമവും തുടങ്ങി. കേരളത്തിലെ 78 നീതി മെഡിക്കൽ സ്റ്റോറുകൾ വഴി മരുന്നുകളുടെ ഹോം ഡെലിവറിയുമുണ്ട്. വീട്ടിലേക്ക് അത്യാവശ്യമായി വേണ്ടി വരുന്ന മരുന്നുകളുടെ കിറ്റുകളും സജ്ജമാണ്.\nസുരക്ഷ പരിഗണിച്ച് പണരഹിത ഇടപാടിനായി സ്വൈപ്പിങ് മെഷീനുമായാണ് ജീവനക്കാർ വീട്ടിലെത്തുക. അതേസമയം സപ്ലൈക്കോ, ഹോര്‍ട്ടികോര്‍പ്, കെപ്കോ എന്നീ സ്ഥാപനങ്ങളുടെ സഹകരണത്തോടെ സൂപ്പര്‍മാർക്കറ്റുകളിലൂടെ തിങ്കളാഴ്ച്ച മുതൽ അവശ്യസാധനങ്ങൾ ജനങ്ങൾക്ക് എത്തിച്ച് നൽകും.\nLast Updated Apr 24, 2021, 10:58 AM IST\nഹോം ഡെലിവറി സര്‍വ്വീസ്\nആലപ്പുഴ നഗരത്തിലെ ബെവ്കോ ഔട്ട്ലെറ്റുകൾ അടച്ചിടാൻ നഗരസഭയുടെ ഉത്തരവ്


ലോക്ക് ഡൗൺ ഇടവേളയ്ക്ക് ശേഷം പണ്ഡിരാജ് സൂര്യ ചിത്രത്തിൻറെ ചിത്രീകരണം ആരംഭിച്ചു | CinemaTalkies\nJuly 14, 2021 July 19, 2021 by Kiran K\nഫിലിം ഷൂട്ടിംഗ് 2021 ലോക്ക് ഡൗണിന് ശേഷം പുനരാരംഭിക്കുമ്പോൾ, അഭിനേതാക്കളും അണിയറപ്രവർത്തകരും വീണ്ടും ജോലിയിൽ പ്രവേശിക്കുന്നു. സംവിധായകൻ പണ്ഡിരാജിനൊപ്പം സൂര്യയുടെ ചിത്രമാണ് ഷൂട്ടിംഗ് പുനരാരംഭിക്കുന്ന ഏറ്റവും പുതിയ ചിത്രം. സൂരിയ 40 എന്ന താൽകാലിക പേരിൽ ആരംഭിച്ച ചിത്രത്തിൽ സംവിധായകനും നടനു൦ ഇത് മൂന്നാം തവണയാണ് ഒന്നിക്കുന്നത്. സത്യരാജും പ്രിയങ്ക അരുൾ മോഹനും ചിത്രത്തിൽ പ്രധാന വേഷങ്ങൾ കൈകാര്യം ചെയ്യും.\nജൂലൈ 13 ചൊവ്വാഴ്ച, സൂര്യ 40 ന്റെ ഛായാഗ്രാഹകൻ ആർ രത്‌നേവേലു ട്വിറ്ററിൽ എത്തി. പാണ്ഡിരാജ് സംവിധാനം ചെയ്യുന്ന സൂര്യ 40 ഒരു ഗ്രാമീണ വിനോദമാണെന്ന് അറിയിച്ചു. മാർച്ചിലാണ് ചിത്രത്തിന്റെ ഷൂട്ടിംഗ് ആരംഭിച്ചത്. എന്നിരുന്നാലും, കൊറോണ വൈറസ് പാൻഡെമിക് രണ്ടാം തരംഗത്തെത്തുടർന്ന് ഇത് താൽക്കാലികമായി നിർത്തിവച്ചു.\nസുധ കൊങ്കര പ്രസാദിന്റെ സൂരറായി പൊട്രുയിൽ അവസാനമായി കണ്ട സൂര്യ, പണ്ഡിരാജിന്റെ അടുത്ത ചിത്രത്തിനായി ഷൂട്ടിംഗ് പുനരാരംഭിച്ചു. അഭിനേതാക്കൾക്കും ക്രൂവിനും പൂർണ്ണമായും വാക്സിനേഷൻ നൽകിയിട്ടുണ്ട്, കൂടാതെ സെറ്റുകളിലെ എല്ലാ കോവിഡ് -19 പ്രോട്ടോക്കോളുകളും പിന്തുടരും. താൽക്കാലികമായി സൂര്യ 40 എന്ന് പേരിട്ടിരിക്കുന്ന ഈ ചിത്രത്തിൽ നടനും സംവിധായകനും പസംഗ 2, കടൈക്കുട്ടി സിങ്കം എന്നിവയ്ക്ക് ശേഷം മൂന്നാം തവണയാണ് ഒന്നിക്കുന്നത്രും. നിരവധി റിപ്പോർട്ടുകൾ പ്രകാരം ചെന്നൈയിൽ ചിത്രീകരണം പുനരാരംഭിക്കാൻ നിർമ്മാതാക്കൾ തീരുമാനിച്ചതായും അതിനുശേഷം തമിഴ്‌നാട്ടിലെ കാരൈക്കുടിയിലേക്ക് പുറപ്പെടുമെന്നും അറിയിച്ചു. സൺ പിക്ചേഴ്സാണ് ചിത്രം നിർമ്മിക്കുന്നത്. ഫസ്റ്റ് ലുക്ക് പോസ്റ്റർ സൂര്യയുടെ ജന്മദിനത്തിൽ (ജൂലൈ 23) റിലീസ് ചെയ്യുമെന്ന് പ്രതീക്ഷിക്കുന്നു.


പുതിയ കരുത്തനുമായി കെടിഎം, 790 ഡ്യൂക്ക് സെപ്റ്റംബര് 23ന് ഇന്ത്യയിലെത്തും | new KTM 790 Duke launch on september 23\nപുതിയ കരുത്തനുമായി കെടിഎം, 790 ഡ്യൂക്ക് സെപ്റ്റംബര് 23ന് ഇന്ത്യയിലെത്തും\nSep 17, 2019, 04:56 PM IST\n799 സിസി പാരലല് ട്വിന് സിലിണ്ടര് എന്‍ജിനാണ് വാഹനത്തിന് കരുത്തേകുക.\nകെടിഎം പുതിയ 790 ഡ്യൂക്ക് സെപ്റ്റംബര് 23ന് ഇന്ത്യയില് അവതരിപ്പിക്കും. കരുത്തുറ്റ നേക്കഡ് സ്ട്രീറ്റ് ബൈക്കാണ് 790 ഡ്യൂക്ക്. ഇന്ത്യന് വിപണിയിലെത്തുമ്പോള് എട്ടര ലക്ഷം രൂപയോളം വില പ്രതീക്ഷിക്കാം. ഓസ്ട്രിയയില് നിര്‍മിച്ച് ഇറക്കുമതി വഴിയാണ് 790 ഡ്യൂക്ക് ഇങ്ങോട്ടെത്തുന്നത്.\nഎല്‍ഇഡി ഹെഡ്‌ലാമ്പ്, സ്റ്റെപ്പ്ഡ് സീറ്റ്, സൈഡ് മൗണ്ടഡ് എകസ്‌ഹോസ്റ്റ് എന്നിവയാണ് 790 ഡ്യൂക്കിലെ പ്രധാന സവിശേഷതകള്. സ്‌പോര്‍ട്ട്, സ്ട്രീറ്റ്, റെയിന്, ട്രാക്ക് എന്നീ നാല് ഡ്രൈവിങ് മോഡുകള് വാഹനത്തിനുണ്ട്.\n799 സിസി പാരലല് ട്വിന് സിലിണ്ടര് എന്‍ജിനാണ് കരുത്തേകുക. 9000 ആര്‍പിഎമ്മില് 104 ബിഎച്ച്പി പവറും 8000 ആര്‍പിഎമ്മില് 87 എന്‍എം ടോര്‍ക്കുമേകും ഈ എന്‍ജിന്.6സ്പീഡാണ് ഗിയര്‍ബോക്‌സ്. ട്രാക്ഷന് കണ്‍ട്രോള്, മോട്ടോര് സ്ലിപ്പ് റഗുലേഷന്, മോട്ടോര്‍സൈക്കിള് സ്‌റ്റെബിലിറ്റി കണ്‍ട്രോള് തുടങ്ങിയ സംവിധാനങ്ങളും പുതിയ ഡ്യൂക്കിലുണ്ട്.\nവില 23 ലക്ഷത്തോളം, ഹോണ്ടയുടെ കുഞ്ഞന് ഇലക്ട്രിക് കാര്, ഒറ്റചാര്‍ജില് 220 കിലോമീറ്റര്\nമുന്നില് 43 എംഎം അപ്പ്‌സൈഡ് ഡൗണ് ടെലിസ്‌കോപിക് ഫോര്‍ക്കും പിന്നില് മോണോ ഷോക്കുമാണ് സസ്‌പെന്‍ഷന്. സുരക്ഷയ്ക്കായി മുന്നില് 300 എംഎം ട്വിന് ഡിസ്‌കും പിന്നില് 240 എംഎം ഡിസ്‌ക് ബ്രേക്കുമാണുള്ളത്. ആന്റി ലോക്ക് ബ്രേക്കിങ് സംവിധാനവും വാഹനത്തിലുണ്ട്. യമഹ എംടി-09, ട്രയംഫ് സ്ട്രീറ്റ് ട്രിപ്പിള് ആര്‍എസ്, ഡുക്കാട്ടി മോണ്‍സ്റ്റര് 821, കവസാക്കി Z900, സുസുക്കി ജിഎസ്എക്‌സ്-ആര് 750 എന്നിവയാണ് 790 ഡ്യൂക്കിന്റെ പ്രധാന എതിരാളികള്.\nContent Highlights; new KTM 790 Duke launch on september 23, KTM Duke 790


തദ്ദേശ തെരഞ്ഞെടുപ്പ് അടുത്തതോടെ നേതാക്കളുടെ കൂറുമാറ്റം തുടർക്കഥയാവുകയാണ്. തിരുവനന്തപുരത്ത് കഴിഞ്ഞ ദിവസം അത്തരമൊരു സംഭവം നടന്നു. യൂത്ത് കോൺഗ്രസ് തിരുവനന്തപുരം ജില്ലാ സെക്രട്ടറി ബിജെപിയിൽ ചേർന്നു. ബിജെപി ജില്ലാ ആസ്ഥാനത്തെത്തി ഷാൾ അണിഞ്ഞ് സ്വീകരണമൊക്കെ ഏറ്റുവാങ്ങിയെങ്കിലും 24 മണിക്കൂർ തികയും മുൻപ് നേതാവ് യൂത്ത് കോൺഗ്രസിലേക്ക് തിരിച്ചെത്തി.\nചിറയിൻകീഴ് നിയോജകമണ്ഡലത്തിലെ മുദാക്കൽ സ്വദേശിയായ എം. മിഥുനാണ് യൂത്ത് കോൺഗ്രസിൽ നിന്ന് ബിജെപിയിൽ എത്തിയത്. ബിജെപി തിരുവനന്തപുരം ജില്ലാ ആസ്ഥാനത്ത് നടന്ന ചടങ്ങിൽ അധ്യക്ഷൻ വി. വി രാജേഷാണ് മിഥുനെ പാർട്ടിയിലേക്ക് സ്വീകരിച്ചത്. കോൺഗ്രസിന്റെ അവസാര വാദ രാഷ്ട്രീയത്തിലും സ്വജന പക്ഷപാതിത്വത്തിലും പ്രതിഷേധിച്ചാണ് മിഥുൻ ബിജെപിയിൽ ചേർന്നതെന്ന് വി.വി രാജേഷ് പറഞ്ഞു.\nഅതിനിടെ നേതാവ് സദാചാരവിരുദ്ധ പ്രവർത്തനം നടത്തിയതായി പരാതി വന്നെന്നും തുടർന്ന് ഇയാളെ സസ്‌പെൻഡ് ചെയ്തതായും യൂത്ത് കോൺഗ്രസ് നേതൃത്വം അറിയിച്ചു. ഇതിന് പിന്നാലെ പാർട്ടി മാറിയതിൽ വിശദീകരണവുമായി മിഥുൻ രംഗത്തെത്തി. പെട്ടെന്നുണ്ടായ മാനസിക സമ്മർദത്തിന്റെ പേരിലാണ് ആ സംഭവം ഉണ്ടായതെന്ന് മിഥുൻ പറഞ്ഞു. തനിക്ക് ഉറങ്ങാനോ ഭക്ഷണം കഴിക്കാനോ സാധിച്ചില്ല. തദ്ദേശ തെരഞ്ഞെടുപ്പിൽ മത്സരിക്കാൻ ആഗ്രഹമുണ്ട്. നേതാക്കളെ കണ്ട് കാര്യങ്ങൾ ബോധിപ്പിക്കണം. മാനസിക സമ്മർദം ചെലുത്തിയാണ് ബിജെപി തന്നെ ക്ഷണിച്ചതെന്നും സംസാരിക്കാൻ പോലും അവസരം നൽകിയില്ലെന്നും മിഥുൻ വിശദീകരിച്ചു.\nStory Highlights – youth congress, BJP\nRead more on: bjp | youth congress


ഇനി തോന്നുന്നത് പോലെ പാലക്കാട് ടിപ്പു സുല്‍ത്താന് കോട്ടയില് കയറാന് സാധിക്കില്ല; പ്രവേശന ഫീസ് ഏര്‍പ്പെടുത്തി ആര്‍ക്കിയോളജി വകുപ്പ് - BIGNEWSLIVE | Latest Malayalam News\nഇനി മുതല് കോട്ടയ്ക്കകത്ത് പ്രവേശിക്കണമെങ്കില് 25 രൂപ ഫീസ് നല്‍കണം\nപാലക്കാട്: പാലക്കാട്ടെ പ്രശസ്തമായ ടിപ്പു സുല്‍ത്താന് കോട്ടയില് ഇനി തോന്നുന്നത് പോലെ കയറാന് സാധിക്കില്ല. ആര്‍ക്കിയോളജി വകുപ്പ് പ്രവേശന ഫീസ് ഏര്‍പ്പെടുത്തി. ഇനി മുതല് കോട്ടയ്ക്കകത്ത് പ്രവേശിക്കണമെങ്കില് 25 രൂപ ഫീസ് നല്‍കണം. ആര്‍ക്കിയോളജിക്കല് സര്‍വ്വേ ഓഫ് ഇന്ത്യയുടെ ഉത്തരവ് പ്രകാരമാണിത്.\nഅതേസമയം ഇതിനെതിരെ വ്യാപക പ്രതിഷേധം ഉയര്‍ന്നിട്ടുണ്ട്. പൊതുജനങ്ങളെ ചരിത്ര സ്മാരകത്തിലേക്ക് എത്തുന്നതില് നിന്ന് വിലക്കുക മാത്രമാണ് കേന്ദ്ര സര്‍ക്കാരിന്റെ ഈ പുതിയ തീരുമാനത്തിന് പിന്നിലെന്നാണ് ജനങ്ങളുടെ ആക്ഷേപം.\nപാലക്കാട് ഉള്ള ടിപ്പു സുല്‍ത്താന് കോട്ട ആര്‍ക്കും എപ്പോഴും കയറി ചെല്ലാവുന്ന ഒരു പ്രധാന ഇടമായിരുന്നു. കോട്ടയുടെ അകത്തുള്ള ആഞ്ജനേയ ക്ഷേത്രത്തെ ഒഴിവാക്കി തൊട്ടടുത്ത പ്രവേശന കവാടത്തില് നിന്നാണ് ഫീസ് പിരിക്കുക. സഞ്ചാരികള്‍ക്ക് പുറമെ ഇവിടെ രാവിലെയും വൈകിട്ടും നടക്കാന് വരുന്നവരില് നിന്നും ഫീസ് ഈടാക്കും. ഇന്ന് മുതല് പ്രവേശന ഫീസ് ഈടാക്കി തുടങ്ങും. പാലക്കാട്ടെ കോട്ടക്ക് പുറമെ കണ്ണൂര് കോട്ടയിലും സന്ദര്‍ശനഫീസ് ഈടാക്കാന് ആര്‍ക്കിയോളജിക്കല് സര്‍വ്വേ ഓഫ് ഇന്ത്യ\nTags: archaeological survey of indiafeesfort palakkadKerala\nപിവി അന്‍വറിനെതിരെ സിപിഐ പോര് മുറുകുന്നു, എഐവൈഎഫ് അന്‍വറിന്റെ കോലം കത്തിച്ചു


സ്റ്റീവ് സ്മിത്ത്: വില്ലൻ വീണ്ടും നായകനാകുന്നു | Steven Smith | Ashes Test Series | Cricket | Sports News | Manorama News\nസ്റ്റീവ് സ്മിത്ത്: വില്ലൻ വീണ്ടും നായകനാകുന്നു\nപി എസ് വിമൽ August 06, 2019 01:50 PM IST\nതിരിച്ചുവരവെന്നാൽ ഇങ്ങനെ വേണം. ആഷസിലെ ആദ്യ മത്സരത്തിൽ രണ്ട് ഇന്നിംഗ്സുകളിലും സെഞ്ചുറി നേടിയ സ്റ്റീവ് സ്മിത്തിന്റെ പ്രകടനത്തെക്കുറിച്ച് ഇതിൽ കുറഞ്ഞൊന്നും പറയാനില്ല. പതിനാറ് മാസത്തിന് ശേഷം തന്റെ ഇഷ്ട ഫോർമാറ്റിൽ കളിക്കാനിറങ്ങിയ സ്മിത്ത് ആഘോഷമായി തന്നെയാണ് തുടങ്ങിയത്\n2018 മാർച്ച് 24 . കേപ്ടൗണിൽ ഓസ്ട്രേലിയ- ദക്ഷിണാഫ്രിക്ക മൂന്നാം ടെസ്റ്റിന്റെ മൂന്നാം ദിനം. ഓസ്ട്രേലിയൻ ക്രിക്കറ്റിന്റെ തല കുനിഞ്ഞ ദിനമായിരുന്നു അത്. മത്സരത്തിനിടെ പന്ത് ചുരണ്ടിയ യുവതാരം കാമറൂൺ ബാൻക്രോഫ്റ്റ് ക്യാമറാക്കണ്ണുകളിൽ പിടിക്കപ്പെട്ടു. അന്ന് വൈകീട്ട് നടന്ന വാർത്താ സമ്മേളനത്തിൽ ഓസ്ട്രേലിയൻ നായകൻ സ്റ്റീവ് സ്മിത്ത്, തങ്ങൾ തെറ്റ് ചെയ്തതായി സമ്മതിച്ചു.\nകളിക്കളത്തിൽ തീരുമാനങ്ങളെടുക്കുന്ന മുതിർന്ന സംഘത്തിന് വിഷയം അറിയാമായിരുന്നുവെന്നാണ് സ്മിത്ത് വാർത്താ സമ്മേളനത്തിൽ പറഞ്ഞത്. രാജ്യത്തെ നാണം കെടുത്തിയ സംഭവത്തിൽ ഓസ്ട്രേലിയൻ സർക്കാരടക്കം ഇടപെട്ടു. അന്വേഷണം നടത്തിയ ക്രിക്കറ്റ് ഓസ്ട്രേലിയ, നായകൻ സ്റ്റീവ് സ്മിത്തിനും ഉപനായകൻ ഡേവിഡ് വാർണർക്കും ഒരു വർഷത്തെ വിലക്കേർപ്പെടുത്തി. കാമറൂൺ ബാൻക്രോഫ്റ്റിന് ഒൻപത് മാസത്തെ വിലക്കാണ് ലഭിച്ചത്. ആരാധകർക്ക് നായകനിൽ നിന്നും സ്മിത്ത് വില്ലനായി മാറി.\nഎങ്ങനെയും ജയിക്കുക എന്ന ഓസ്ട്രേലിയൻ ക്രിക്കറ്റ് അധികൃതരുടെ നിലപാടിന്റെ ഇരയായിരുന്നു സ്മിത്ത്. തുടർ തോൽവികളിൽ മനംനൊന്ത നായകന്റെ അറ്റകൈ പ്രയോഗം. പക്ഷെ, കഥ മാറി. ആരാധകർക്ക് വെറുക്കപ്പെട്ടവനായി മാറി ടെസ്റ്റ് ക്രിക്കറ്റിലെ അന്നത്തെ ഏറ്റവും മികച്ച ബാറ്റ്സ്മാൻമാരിലൊരാളായ സ്മിത്ത്.\nവിലക്ക് മാറിയതിന് ശേഷം ഇംഗ്ലണ്ടിൽ നടന്ന ലോകകപ്പിൽ ശരാശരി പ്രകടനം മാത്രമാണ് സ്മിത്ത് കാഴ്ച്ചവെച്ചത്. എങ്കിലും ഓസ്ട്രേലിയൻ ക്രിക്കറ്റിന്റെ അഭിമാനപോരാട്ടമായ ആഷസ് ടീമിലേക്ക് സ്മിത്തിന് വിളിയെത്തി.\nആഷസിന്റെ ആദ്യ ദിനം. ഓപ്പണറായി ഇറങ്ങിയ ഡേവിഡ് വാർണറെ അത്ര നല്ല രീതിയിലായിരുന്നില്ല സ്വതവേ മാന്യന്മാരായ ഇംഗ്ലണ്ടിലെ കാണികൾ സ്വീകരിച്ചത്. അതിന്റെ സമ്മർദ്ധം വാർണറിലും പ്രകടമായിരുന്നു. എൽബിഡബ്ല്യൂ തീരുമാനത്തിനെതിരെ റിവ്യൂ പോലും നൽകാതെ വാർണർ മടങ്ങി. മഞ്ഞ നിറമുള്ള സാന്റ് പേപ്പർ ഉയർത്തിക്കാട്ടി അവഹേളിച്ചാണ് മൈതാനത്ത് നിന്നും വാർണറെ കാണികൾ മടക്കിയത്.\nഈ സാഹചര്യത്തിലാണ് സ്മിത്ത് ബാറ്റിംഗിനിറങ്ങുന്നത്. എട്ടു വിക്കറ്റ് നഷ്ടത്തിൽ 122 എന്ന നിലയിൽ തകർന്ന ഓസ്ട്രേലിയയെ, വാലറ്റത്തെ കൂട്ടുപിടിച്ച് സ്മിത്ത് മുന്നോട് നയിച്ചു. 144 റൺസെടുത്ത സ്മിത്തിന്റെ മികവിലാണ് 284 എന്ന മാന്യമായ സ്കോറിലേക്ക് ഓസീസ് എത്തിയത്.\nരണ്ടാമിന്നിംഗ്സിലും സ്മിത്ത് തന്റെ വിശ്വരൂപം പുറത്തെടുത്തു. 142 റൺസെടുത്ത സ്മിത്ത് ഒരിക്കൽ കൂടി ലോകത്തോട് വിളിച്ചു പറഞ്ഞു. താൻ ഹീറോയാണെന്ന്. ഓസീസ് വിജയത്തിൽ നിർണ്ണായകമായ പ്രകടനം പുറത്തെടുത്ത സ്മിത്ത് തന്നെ മത്സരത്തിലെ താരവുമായി. പതിനാറ് മാസത്തിന് ശേഷമിറങ്ങിയ ആദ്യ മത്സരത്തിൽ രണ്ട് സെഞ്ചുറിയും, മാൻ ഓഫ് ദി മാച്ച് പുരസ്ക്കാരവും.\nസ്പിന്നറായി ടീമിലെത്തിയ കളിക്കാരനാണ് സ്മിത്ത്. എന്നാൽ ശരാശരിക്കും താഴെയായിരുന്നു ബൗളറെന്ന നിലയിൽ സ്മിത്തിന്റെ പ്രകടനം. ടീമിൽ നിന്നും പുറത്തായ സ്മിത്തിന്റെ രണ്ടാം വരവ് ബാറ്റ്സ്മാനായിട്ടായിരന്നു. തുടർന്ന് ലോകം കണ്ടത് സമകാലിക ടെസ്റ്റ് ക്രിക്കറ്റിലെ ഏറ്റവും മികച്ച ബാറ്റ്സ്മാൻമാരിൽ ഒരാളെ.\nസമ്മർദ്ധത്തിനടിമപ്പെടാതെ മികച്ച പ്രകടനം പുറത്തെടുക്കാനുള്ള കഴിവാണ് സ്മിത്തിനെ വ്യത്യസ്ഥനാക്കുന്നത്. ക്ഷമാപൂർവ്വം നിലയുറപ്പിച്ച് കളിയാരംഭിക്കുന്ന ശൈലിയാണ് സ്മിത്തിന്റേത്. ബ്രാഡ്മാന് ശേഷം ഓസീസ് ക്രിക്കറ്റ് കണ്ട ഏറ്റവും മികച്ചവനെന്ന് നിസ്സംശയം പറയാവുന്ന താരം.\nമാന്യന്മാരുടെ കളിയിൽ സ്മിത്തിന്റെ നേതൃത്വത്തിൽ നടത്തിയ ചതി ഒരു നിലയ്ക്കും പൊറുക്കാനാകുന്നതല്ല. എന്നാൽ കളിക്കാരനെന്ന നിലയിൽ മാറ്റിനിർത്താനാവാത്ത താരം തന്നെയാണ് സ്മിത്ത്. അഭിമാനപോരാട്ടത്തിൽ ടീമിനെ വിജയത്തിലെത്തിച്ചതോടെ സ്മിത്ത് വില്ലനിൽ നിന്നും വീണ്ടും നായകനാവുകയാണ്.


ഈ നായയ്ക്ക് സ്‌നേഹം കെഎസ്ആര്‍ടിസി ബസിനോടാണ്, 'എസ്‌കോര്‍ട്ട്' ; വീഡിയോ വൈറല് - Samakalika Malayalam\nഈ നായയ്ക്ക് സ്‌നേഹം കെഎസ്ആര്‍ടിസി ബസിനോടാണ്, 'എസ്‌കോര്‍ട്ട്' ; വീഡിയോ വൈറല്\nBy സമകാലിക മലയാളം ഡെസ്‌ക് | Published: 13th January 2019 11:40 AM |\nLast Updated: 13th January 2019 11:40 AM | A+A A- |\nകെഎസ്ആര്‍ടിസി ബസുകളെ ജീവനുതുല്യം സ്‌നേഹിക്കുന്ന നായ. കേള്‍ക്കുമ്പോള് കൗതുകം തോന്നാം. ആനവണ്ടി കമ്പക്കാരുടെ ഫെയ്‌സ്ബുക്ക് പേജില് കുറച്ചുനാളായി നായയാണ് ചര്‍ച്ചാവിഷയം. നായയുടെ കെഎസ്ആര്‍ടിസി സ്നേഹം വിവരിച്ച് ഫെയ്‌സ്ബുക്കില് പങ്കുവെച്ച കുറിപ്പാണ് വ്യാപകമായി പ്രചരിക്കുന്നത്. കൗതുകവും അമ്പരപ്പുമുണ്ടാക്കുന്ന ഈ കഥ ആനവണ്ടി ട്രാവല് ബ്ലോഗില് ജോമോന് എന്ന വ്യക്തയാണ് പങ്കുവച്ചിരിക്കുന്നത്. ബെംഗളൂരു പീനിയ ബസവേശ്വരാ ബസ് ടെര്‍മിനലിലെ ജിന്റൊ എന്ന നായയാണ് താരം.\nജിന്റോയുടെ ഒരു ദിനം ആരംഭിക്കുന്നത് കേരളത്തില് നിന്നും എത്തുന്ന ബസുകള്‍ക്കൊപ്പമാണ്. രാവിലെ ആദ്യ ബസ് എത്തുമ്പോഴേക്കും ജിന്റോ ഡ്യൂട്ടിക്കെത്തും. ആദ്യം യാത്ര കഴിഞ്ഞെത്തിയ ബസുകള്‍ക്ക് ചുറ്റും ഒരു പരിശോധന. ജീവനക്കാരെ വാലാട്ടി സ്‌നേഹം പ്രകടിപ്പിച്ച ശേഷമാണ് പരിശോധന നടത്തുന്നത്. പിന്നീട് ജീവനക്കാര് നല്‍കുന്ന ഭക്ഷണം കഴിക്കും. അതിനുശേഷം ബസുകള്‍ക്ക് സമീപം ഒരു ഉറക്കമാണ്. അപ്പോഴും ബസുകളുടെ അടുത്തേക്ക് പരിചയം ഇല്ലാത്ത ആളുകളോ വാഹനങ്ങളോ എത്തിയാല് അപ്പോള് സ്വഭാവം മാറും. ആറുമാസത്തോളം കേരളത്തിലെ ബസുകളുടെ ബംഗലൂരുവിലെ കൂലി വേണ്ടാത്ത കാവല്‍ക്കാരനാണ് ജിന്റോ.\nബസുകള് കേരളത്തിലേക്ക് തിരികെ മടങ്ങുമ്പോഴാണ് കാണേണ്ട കാഴ്ച. സ്റ്റാന്‍ഡില് നിന്നും ബസ് പുറത്തേക്ക് പോകും വരെ ബസിനൊപ്പം ഓടി എസ്‌കോര്‍ട്ട് നല്‍കും. അങ്ങനെ കേരളത്തിലേക്കുള്ള ഓരോ ബസും ജിന്റോയുടെ മേല്‍നോട്ടത്തിലാണ് സ്റ്റാന്‍ഡ് വിടുന്നത്. ജീവനക്കാര് കൊടുത്ത ഭക്ഷണത്തോടുള്ള നന്ദിക്ക് അപ്പുറം ജിന്റോയുടെ സ്‌നേഹം ഓരോ ബംഗലൂരു മലയാളിയും ആനവണ്ടി പ്രേമക്കാരും ഏറ്റെടുത്തിരിക്കുകയാണ്.


woman solo travellers | ഒറ്റയ്ക്ക് യാത്ര ചെയ്യാന് ആഗ്രഹിക്കുന്ന സ്ത്രീകള് ശ്രദ്ധിക്കേണ്ട5കാര്യങ്ങള് – News18 Malayalam\nwoman solo travellers | ഒറ്റയ്ക്ക് യാത്ര ചെയ്യാൻ ആഗ്രഹിക്കുന്ന സ്ത്രീകൾ ശ്രദ്ധിക്കേണ്ട5കാര്യങ്ങൾ\n'ലഗേജ് ട്രാക്കര്' ഉപയോഗിക്കുന്നത് നല്ലതാണ്. ഒരുപക്ഷേ നിങ്ങളുടെ ബാഗുകള് നഷ്ടപ്പെട്ടാല് കണ്ടെത്താന് ഇത് നിങ്ങളെ സഹായിക്കും.\nയാത്രകള് (traveller) എല്ലാവര്‍ക്കും വളരെ അധികം ഇഷ്ടമുള്ള കാര്യമാണ്. പണ്ട് കൂടുതല് പുരുഷന്‍മാരാണ് ഒറ്റക്ക് യാത്ര ചെയ്തിരുന്നത് എങ്കില് ഇന്ന് സ്ത്രീകളും സജീവമായി യാത്രകള് നടത്തുന്നുണ്ട്. ഒറ്റ് യാത്ര ചെയ്യുന്ന സ്ത്രീകള്( woman solo travellers) നിരവധി പ്രതിസന്ധികളാണ് അനുഭവിക്കാറുള്ളത്. ഒറ്റയ്ക്ക് യാത്ര ചെയ്യുമ്പോള് സ്ത്രീകള് നിര്‍ബന്ധമായും ശ്രദ്ധിക്കേണ്ട ചില കാര്യങ്ങളുണ്ട് അവ എന്തെല്ലാമെന്ന് പരിശോധിക്കാം.\nലഗേജ്: സാധാരണയായി യാത്ര ചെയ്യുമ്പോള് നമ്മുടെ സാധനങ്ങള് കൂടെ കൊണ്ടുപോകുന്നത് പതിവാണ്. പക്ഷേ, ഒറ്റയ്ക്ക് യാത്ര ചെയ്യുമ്പോള് വലിയ ബാഗുകള് കൊണ്ടുപോകുന്നത് ഒഴിവാക്കുന്നതാണ് നല്ലത്. ആവശ്യമുള്ള സാധനങ്ങള് മാത്രം കൈയ്യില് കരുതുക. യാത്രക്കിടയില് കൂടുതല് സാധനങ്ങള് വാങ്ങാന് നിങ്ങള് ആഗ്രഹിക്കുന്നുവെങ്കില് അതിനായി ബാഗില് സ്ഥലം നീക്കിവയ്ക്കുവാന് ശ്രമിക്കുക.\nഇലക്ട്രോണിക് ഉപകരണങ്ങള്: ഒറ്റയ്ക്ക് യാത്ര ചെയ്യുന്നവര്‍ചില ഇലക്ട്രോണിക് ഉപകരണങ്ങള് നിര്‍ബന്ധമായും കൈയ്യില് കരുതണം. പവര് ബാങ്ക്, ഹെഡ്‌ഫോണുകള് മുതലായവ എപ്പോഴും കരുതുക. യാത്ര ചെയ്യുമ്പോള് മൊബൈല് ചാര്‍ജ് ചെയ്യാന് പറ്റിയ സ്ഥലം ലഭിക്കണം എന്ന് ഉറപ്പില്ല അതിനാല് പവര് ബാങ്ക് വളരെ പ്രധാനമാണ്. ആവശ്യമായ കേബിളുകള് യാത്ര പോകുമ്പോള് എടുക്കാന് മറക്കരുത്.\nഅവശ്യ വസ്തുക്കള്: സ്ത്രീകള്‍ക്ക് യാത്രയില് നിരവധി തടസ്സങ്ങള് നേരിടേണ്ടി വരും. യാത്ര ചെയ്യുമ്പോള് സാനിറ്ററി പാഡുകള്, പേപ്പര് സോപ്പ്, മരുന്നുകള്, ബാന്‍ഡേജ് എന്നിവ കരുതണം. കോവിഡ് വ്യാപനം തുടരുന്ന സാഹചര്യത്തില് മാസ്‌കും സാനിറ്റൈസറും എടുക്കാന് മറക്കരുത്.\nമേക്കപ്പ് ടൂളുകള്: മേക്കപ്പ് ഉപയോഗിക്കുന്ന ആളാണെങ്കില് നിങ്ങളുടെ ആവശ്യമുള്ള മേക്കപ്പ് ടൂളുകള്‍ബാഗില് വെക്കുക. പ്രത്യേകിച്ച് ബോഡി ലോഷന്, സെറം, സണ്‍സ്‌ക്രീന് ലോഷന്, ലിപ് ബാം, ലിപ്സ്റ്റിക്, കാജല്, ഫേസ് ക്രീം മുതലായവ കരുതുക.\nട്രാക്കര്: നിങ്ങള് ഒറ്റയ്ക്ക് യാത്ര ചെയ്യുന്നതിനാല് വളരെ അധികം ശ്രദ്ധ ആവശ്യമാണ്. അതുകൊണ്ട് 'ലഗേജ് ട്രാക്കര്' ഉപയോഗിക്കുന്നത് നല്ലതാണ്. ഒരുപക്ഷേ നിങ്ങളുടെ ബാഗുകള് നഷ്ടപ്പെട്ടാല് കണ്ടെത്താന് ഇത് നിങ്ങളെ സഹായിക്കും. ഇവ നിങ്ങള്‍ക്ക് കൂടുതല് സുരക്ഷ നല്‍കുന്നു\nFirst published: February 28, 2022, 14:48 IST


ഏതൊരു സമൂഹത്തിലും വിദ്യാഭ്യാസം കഴിഞ്ഞാല് സാമൂഹിക ചലനാത്മകതയെ ഏറ്റവും കൂടുതല് സ്വാധീനിക്കുന്നത് തൊഴിലാണ്. വ്യക്തി, കുടുംബ, സമുദായ വളര്‍ച്ചയുടെ ഒരുപാട് ഘടകങ്ങളെ തൊഴില് നിര്‍ണയിക്കുന്നു്. വിദ്യാഭ്യാസ നിലവാരവും തൊഴിലും തമ്മിലുള്ള നേര്‍ബന്ധം സ്വാഭാവികമാണ്. തൊഴില് രംഗത്ത് കാലാന്തരത്തില് കേരളത്തിലെ മുസ്‌ലിം സമുദായത്തിന് എന്ത് സംഭവിച്ചുകൊണ്ടിരിക്കുന്നു, വിദ്യാഭ്യാസ മേഖലയിലുണ്ടായ തോതിലുള്ള സമാനമായ വളര്‍ച്ച തൊഴില് മേഖലയില് സമുദായത്തിന് ലഭ്യമായിട്ടുണ്ടോ എന്നാണ് ഈ കുറിപ്പില് പരിശോധിക്കുന്നത്.\nകേരളത്തില്, നിലവില് പ്രഫഷനല് മേഖലയില് തൊഴിലെടുക്കുന്നവരുടെ 14.81 ശതമാനമാണ് മുസ്‌ലിം പ്രാതിനിധ്യം. ജനസംഖ്യാനുപാതികമായി കണക്കാക്കിയാല് ലഭിക്കാവുന്നതിന്റെ പകുതിയില് അല്‍പം കുടുതല്. ഈ മേഖലയില് പകുതിയലധികം പേരും (55.81 ശതമാനം) ക്രൈസ്തവരാണ്. ഉന്നതജാതികള് 13 ശതമാനവും മറ്റു പിന്നാക്ക വിഭാഗക്കാര് 16 ശതമാനത്തിലധികവുമാണ്. ഉയര്‍ന്ന ശമ്പളമുള്ള ജോലി ചെയ്യുന്നവരില് 23 ശതമാനം മേല്‍ജാതി വിഭാഗങ്ങളും 36 ശതമാനം ക്രൈസ്തവരുമാണ്. മറ്റ് പിന്നാക്ക വിഭാഗങ്ങളേക്കാള് (22.50 ശതമാനം) വളരെ പിറകിലാണ് മുസ്‌ലിംകള് (14 ശതമാനം). വന്‍കിട ബിസിനസുകളില് ഏര്‍പ്പെട്ടവരുടെ അവസ്ഥ പരിശോധിക്കുമ്പോഴും സമാന സാഹചര്യം കാണാന് സാധിക്കും. ഒ.ബി.സി വിഭാഗം (37), ക്രൈസ്തവര് (28), ഉന്നതജാതി (17) എന്നീ വിഭാഗങ്ങളാണ് ഏറ്റവും മുന്നില്. മുസ്‌ലിം പ്രാതിനിധ്യം 15 ശതമാനവും പട്ടിക വിഭാഗങ്ങള് കേവലം മൂന്ന് ശതമാനവുമാണ്. വിദഗ്ധ തൊഴിലിന്റെ കാര്യത്തില് മാത്രമാണ് മുസ്‌ലിം സമുദായം മുന്നില് നില്‍ക്കുന്നത്. 38 ശതമാനമാണ് മുസ്‌ലിം പ്രാതിനിധ്യമുള്ളത്. ഒബിസി (33), ക്രൈസ്തവര് (16), ഉയര്‍ന്ന ജാതി (6), പട്ടിക വിഭാഗം (7) എന്നിങ്ങനെയാണ് ഇതര വിഭാഗങ്ങളുടെ പങ്കാളിത്തം. അവിദഗ്ധ തൊഴിലുകളുടെ കാര്യത്തില് ഒ.ബി.സി വിഭാഗമാണ് (44) മുന്നില്. 16-ഉം 14-ഉം ശതമാനമാണ് യഥാക്രമം മുസ്‌ലിം, ക്രൈസ്തവ സാന്നിധ്യം. പട്ടിക വിഭാഗം അവിദഗ്ധ മേഖലയില് 20 ശതമാനമുണ്ട്. ഉന്നത ജാതികള് ആറ് ശതമാനവും. ചെറുകിട ബിസിനസ് മേഖലയില് 28 ശതമാനം പ്രാതിനിധ്യം മുസ്‌ലിംകളുടേതും 32 ശതമാനം ക്രൈസ്തവരുടേതുമാണ്. ഒ.ബി.സി 23 ശതമാനവും ഉന്നതജാതി വിഭാഗങ്ങള് 11 ശതമാനവുമാണ്. വന്‍കിട കര്‍ഷകരുടെ പങ്കാളിത്തം ഉന്നത ജാതി, ഒ.ബി.സി, ക്രൈസ്തവര്, മുസ്‌ലിംകള് എന്നിവരുടേത് യഥാക്രമം 13, 27, 27, 33 (ശതമാനത്തില്)എന്നിങ്ങനെയാണ്. ഇടത്തരം കര്‍ഷകരുടെ അനുപാതം 16, 30, 19, 16 എന്നിങ്ങനെയും. കര്‍ഷകത്തൊഴിലാളികളില് ഒന്നര ശതമാനമാണ് മേല്‍ജാതി വിഭാഗം. ഒ.ബി.സി- 30 ശതമാനം, പട്ടിക വിഭാഗം- 28 ശതമാനം, ക്രൈസ്തവര്- 21 ശതമാനം, മുസ്‌ലിം- 19 ശതമാനം എന്നിങ്ങനെയാണ് മറ്റു വിഭാഗങ്ങള് ഈ മേഖലയില് ജോലി ചെയ്യുന്നത്.\nമേല്‍കണക്കുകളില്‍നിന്നും വ്യക്തമാകുന്ന കാര്യം ഉയര്‍ന്ന വരുമാനമുള്ള പ്രഫഷനല്, ഉയര്‍ന്ന ശമ്പളമുള്ള ജോലി, വന്‍കിട വ്യവസായങ്ങള് എന്നീ മേഖലകളില് പൊതുവില് ഉയര്‍ന്ന ജാതികളും ക്രൈസ്തവ സമൂഹവുമാണ് ആധിപത്യം പുലര്‍ത്തുന്നത്. താരതമ്യേന ഇടത്തരം വരുമാനവും തീരെ വരുമാനം കുറഞ്ഞതുമായ മേഖലകളിലാണ് മുസ്‌ലിം പ്രാതിനിധ്യം കൂടുതലായി കണ്ടുവരുന്നത്. വരുമാനവും സാമൂഹികപദവിയും കൂടുതലുള്ള ഒട്ടുമിക്ക മേഖലകളിലും മറ്റ് പിന്നാക്ക വിഭാഗങ്ങളേക്കാള് പിറകിലാണ് മുസ്‌ലിംകള്. കേരളത്തിലാകട്ടെ വിവിധ തൊഴില് മേഖലകളിലെ വേതനങ്ങള് തമ്മില് വലിയ അന്തരമുണ്ട്. നിരക്ഷരനായ ഒരാള്‍ക്ക് ലഭിക്കുന്ന വേതനത്തിന്റെ ഇരുപതിരട്ടിയാണ് പ്രഫഷനല് യോഗ്യതയുള്ളയാള്‍ക്ക് ലഭിക്കുന്നത്. പ്രൈമറി വിദ്യാഭ്യാസം നേടിയ ഒരാള്‍ക്ക് ലഭിക്കുന്നതിന്റെ ആറിരട്ടിയാണിത്. അതായത് തൊഴില്‍മേഖലയിലുള്ള ഈ അന്തരം ദാരിദ്ര്യത്തിന്റെ കൂടി സൂചകമാണ്.\nവിവിധ തൊഴില് മേഖലകളില് ഇന്നത്തെ തലമുറയുടെ സാന്നിധ്യം, കഴിഞ്ഞ തലമുറയുടേതില്‍നിന്ന് ഏതളവില് വ്യത്യാസപ്പെട്ടിരിക്കുന്നു എന്ന് കൂടി മനസ്സിലാക്കുമ്പോള് മുസ്‌ലിം സമുദായത്തിന്റെ സഞ്ചാരദിശ ബോധ്യമാവും.\nസംസ്ഥാനത്തെ പുതിയ തലമുറയിലെ 45.67 ശതമാനം പേര്‍ക്കും രക്ഷാകര്‍തൃ തലമുറയേക്കാള് മികച്ച തൊഴില് ലഭ്യമായിട്ടുണ്ട്. ക്രൈസ്തവ വിഭാഗമാണ് ഇക്കാര്യത്തില് ഏറെ മുന്നിലുള്ളത് (51.61 ശതമാനം). മറ്റ് വിഭാഗങ്ങളെല്ലാം ഏകദേശം സംസ്ഥാന വളര്‍ച്ചക്കൊപ്പം തന്നെയാണുള്ളത്. മേല്‍ജാതി (44), ഒ.ബി.സി (42), പട്ടികവിഭാഗം (45), മുസ്‌ലിം (45.63) എന്നിങ്ങനെയാണവ. എന്നാല് രക്ഷാകര്‍തൃ തലമുറയുടെ അതേ തൊഴില് നിലവാരത്തിലെത്തിയവര് സംസ്ഥാന തലത്തില് 41.75 ശതമാനമാണ്. ഇക്കാര്യത്തില് വിവിധ സമൂഹങ്ങള് വലിയ അന്തരം കാണിക്കുന്നുണ്ട്. 48 ശതമാനം മേല്‍ജാതിക്കാര്‍ക്കും തല്‍സ്ഥിതി നിലനിര്‍ത്താന് സാധിക്കുന്നു. സംസ്ഥാന നിലവാരത്തിനടുത്താണ് മുസ്‌ലിം സമുദായത്തിന്റെ (40 ശതമാനം) അവസ്ഥ. ഒ.ബി.സി വിഭാഗത്തിലെയും പട്ടിക വിഭാഗത്തിലെയും 46 ശതമാനം പേര്, രക്ഷിതാക്കളില്‍നിന്നും പിറകോട്ടു പോകാതെ പിടിച്ച് നില്‍ക്കുന്നു. പുതിയ തലമുറയിലെ 12.58 ശതമാനത്തിനും രക്ഷിതാക്കളേക്കാള് ഉയര്‍ന്ന തൊഴില് ലഭ്യതയോ സമാന തൊഴില് ലഭ്യതയോ ഇല്ലാതെ പിറകോട്ടു പോയവരാണ്. ഇതില് ക്രൈസ്തവ, മുസ്‌ലിം (യഥാക്രമം 15,14 ശതമാനം) വിഭാഗങ്ങളൊഴികെയുള്ളവര് സംസ്ഥാന ശരാശരിയേക്കാള് മികച്ച അവസ്ഥയിലാണുള്ളത്.\nഈ കണക്കുകള് വിലയിരുത്തുമ്പോള് മേല്‍ജാതി, ഒ.ബി.സി വിഭാഗങ്ങളേക്കാള് നേരിയ തോതില് മുസ്‌ലിം സമുദായം ഉയര്‍ന്ന ചലനാത്മകത കാണിക്കുന്നു എന്ന് മനസ്സിലാക്കാം. പക്ഷേ, ഇതിന്റെ മറുവശം, മുസ്‌ലിം സമുദായം കാണിക്കുന്ന പോസിറ്റീവ് ചലനാത്മകത താഴ്ന്ന നിലവാരത്തിലുള്ള, കുറഞ്ഞ വരുമാനവും സാമൂഹികപദവിയുമുള്ള തൊഴില് മേഖലയിലാണ് എന്നതാണ്. താഴെ പറയുന്ന കണക്കുകള് ഇക്കാര്യം വ്യക്തമാക്കുന്നുണ്ട്. മുസ്‌ലിംകളിലെ പുതിയ തലമുറയില്‍നിന്ന് പ്രഫഷനല് മേഖലയില് എത്തിപ്പെടുന്നവര് മൂന്ന് ശതമാനമാണ്. ഇതില് 63 ശതമാനം പേരുടെയും രക്ഷിതാക്കള് പ്രഫഷനലുകളോ ഉയര്‍ന്ന ശമ്പളമുള്ള ജോലികളോ ഉള്ളവരാണ്. അവശേഷിക്കുന്ന 37 ശതമാനം കുറഞ്ഞ ശമ്പളക്കാരുടെയോ ബിസിനസുകാരുടെയോ മക്കളാണ്. അസംഘടിത, കാര്‍ഷിക, തൊഴില് സുരക്ഷിതത്വം കുറഞ്ഞ തൊഴില് മേഖലകളില് തൊഴിലെടുക്കുന്നവരുടെ മക്കളില്‍നിന്നും ഈ നിലയിലെത്തിപ്പെടുന്നവര് തീരെ കുറവാണ്. 15.6 ശതമാനം പേര് കുറഞ്ഞ ശമ്പളമുള്ള ജോലി ലഭിക്കുന്നവരാണെങ്കില് അവരില് 17 ശതമാനം പേരുടെയും രക്ഷിതാക്കളും സമാന ജോലികള് നേടിയവരാണ്. അവശേഷിക്കുന്ന 80 ശതമാനത്തിലധികം അതിനേക്കാള് വരുമാനം കുറഞ്ഞ തൊഴില് സാഹചര്യമുള്ള രക്ഷിതാക്കളുടെ അനന്തര തലമുറയാണ്. ഇക്കാരണത്താലാണ് സംസ്ഥാനത്തിന്റെ ഉയരുന്ന ചലനാത്മകതക്കൊപ്പമാണ് മുസ്‌ലിം സമുദായം എന്ന് പ്രത്യക്ഷത്തില് തോന്നാന് കാരണം. തൊഴില്‍രംഗത്ത് വലിയൊരു കുതിച്ചുചാട്ടം മുസ്‌ലിം സമുദായത്തിനകത്ത് ഉണ്ടായിട്ടില്ലെന്നര്‍ഥം.\nപൊതുവെ കച്ചവടസമൂഹമെന്ന് വിശേഷിപ്പിക്കപ്പെടുന്നവരാണ് മുസ്‌ലിംകള്. സമുദായത്തിലെ നിലവിലുള്ള തലമുറയില് വന്‍കിട ബിസിനസ്സുകളിലേര്‍പ്പെട്ടവര് 4.2 ശതമാനം ആണ്. ഇതില് 55 ശതമാനവും ഉയര്‍ന്ന വരുമാനമുള്ള ഉദ്യോഗസ്ഥരുടെ മക്കളോ വന്‍കിട ബിസിനസ്സുകാരുടെ പിന്തുടര്‍ച്ചക്കാരോ ആണ്. അവശേഷിക്കുന്നവര് താഴെ നിന്നും കയറി വന്നവരാണ്. അതേസമയം ചെറുകിട ബിസിനസ്സുകളില് 17.9 ശതമാനം പങ്കാളിത്തമുണ്ട്. ഇതില് 38 ശതമാനം അതേ പാരമ്പര്യമുള്ളവരോ ഉയര്‍ന്ന പ്രഫഷനല് ജോലി/ശമ്പളം ലഭിച്ചവരുടെ മക്കളോ ആണ്. അവശേഷിക്കുന്ന 62 ശതമാനം തൊട്ടുതാഴെ സാമ്പത്തിക ശേഷിയുള്ള കുടുംബങ്ങളില് നിന്നുള്ളവരാണ്. വിദഗ്ധ തൊഴിലാളികളുടെ മക്കളില് 40 ശതമാനത്തിനു മാത്രമാണ് ഉയര്‍ന്ന തലങ്ങളിലേക്ക് കുതിക്കാനായിട്ടുള്ളത്. വന്‍കിട/ഇടത്തരം കര്‍ഷക കുടുംബങ്ങളില്‍നിന്നുള്ള ചെറിയൊരു വിഭാഗം സംഘടിത/ശമ്പളമുള്ള തൊഴില് മേഖലയിലേക്ക് എത്തിയിട്ടുണ്ട്. കര്‍ഷക തൊഴിലാളികള്, അവിദഗ്ധ തൊഴിലാളികള് എന്നിവരുടെ പിന്‍തലമുറയിലെ നല്ലൊരു ശതമാനവും വിദഗ്ധ തൊഴില്, ചെറുകിട ബിസിനസ്, കുറഞ്ഞ ശമ്പളമുള്ള ജോലി എന്നിവയിലേക്ക് മാറിയിട്ടുണ്ട്. അതായത്, താഴെ തട്ടില്‍നിന്ന് നേരിയ തോതില് മികച്ചു നില്‍ക്കുന്നതോ സമാനവരുമാനമുള്ളതോ ആയ മേഖലയിലേക്ക് മാറി എന്നതാണ് മുസ്‌ലിം സമുദായത്തിന്റെ തൊഴില് മേഖലയിലുണ്ടായ മാറ്റം. ഇവയൊന്നും തന്നെ അവരുടെ സാമൂഹികാവസ്ഥയെ വന്‍തോതില് ഉയര്‍ത്തിക്കൊണ്ടുവരാവുന്ന വിധത്തിലുള്ള സാമ്പത്തികനില മെച്ചപ്പെടുത്തുന്നതിന് കാരണമാവില്ല. മറ്റൊരര്‍ഥത്തില്, മുസ്‌ലിം സമുദായത്തിനകത്ത് ഒരു ദരിദ്രസംസ്‌കാരം നിലനില്‍ക്കുന്നു, തലമുറകളിലൂടെ ആ സംസ്‌കാരം കൈമാറ്റം ചെയ്യപ്പെടുകയും ചെയ്യുന്നു. തൊഴില് ലഭ്യതയും പുറംപിന്തുണയും (ഗള്‍ഫിലുള്ളവരുടെ വരുമാനം) ആശ്രയിച്ചിരിക്കുന്നു മുസ്‌ലിം സമുദായത്തിന്റെ തന്നെ അടുത്ത തലമുറയുടെ ചലനദിശ.\nശ്രദ്ധിക്കേണ്ട പ്രധാന കാര്യം കൂടിയുണ്ട്. മുസ്‌ലിം സമുദായത്തിന്റെ വിദ്യാഭ്യാസ രംഗത്തെ ഗുണപരമായ ചലനാത്മകത(60.08)യേക്കാള് കുറവാണ് തൊഴില്‍പരമായ ചലനാത്മകത(45.63). വിദ്യാഭ്യാസ മേഖലയിലുണ്ടായ മികവിനനുസരിച്ച് തൊഴില്‍പരമായ മികവ് ലഭ്യമായിട്ടില്ല എന്നാണിതിനര്‍ഥം.\nകേരളത്തിലെ മുസ്‌ലിം സമുദായത്തിന്റെ വിദ്യാഭ്യാസ, തൊഴില് ചലനാത്മകതയെ അളന്നെടുക്കാവുന്ന മറ്റൊരു ഉപാധിയാണ് ഗള്‍ഫ് പ്രവാസം. കേരളത്തിന്റെ സമ്പദ്‌വ്യവസ്ഥക്ക് ഇപ്പോഴും ഗള്‍ഫിന്റെ പിന്തുണ വലിയ തോതിലുണ്ട്. 26 ശതമാനമുള്ള കേരള മുസ്‌ലിംകളാണ് പ്രവാസത്തിന്റെ കാര്യത്തില് മുന്‍പന്തിയിലുള്ളത്. 42 ശതമാനമാണ് മുസ്‌ലിംകളുടെ പ്രവാസത്തിലെ സാന്നിധ്യം. സംസ്ഥാനത്തെ നൂറില് 24 വീടുകളില് ഒരു പ്രവാസിയുണ്ടെങ്കില് മുസ്‌ലിംകളിലത് നൂറില് 43 ആണ്. ഗള്‍ഫ് പ്രവാസത്തിന്റെ കൂടി ബലത്തിലാണ് വിദ്യാഭ്യാസ രംഗത്ത് മുകളില് വിശകലനം ചെയ്ത സ്വഭാവത്തിലുള്ള മുസ്‌ലിം വളര്‍ച്ച സാധ്യമായത്. അതേസമയം കഴിഞ്ഞ അഞ്ചു വര്‍ഷത്തിനകം ഗള്‍ഫില്‍നിന്നുണ്ടായ തിരിച്ചുവരവിന് ആനുപാതികമായി നാട്ടില് പ്രാതിനിധ്യമുറപ്പുവരുത്താവുന്ന തൊഴില് വളര്‍ച്ച മുസ്‌ലിം സമൂഹത്തിനുണ്ടായിട്ടില്ല. കഴിഞ്ഞ അഞ്ച് വര്‍ഷത്തിനുള്ളില് മൊത്തം പ്രവാസികളുടെ എണ്ണത്തില് ഗണ്യമായ കുറവ് വന്നിട്ടുണ്ട്. ജനസംഖ്യാ ഘടനയിലുണ്ടായ മാറ്റം, ഗള്‍ഫില് ശമ്പളനിരക്ക് കുറഞ്ഞത്, ഗള്‍ഫ് സാമ്പത്തിക രംഗത്തുണ്ടായ ഇടിവ്, ദേശസാല്‍കൃത നയങ്ങള് തുടങ്ങിയവ ഇതിന് കാരണമാണെങ്കിലും ഉയര്‍ന്ന വിദ്യാഭ്യാസം നേടിയ പുതുതലമുറ ഗള്‍ഫിതര രാജ്യങ്ങളിലേക്ക് ചേക്കേറാന് തുടങ്ങിയതും പ്രധാനപ്പെട്ട ഒരു കാരണമാണ്. ഗള്‍ഫ് പ്രവാസികളില് 50 ശതമാനത്തിലധികം ഹയര് സെക്കന്ററി, ഡിഗ്രി യോഗ്യതയുള്ളവരാണ്. മുസ്‌ലിം സമുദായത്തിലും നിലവിലുള്ള തലമുറ ഇതിനപ്പുറത്തേക്ക് കടക്കാതെ നില്‍ക്കുന്നു എന്ന് മുമ്പ് പറഞ്ഞല്ലോ. മൊത്തം ഗള്‍ഫ് പ്രവാസത്തില് കഴിഞ്ഞ അഞ്ച് വര്‍ഷത്തിനകം കുറവ് വന്നപ്പോഴും മുസ്‌ലിം പ്രാതിനിധ്യം രണ്ട് ശതമാനത്തിനടുത്ത് വര്‍ധിക്കാനുള്ള കാരണം ഇതില്‍നിന്നും മനസ്സിലാക്കാം.\nഇതാണ് വസ്തുതകള്. എന്നാല്, കേരളത്തിലെ മുസ്‌ലിംകളെ കുറിച്ച് അവതരിപ്പിക്കപ്പെടുന്ന ചിത്രം ഇങ്ങനെയല്ല. മുസ്‌ലിംകള്‍ക്ക് കേരളത്തില് വലിയ മുന്നേറ്റം സാധ്യമായിട്ടുണ്ട്, സാമ്പത്തികമായും സാമൂഹികമായും വിദ്യാഭ്യാസപരമായും അവര് ഏറെ മുന്നിലാണ്, പ്രാതിനിധ്യം വളരെ കൂടുതലാണ്, അനര്‍ഹമായത് നേടിയെടുക്കുന്നു എന്നിങ്ങനെ നീണ്ടുപോകുന്നു അത്. മുസ്‌ലിം സമുദായത്തില് തന്നെയും നല്ലൊരു വിഭാഗം ഇങ്ങനെ വിശ്വസിക്കുന്നു, അങ്ങനെ പ്രചരിപ്പിക്കുന്നവരുമുണ്ട്; അതിനാല്‍തന്നെ പ്രതിരോധത്തിലായവരുമുണ്ട്. യഥാര്‍ഥത്തില് മുസ്‌ലിംകള്‍ക്കിടയിലെ വിരലിലെണ്ണാവുന്ന സമ്പന്നരുടെ വര്‍ധിച്ച ദൃശ്യതയും വിദ്യാഭ്യാസ സ്ഥാപനങ്ങള്, പൊതുസേവന സംരംഭങ്ങള്, മാധ്യമ-പ്രസിദ്ധീകരണ സംരംഭങ്ങള്, ആരാധനാലയങ്ങളും അനുബന്ധ സംവിധാനങ്ങളും എന്നിവയുടെ സാന്നിധ്യവുമാണ് ഈ ഒരു പ്രതീതി സൃഷ്ടിച്ചത്. മുസ്‌ലിം രാഷ്ട്രീയ പാര്‍ട്ടിയുടെ നിലനില്‍പിനുള്ള ന്യായമായും ഇത്തരം പ്രതീതികള് ആവശ്യമായിരുന്നു. ഗള്‍ഫ് മലയാളികളില്‍നിന്നും സ്വദേശികളില്‍നിന്നും പിരിവെടുത്തും അത്യധ്വാനം ചെയ്തുമാണ് ഈ സംരംഭങ്ങളൊക്കെയും സമുദായം നിലനിര്‍ത്തിപ്പോരുന്നത്. ഒരു പൗരസമൂഹം എന്ന നിലക്ക് ഒരു ജനാധിപത്യ സമൂഹത്തില് പങ്കാളിത്തത്തിനും പ്രാതിനിധ്യത്തിനും വേണ്ടി അമിതഭാരം (ഛ്‌ലൃയൗൃറലി) വഹിക്കാന് നിര്‍ബന്ധിക്കപ്പെട്ടതാണ് മുസ്‌ലിം സമുദായം. ബോധപൂര്‍വം അദൃശ്യമാക്കപ്പെടുന്ന വിഭാഗം സ്വന്തം ദൃശ്യത ബോധ്യപ്പെടുത്താന് ശ്രമിക്കുമെന്നത് സ്വാഭാവികമാണല്ലോ. ഇങ്ങനെ സൃഷ്ടിക്കപ്പെട്ട പ്രതീതി, യാഥാര്‍ഥ്യമല്ല എന്നാണ് ഈ പഠനം പറഞ്ഞുവെക്കുന്നത്.


ചെന്നിത്തലക്ക് ആഭ്യന്തരം, വിജിലന്‍സ്, ജയില് | Ramesh Chennithala sworn in as Minister - Malayalam Oneindia\nPublished: January 1 2014, 11:59 [IST]\nതിരുവനന്തപുരം: കെപിസിസി പ്രസിഡന്റ് രമേശ് ചെന്നിത്തല മന്ത്രിയായി സത്യപ്രതിജ്ഞ ചെയ്തു. 2014 ജനുവരി 1 ന് രാവിലെ 11.20 ന് രാജ്ഭവനില് വച്ചായിരുന്നു സത്യപ്രതിജ്ഞ ചടങ്ങ്. ദൈവ നാമത്തിലായിരുന്നു സത്യ പ്രതിജ്ഞ.\nആഭ്യന്തര വകുപ്പിന് പുറമേ വിജിലന്‍സ് വകുപ്പിന്റേയും ജയില് വകുപ്പിന്റേയും ചുമതല രമേശ് ചെന്നിത്തലക്ക് ഉണ്ടാകും. ബുധനാഴ്ച നടക്കുന്ന മന്ത്രിസഭ യോഗത്തിലും രമേശ് ചെന്നിത്തല പങ്കെടുക്കും.\nരാജ്ഭവന് മുന്നില് പ്രത്യേകം തയ്യാറാക്കിയ പന്തലില് വച്ചായിരുന്നു സത്യപ്രതിജ്ഞ ചടങ്ങ്. ചെന്നിത്തലയുടെ മണ്ഡലമായ ഹരിപ്പാട് നിന്ന് നൂറ് കണക്കിന് പ്രവര്‍ത്തകരാണ് ചടങ്ങ് കാണാന് എത്തിയത്. തലസ്ഥാനത്തുള്ള മുതിര്‍ന്ന യുഡിഎഫ് നേതാക്കളും ചടങ്ങില് സന്നിഹിതരായിരുന്നു.\nഇത് രണ്ടാം തവണയാണ് രമേശ് ചെന്നിത്തല മന്ത്രിസഭയില് എത്തുന്നത്. 1986 ല് കരുണാകരന് മന്ത്രിസഭയില് ഗ്രാമ വികസന മന്ത്രിയായിട്ടായിരുന്നു അരങ്ങേറ്റം. 27-ാം വയസ്സിലാണ് ചെന്നിത്തല ആദ്യമായി മന്ത്രിയായത്.. 2005 മുതല് കെപിസിസി അധ്യക്ഷനാണ് ചെന്നിത്തല.\nramesh chennithala kpcc mla minister home department vigilance jail thiruvanchur radhakrishnan governor thiruvananthapuram രമേശ് ചെന്നിത്തല കെപിസിസി എംഎല്‍എ സത്യപ്രതിജ്ഞ\nRamesh Chennithala sworn in as Minister.\nStory first published: Wednesday, January 1, 2014, 11:59 [IST]


26 May, 2022 02:17:10 PM\nവൈക്കം ക്രീം ബണ്ണിൽ ക്രീമില്ലെന്ന് ആരോപിച്ച് വെെക്കത്ത് യുവാക്കൾ ബേക്കറിയുടമയുടെ കൈ തല്ലിയൊടിച്ചതായി പരാതി. സംഘർഷത്തിൽ ബേക്കറിയിൽ ചായകുടിക്കാനെത്തിയ വൃദ്ധൻ ഉൾപ്പെടെ അഞ്ചുപേർക്ക് പരിക്കേറ്റു. ചൂടില്ലാത്ത ചായ കൊടുത്തപ്പോൾ അതു കുടിച്ചതിന്‍റെ പേരിലാണ് വൃദ്ധൻ അക്രമത്തിനിരയായത്. തെണ്ണൂറ്റിയഞ്ചുകാരനായ വൃദ്ധനാണ് പരിക്കേറ്റത്.\nവൈക്കം താലൂക്ക് ആശുപത്രിക്ക് സമീപത്ത് സ്ഥിതിചെയ്യുന്ന ബേക്കറിയിൽ കഴിഞ്ഞ ദിവസം വൈകിട്ട് അഞ്ചു മണിയോടെയാണ് ആക്രമണം നടന്നത്. ബേക്കറിയിലെത്തിയ യുവാക്കൾ ക്രീം ബൺ ആവശ്യപ്പെടുകയായിരുന്നു. ബൺ നൽകിയപ്പോൾ ക്രീം കുറവാണെന്ന് പറഞ്ഞ് കടയുടമയുമായി യുവാക്കൾ തർക്കത്തിലായി. തർക്കം മൂത്തതോടെ യുവാക്കൾ കടയുടമയെ മർദ്ദിക്കുകയായിരുന്നുവെന്നാണ് പറയപ്പെടുന്നത്.\nകടയുടമയെ മർദ്ദിക്കുന്നത് കണ്ട് പിടിച്ചു മാറ്റുന്നതിനിടെ കടയുടമയുടെ ഭാര്യയ്‌ക്കും മക്കൾക്കും മർദ്ദനമേറ്റതായും പരാതി ഉയർന്നിട്ടുണ്ട്. ആക്രമണത്തിൽ പരിക്കേറ്റവരെ സമീപവാസികൾ വാഹനങ്ങളിൽ ആശുപത്രിയിൽ എത്തിക്കുകയായിരുന്നു. കോട്ടയം മറവൻ തുരുത്ത് സ്വദേശികളായ ആറു പേർക്കെതിരെയാണ് പൊലീസ് കേസെടുത്തത്. മർദ്ദനത്തിനു ശേഷം പ്രതികൾ സ്ഥലത്തു നിന്നും രക്ഷപ്പെട്ടിരുന്നു. പ്രതികൾക്കായി അന്വേഷണം ഊർജിതമാക്കിയതായി പൊലീസ് അറിയിച്ചു.


ഇബ്രാഹിം സുലൈമാന് സേട്ട് അന്തരിച്ചു | Ibrahim Sulaiman Seth passes away - Malayalam Oneindia\n8 min ago മൂട്ടിപ്പഴം രുചിക്കുവാന് മന്ത്രി സുനില്‍കുമാര് എത്തി; അപൂർവ ഔഷധ സസ്യം വളരുന്നത് വണ്ണപ്പുറം സ്വദേശി ബേബി എബ്രഹാമിന്റെ പുരയിടത്തിൽ...\n17 min ago ഇറാന് മുന്നില് മുട്ടുവിറച്ച് ബ്രിട്ടന്; അതികായൻമാരായ ബ്രിട്ടീഷ് നേവി പകച്ചുപോയി... ഓഡിയോ പുറത്ത്\nഇബ്രാഹിം സുലൈമാന് സേട്ട് അന്തരിച്ചു\nബാംഗ്ലൂര്: ഐഎന്‍എല് സ്ഥാപകനേതാവ് ഇബ്രാഹീം സുലൈമാന് സേട്ട് (83) അന്തരിച്ചു. ഹൃദയാഘാതം മൂലം ബാംഗ്ലൂരിലായിരുന്നു അന്ത്യം. സുഖമില്ലാത്തതിനെ തുടര്‍ന്ന് ഇവിടെയുള്ള മകന്റെ വീട്ടില് വിശ്രമജീവിതം നയിക്കുകയായിരുന്ന അദ്ദേഹത്തെ നാലുദിവസം മുന്‍പ് ആശുപത്രിയില് പ്രവേശിപ്പിച്ചിരുന്നു.\nരണ്ട് ദിവസം മുന്‍പ് സേട്ടിന് ഹൃദയാഘാതമുണ്ടായെങ്കിലും പിന്നീട് ആരോഗ്യനില മെച്ചപ്പെട്ടിരുന്നു. വീണ്ടും ഏപ്രില് 27 ബുധനാഴ്ച രാവിലെ ഹൃദയാഘാതമുണ്ടായതിനെ തുടര്‍ന്നാണ് മരണ സംഭവിച്ചത്.\nകബറടക്കം ഏപ്രില് 28 വ്യാഴാഴ്ച രാവിലെ നന്ദിദുര്‍ഗ റോഡിലുള്ള ശ്മശാനത്തില് നടക്കും. അദ്ദേഹത്തിന് രണ്ട് ആണ്‍മക്കളും രണ്ട് പെണ്‍മക്കളുമുണ്ട്.\n1922ല് ബാംഗ്ലൂരില് ജനിച്ച സുലൈമാന് സേട്ട് മുസ്ലീംലീഗുമായുള്ള അഭിപ്രായഭിന്നതകളെ തുടര്‍ന്നാണ്1993ല് ഐഎന്‍എല് സ്ഥാപിച്ചത്. ഒട്ടേറെ തവണ പൊന്നാനി, മഞ്ചേരി മണ്ഡലങ്ങളില് നിന്നും അദ്ദേഹം പാര്‍ലമെന്റിലേക്കു തിരഞ്ഞെടുക്കപ്പെട്ടിട്ടുണ്ട്.\nസേട്ടിന്റെ നിര്യാണത്തെ തുടര്‍ന്ന് ഐഎന്‍എല് സംസ്ഥാനസമ്മേളനം മാറ്റിവച്ചു.


രാജ്യത്ത് തൊഴിലില്ലായ്മ ഉയർന്ന നിരക്കിൽ; 6.1 ശതമാനം പേർക്ക് തൊഴിലില്ല, ഒടുവിൽ മോദിയും സമ്മതിച്ചു!! | India's unemployment rate at 6.1% - Malayalam Oneindia\n3 min ago പഞ്ചാബ് കോണ്‍ഗ്രസില് കലാപം; സിദ്ധുവിന്റെ ഭാര്യ രാജിവച്ചു, അമരീന്ദര് സിങുമായി ഭിന്നത രൂക്ഷം\n40 min ago ബിഎസ്പി ദേശീയ നേതാവിന് പ്രവര്‍ത്തകരുടെ 'ശിക്ഷ'; ചെരുപ്പ് മാലയിട്ട് കഴുതപ്പുറത്ത് കയറ്റി, വീഡിയോ\nPublished: May 31 2019, 20:21 [IST]\nദില്ലി: രാജ്യത്തെ ജനങ്ങളില് 6.1 ശതമാനം പേരും തൊഴില് രഹിതരാണെന്ന് വ്യക്തമാക്കുന്ന സര്‍ക്കാര് കണക്കുകള് പുറത്ത്. തിരഞ്ഞെടുപ്പിന് മുമ്പ് മാധ്യമങ്ങള് ചോര്‍ത്തിയ തൊഴിലില്ലായ്മയുടെ കണക്കുകളാണ് ഇപ്പോള് സ്ഥിരീകരിക്കപ്പെട്ടിട്ടുള്ളത്. 45 വര്‍ഷത്തിനിടെയിലെ ഏറ്റവും രൂക്ഷമായ തൊഴിലില്ലായ്മയാണ് രാജ്യം നേരിടുന്നതെന്നാണ് റിപ്പോർട്ട്.\nനഗര പ്രദേശങ്ങളിലെ 7.8 ശതമാനം യുവാക്കളും തൊഴില് രഹിതരാണെന്ന് രണ്ടാം മോദി സര്‍ക്കാര് അധികാരമേറ്റതിന് തൊട്ടുപിന്നാലെ തൊഴില് മന്ത്രാലയം പുറത്തുവിട്ട കണക്കുകൾ വ്യക്തമാക്കുന്നു. രാജ്യത്തെ തൊഴിലില്ലായ്മ 1972 - 73 കാലത്തിന് ശേഷമുള്ള ഏറ്റവും രൂക്ഷമായ നിരക്കിലാണെന്ന് വ്യക്തമാക്കുന്ന റിപ്പോര്‍ട്ട് കഴിഞ്ഞ ജനുവരിയില് ബിസിനസ് സ്റ്റാൻഡേർഡ് പരുറത്തുവിട്ടിരുന്നു.\nഇത് ശരിവെ്കുന്നതാണ് സർക്കാർ ഔദ്യോഗികമായി പുറത്തുവിട്ട കണക്കുകൾ. ഈ കണക്ക് അന്തിമമല്ലെന്നും, കരട് റിപ്പോർട്ടിലെ വിവരങ്ങൾ മാത്രമാണിതെന്നുമായിരുന്നു നീതി ആയോഗ് വൈസ് ചെയർമാൻ രാജീവ് കുമാർ അന്ന് പറഞ്ഞത്.രാജ്യത്ത് രൂക്ഷമായ തൊഴില്ലായ്മയാണ് നിലനിൽക്കുന്നതെന്ന കണക്ക് തയ്യാറാക്കിയത് ദേശീയ സാംപിൾ സർവേ ഓഫീസാണ്. 2016 നവംബറിൽ നരേന്ദ്രമോദി സർക്കാർ നോട്ട് നിരോധനം നടപ്പാക്കിയ ശേഷം തൊഴിൽ മേഖലയെക്കുറിച്ച് ഒരു സർക്കാർ ഏജൻസി ആദ്യമായാണ് പഠനം നടത്തുന്നത്.\nഗ്രാമീണമേഖലയിലുള്ള യുവാക്കളുടെ തൊഴിലില്ലായ്മ 17.4 ശതമാനമായാണ് ഉയർന്നിരിക്കുന്നത്. 2011-12-ൽ ഇത് അഞ്ച് ശതമാനം മാത്രമായിരുന്നു. ഗ്രാമീണമേഖലയിലുള്ള സ്ത്രീകൾക്കിടയിലുള്ള തൊഴിലില്ലായ്മ 13.6 ശതമാനമായി ഉയർന്നു. 2011-12 കാലയളവിൽ ഇത് 4.8 ശതമാനം മാത്രമായിരുന്നു. 2004-05 കാലത്ത് ഇത് 3.5 മാത്രമായിരുന്നു തൊഴില്ലില്ലായ്മ നിരക്ക്.\nindia ഇന്ത്യ nda government unemployment തൊഴിലില്ലായ്‌മ എൻഡിഎ youth\nIndia's unemployment rate at 6.1%\nStory first published: Friday, May 31, 2019, 20:21 [IST]


മറക്കാനാകാത്ത ‘അതിഥി’, പിന്നെ പി.ജെ. ആന്റണിയും | യു. ജയചന്ദ്രൻ | TrueCopy Think\nപിന്നെ പി.ജെ. ആന്റണിയും\nകെ.പി. കുമാരന്റെ ‘അതിഥി’ എന്ന സിനിമയുടെ കാലം ഓര്‍ത്തെടുക്കുകയാണ്, അന്ന് തിരുവനന്തപുരം യൂണിവേഴ്‌സിറ്റി കോളേജ് വിദ്യാര്‍ഥിയായിരുന്ന ലേഖകന്. ഒപ്പം, അന്ന് ‘നിര്‍മാല്യ’ത്തിലൂടെ ദേശീയഅവാര്‍ഡ് നേടിയ നടന് പി.ജെ. ആന്റണിയുടെ ഒരു അപൂര്‍വ ചിത്രവും\n11 Nov 2020, 09:58 AM\nആദ്യമായി അതിഥി എന്ന് കേള്‍ക്കുന്നത് 1972ല് ആയിരിക്കണം. തിരുവനന്തപുരത്ത് നടന്നുകൊണ്ടിരുന്ന ഒരു നാടകോത്സവത്തില് ദ റോക്ക് എന്ന വിശ്രുതമായ 90 സെക്കന്റ് ചിത്രത്തിന്റെ സ്രഷ്ടാവും സ്വയംവരം എന്ന, സഹകരണാടിസ്ഥാനത്തില് നിര്‍മിക്കപ്പെട്ട ആദ്യ ചിത്രത്തിന്റെ സഹതിരക്കഥാകൃത്തും സഹസംവിധായകനുമായ കെ. പി. കുമാരന് എഴുതി സംവിധാനം ചെയ്ത അതിഥി അവതരിപ്പിക്കുന്നുണ്ട് എന്ന് കേട്ടപ്പോള് അത് ഒന്ന് കാണണം എന്ന് അതിയായ മോഹമുദിച്ചു.\nദ റോക്ക് കണ്ടതുതന്നെ ഒരുപാട് അന്വേഷിച്ചുനടന്ന് അവസാനം പട്ടത്തെ കല്‍പന ടാക്കീസില് ഒരു സെക്കന്റ്‌ഷോക്ക് ഓടിക്കിതച്ചെത്തിയാണ്. രണ്ടു തവണ ആ ചിത്രം കണ്ടു. പക്ഷെ ഇന്നും അതിന്റെ ശബ്ദവും വെളിച്ചവും മനസ്സില് തെളിഞ്ഞുനില്‍ക്കുന്നു.\nപാറയുരുട്ടിക്കയറ്റുന്ന വൃദ്ധന്റെ കര്‍ണ്ണഞരമ്പ് പൊട്ടിപ്പോകുമെന്ന് തോന്നിപ്പിക്കും വിധമുള്ള ശ്വാസോച്ഛ്വാസത്തിന്റെ മുരള്‍ച്ച; ചിത്രം അവസാനിക്കുന്ന ഫ്രെയിമില് കയ്യുയര്‍ത്തി ആര്‍ത്തുചിരിക്കുന്ന അയാളുടെ വിദൂരദൃശ്യം...ഇതെല്ലാം എന്റെ സെലുലോയിഡ് സ്വപ്നങ്ങളിലെ ജീവസ്സുറ്റ ഇമേജുകളാണ്. ഇങ്ങനെയൊക്കെയുള്ള ആലോചനകള് ഈ മഹാവ്യാധിക്കാലത്തെ വീട്ടുതടങ്കലില് പതിവാണ്. അതിഥിയുമായി ബന്ധപ്പെട്ട ഒന്നുരണ്ട് അനുഭവങ്ങളാണ് പറയാന് തുടങ്ങിയത്. അതിലേക്കു മടങ്ങാം.\nനാടകോത്സവത്തിന് പാസ് ഒപ്പിക്കുക എന്നതൊന്നും അന്നത്തെ കാലത്ത് എന്നെപ്പോലെ അസ്ഥിമാത്രനും പട്ടിണിക്കാരനുമായ ഒരു വിദ്യാര്‍ത്ഥി വിചാരിച്ചാല് നടക്കുന്ന കാര്യമല്ല.\nഅതിഥിയില് നിന്നൊരു രംഗം\nഅങ്ങനെ ഞാന് അക്കാലത്ത് എനിക്ക് ഏറ്റവും അടുത്ത് ബന്ധമുണ്ടായിരുന്ന, ഇത്തരം കാര്യങ്ങളിലെല്ലാം താല്‍പര്യമുള്ള ഒരു സുഹൃത്തിനോട് (ഇന്നത്തെ പ്രശസ്ത ചലച്ചിത്ര സംവിധായകന് ഹരികുമാര്. അന്നദ്ദേഹം സിനിമാസ്വപ്നങ്ങളുമായി തിരുവനന്തപുരത്ത് വേറൊരു ജോലി ചെയ്ത് ജീവിക്കുകയായിരുന്നു) ഇക്കാര്യം സൂചിപ്പിച്ചു. (ഇതില് ഉള്‍പ്പെട്ട മൂന്നാമന്റെ പേര് ഞാന് പറയില്ല. അദ്ദേഹം ഇപ്പോള് ജീവിച്ചിരിപ്പില്ല എന്നതു തന്നെയാണ് അതിനു കാരണം. പേരു പറഞ്ഞാല് പലര്‍ക്കും പരിചിതനായിരിക്കും അദ്ദേഹം). ഹരിയുടെ ഒരു പരിചയക്കാരന്റെ സാന്നിദ്ധ്യത്തില് ഇക്കാര്യം ഞങ്ങള് സംസാരിക്കുന്നതു കേള്‍ക്കാനിടയായപ്പോള് അദ്ദേഹം ചാടി വീണു.\n‘‘കുമാരന് ചേട്ടന്റെ നാടകത്തിന്റെ പാസോ? ഇന്നും ഞാന് പുള്ളീയുടെ വീടുവഴി പോയിരുന്നു. പ്രത്യേകം പറഞ്ഞിട്ടുണ്ട്, നാടകം കാണാന് ചെല്ലണമെന്ന്. നിങ്ങളെ രണ്ടുപേരേം കൂടെ കൊണ്ടു ചെല്ലുന്നതില് പുള്ളിക്ക് യാതൊരു പ്രശ്‌നവും ഉണ്ടാവില്ല. ഞാന് ഒന്നു ചോദിച്ചിട്ടു പറയാം.''\nപോകാന് എഴുന്നേറ്റ അദ്ദേഹം തിരിച്ചു വന്നിട്ടു ഞങ്ങളോട് പറഞ്ഞു; ‘‘അല്ലെങ്കില് ഒരു കാര്യം ചെയ്യാം. നാളെയല്ലേ നാടകം? ഞാന് ഇവിടെ വരാം. നമുക്ക് ഒന്നിച്ചങ്ങു പോകാം. എന്താ?'' അങ്ങനെ ഞങ്ങള് പിരിഞ്ഞു.\nപിറ്റേന്ന് പതിവിലും നേരത്തെ ഞാന് ഹരികുമാറിന്റെ മുറിയില് ഹാജരായി. അയാളുടെ പരിചയക്കാരനും വന്നു.\nഞങ്ങള് ഒന്നിച്ച് കാര്‍ത്തികതിരുനാള് തീയേറ്ററിലേക്ക് നടന്നു. അതിന്റെ മുന്‍ഗേറ്റിനല്‍പം അകലെയായി ഞങ്ങള് കെ.പി കുമാരന് വരുന്നതും കാത്തുനിന്നു. അദ്ദേഹം രണ്ട് എക്‌സ്ട്രാ പാസുകള് കൊണ്ടുവരും എന്നാണ് ഹരിയുടെ പരിചയക്കാരന് പറഞ്ഞത്.\nഅങ്ങനെ നില്‍ക്കുമ്പോള് ഒരു അംബാസഡര് കാര് വന്നു നില്‍ക്കുന്നു. അതില് നിന്ന് കെ.പി. കുമാരനും അദ്ദേഹത്തിന്റെ ഭാര്യയും രണ്ട് കുഞ്ഞുങ്ങളും (ഒരാള് നടക്കുന്ന പ്രായം. മറ്റേയാളെ ശ്രീമതി എടുത്തിരിക്കുന്നു) വന്നിറങ്ങുന്നു.\nഞങ്ങളോട് കൂലങ്കഷമായി തന്റെ അസ്തിത്വസംബന്ധമായ ആകുലതകള് പങ്കിട്ട് നിന്നിരുന്ന ഹരികുമാറിന്റെ പരിചയക്കാരന് ‘ദാ വരുന്നേ’ എന്നു പറഞ്ഞ് ഉസൈന് ബോള്‍ട്ടിനെ വെല്ലുന്ന ഗതിവേഗത്തില് പാഞ്ഞുചെന്ന് മിസ്സിസ് കുമാരന്റെ കയ്യില് നിന്ന് കുഞ്ഞിനെ അങ്ങ് വാങ്ങുന്നു. അവരോടൊപ്പം നടന്ന് ഗേറ്റ് കടന്ന് തീയേറ്ററിനുള്ളിലേക്ക് കയറി പോകുന്നു. അയാള് മറയുന്നത് കണ്ടു നിന്ന ഹരി എന്നോട് പറഞ്ഞു,\n‘ജയാ, അവന് നമ്മളെ പറ്റിച്ചല്ലോ. നമുക്കു പോകാം.’\nഎനിക്ക് നഗരജീവിതത്തിന്റെ മറവിലെ തിരിവുകളെപ്പറ്റി ഹരികുമാറിനോളം പരിചയമില്ലായിരുന്നു. അതുകൊണ്ട് ഞാന് പറഞ്ഞു, ‘ഏയ്, അയാള് തിരിച്ചു വരുമെന്നേ.''\nഅങ്ങനെ ഞങ്ങള് ഏതാണ്ട് അര മണിക്കൂര് കൂടി അവിടെ നിന്നു. നാടകം തുടങ്ങിക്കഴിഞ്ഞിരുന്നു. ഞങ്ങള് നിരാശരായി തിരികെ പോകുകയും ചെയ്തു.\nഅതാണ് അതിഥിയുമായുള്ള ആദ്യത്തെ സമാഗമം. അഥവാ നടക്കാതെ പോയ സമാഗമം. അതിഥിയില് കൊട്ടാരക്കര ശ്രീധരന് നായരുടെ കഥാപാത്രത്തിന് സമാനമായ അനുഭവമാണല്ലോ റെയില്‍വേ സ്റ്റേഷനില് ഉണ്ടാവുന്നത്!\nഅതിനുമെത്രയോ നാളുകള് കഴിഞ്ഞാണ് അതിഥി സിനിമയാവുന്നു എന്ന വിവരം വൈകുന്നേരം സ്വാമീസ് ബുക്‌സില് വന്നു ചേരാറുള്ള, ഇന്നും ഞാന് ഗുരുക്കന്മാരിലൊരാളായി കരുതുന്ന ശ്രീവരാഹം ബാലകൃഷ്ണന് സാറോ മറ്റോ പറഞ്ഞ് അറിയുന്നത്.\n‘ഇരുട്ടിന്റെ ചക്കിലെ ഇല്ലാത്ത പൂച്ചയെ തിരയുന്നവര്’ എന്നോ മറ്റോ ആലേഖനം ചെയ്ത ഒരു ബ്രോഷര് അതിഥിക്കു വേണ്ടി ആര്‍ട്ടിസ്റ്റ് കെ. ദേവദത്തന് തയാറാക്കിയിരുന്നു. അതും കണ്ടിരുന്നു.\nഅതിഥിയുടെ ഷൂട്ടിംഗ് നടന്നത് ചാക്കക്കടുത്ത വിശാലമായ ഒരു മണല്‍പ്പരപ്പിലായിരുന്നു. ആ ലാന്‍ഡ്‌സ്‌കേപ് ഇന്നെങ്ങനെയാണെന്ന് എനിക്കറിയില്ല. പക്ഷേ അന്ന് അത് ശരിക്കും ഒരു ‘സാന്‍ഡ് ഡ്യൂണ്’തന്നെ ആയിരുന്നു. അതിന്റെ ഉള്ളിടങ്ങളിലെവിടെയോ വെയിലും തണലും സമൃദ്ധമായി വന്നു വീഴാനിടമുള്ളൊരിടത്ത് ഇട്ട ഒരു സെറ്റായിരുന്നു അതിഥിയിലെ കരുണന്റെ വീട്.\nആ ‘സാന്‍ഡ് ഡ്യൂണി’നപ്പുറം ഒരു പാവപ്പെട്ട സെറ്റില്‍മെന്റ് ഉണ്ടായിരുന്നു. അവിടത്തെ വഴികളും മറ്റും ചിത്രത്തില് പലയിടത്തും ഉപയോഗിച്ചിട്ടുണ്ടെന്നാണ് എന്റെ അറിവ്.\nഈയിടെ, എഫ്.എഫ്.എസ്.ഐ നടത്തിയ കെ.പി. കുമാരന് ഫെസ്റ്റിവലില് അതിഥി സ്‌ക്രീനിംഗ് കഴിഞ്ഞതിന്റെ പിറ്റേന്ന് ശശി എന്നെ വിളിച്ചു.\nപിന്നെ അങ്ങോട്ട് ശശി ചില ചോദ്യങ്ങള് ചോദിച്ചു. ആ ചോദ്യങ്ങളുടെയെല്ലാം ഉത്തരങ്ങള് സിനിമയുടെ ക്രെഡിറ്റ് ടൈറ്റിലില് വരേണ്ട പേരുകളാണ്.\nഅതിന്റെ ക്യാമറ ആരായിരുന്നു? മൂര്‍ത്തി. കര്‍ണ്ണാടകസംസ്ഥാനത്തോ നിന്നോ മറ്റോ ഉള്ള ആളാണെന്ന് തോന്നുന്നു. ഫിലിം ഇന്‍സ്റ്റിറ്റ്യൂട്ടിന്റെ പ്രോഡക്റ്റ് ആണെന്നാണ് എന്റെ ഓര്‍മ.\nപ്രൊഡക്ഷന് ഡിസൈന് (കലാസംവിധാനം)? കെ. ദേവദത്തന്.\nറെക്കോര്‍ഡിസ്റ്റ്: ഓര്‍മയില്ല. ദേവദാസ് ആയിരുന്നോ എന്ന് സംശയമുണ്ട്.\nഇത്രയുമൊക്കെയേ എനിക്ക് ഓര്‍മയുള്ളു.\nഇതൊക്കെത്തന്നെ പലപ്പോഴായി നടന്ന സംഭാഷണങ്ങളില് നിന്നും മറ്റും ഓര്‍മ ഭാഗ്യവശാല് ‘ബാക്കി’വച്ച അറിവിന്റെ ശകലങ്ങളാണ്.\nശശിയുടെ അവസാനത്തെ ഡയലോഗ് അവിസ്മരണീയമാണ്: ഇതൊക്കെ ജയനറിയാം. ഇപ്പോള് എനിക്കും. വേറെ എത്ര പേര്‍ക്കറിയാം?'' അത് സത്യം.\nഎന്തു കാരണം കൊണ്ടായാലും അതിഥി പ്രദര്‍ശനത്തിനെത്തിയപ്പോള് ക്രെഡിറ്റുകള് ഒന്നും തന്നെ ഇല്ലായിരുന്നു. ‘വിതരണം: ദീപ്തി ഫിലിംസ്' എന്നു മാത്രം ഒരു ഫ്രെയിം അവസാനം കാണാം.\nദീപ്തി ഫിലിംസ് അതിനു മുന്‍പ് ചിത്രങ്ങള് നിര്‍മ്മിച്ചിരുന്നതായാണ് എന്റെ ഓര്‍മ. അവയിലൊന്നാണ് മിടുമിടുക്കി. ആ ചിത്രം ഇന്നും ഓര്‍മിക്കപ്പെടുന്നത് അതിലുള്ള ഒരു അനശ്വരമായ യുഗ്മഗാനത്തിന്റെ പേരില് മാത്രമാണ്; ‘അകലെയകലെ നീലാകാശം.’\nദീപ്തി ഫിലിംസ് ആണോ അതിഥി നിര്‍മിച്ചതെന്ന് എനിക്കറിയില്ല. പക്ഷേ എ. പൊന്നപ്പന് എന്നൊരാളായിരുന്നു ദീപ്തിയുടെ ഉടമസ്ഥനെന്ന് കേട്ടിട്ടുണ്ട്. അയാള്‍ക്ക് മറ്റു ബിസിനസ്സുകളും ഉണ്ടായിരുന്നതായാണ് കേട്ടിട്ടുള്ളത്. അതിലൊന്ന് അന്നൊക്കെ എല്ലാ വര്‍ഷവും പുത്തരിക്കണ്ടത്തു നടന്നുകൊണ്ടിരുന്ന ആള് ഇന്‍ഡ്യാ എക്‌സിബിഷന്' എന്ന ‘മഹോത്സവ’ത്തില് സ്‌കില് ഗെയിംസ് സ്റ്റാള് നടത്തലായിരുന്നു എന്നും കേട്ടിരുന്നു.\nഇതെല്ലാം കേട്ടറിവ് മാത്രമാണ്.\nഅതിഥി ഷൂട്ടിംഗ് നടക്കുമ്പോള് ഞങ്ങള് യൂണിവേഴ്‌സിറ്റി കോളേജില് യൂണിവേഴ്‌സിറ്റി കോളേജ് സ്റ്റുഡന്റ്‌സ് ഫോറം (യു.സി.എസ്.എഫ്) എന്നൊരു സംഘടന രൂപീകരിച്ചിരുന്നു. കോളേജ് യൂണിയനെ മാത്രം ആശ്രയിച്ച് കലാസാംസ്‌കാരിക പരിപാടികള് നടത്താതിരിക്കാനുള്ള ശ്രമമായിരുന്നു അത്. അതിന്റെ രൂപീകരണത്തെ ഒരു ആഘോഷം തന്നെയാക്കി മാറ്റി ഞങ്ങള്.\nഈയിടെ അന്തരിച്ച നോവലിസ്റ്റ് എസ്. ഇ. ജയിംസ്, സി. പി. എം നേതാവ് ബി.എസ്. രാജീവ് (രാജീവ് അന്ന് എന്റെ ഒരു വര്‍ഷം ജൂനിയറായി യൂണിവേഴ്‌സിറ്റി കോളേജില് ഇംഗ്ലീഷ് ബി.എക്ക് പഠിക്കുന്നു) എന്നിവരും ഞാനും ചേര്‍ന്നാണ് അതിനൊരു മാനിഫെസ്റ്റോ ഉണ്ടാക്കിയെടുത്തത്. അതിനെ ഞങ്ങള് ‘നാലാം തലമുറയുടെ മാനിഫെസ്റ്റോ’ എന്ന തലക്കെട്ടോടെ ലഘുലേഖയാക്കി അച്ചടിച്ച് കോളേജിലും പുറത്തുമെല്ലാം വിതരണം ചെയ്തു.\nഅതിന്റെ തുടക്കം യൂണിവേഴ്‌സിറ്റി കോളേജില് ആദ്യമായി നടന്ന ഒരു താരനിബിഡമായ കവിയരങ്ങോടെ ആയിരുന്നു. അയ്യപ്പ പണിക്കര്, കടമ്മനിട്ട രാമകൃഷ്ണന്, വിഷ്ണുനാരായണന് നമ്പൂതിരി, ഒ.എന്.വി തുടങ്ങി ഇതെഴുതുന്നയാള് വരെയുള്ളവര് ഒത്തുചേര്‍ന്ന കവിയരങ്ങ്.\nഔദ്യോഗിക പരിപാടി അല്ലാത്തതിനാല് കോളേജ് ഓഡിറ്റോറിയം ഉപയോഗിക്കാന് പറ്റില്ലെന്ന് അന്നത്തെ പ്രിന്‍സിപ്പാള് ഞങ്ങളെ അറിയിച്ചു. അതുകൊണ്ട് പരിപാടി നടത്തിയത് യൂണിവേഴ്‌സിറ്റി കോളേജിലെ ഏറ്റവും പ്രശസ്തമായ ലക്ചര് ഹാള് ആയ ‘റൂം നമ്പര് 114’ല് വച്ചായിരുന്നു.\nകടമ്മനിട്ടയുടെ സിംഹഗര്‍ജ്ജനം ആ മുറിയുടെ ചുമരുകളെപ്പോലും കിടിലം കൊള്ളിച്ചിരിക്കണം. എല്ലാ വെള്ളിയാഴ്ചയും ഉച്ചകഴിഞ്ഞായിരുന്നു യു.സി.എസ്.എഫിന്റെ പരിപാടികള് നടത്തിയിരുന്നത്. എസ്.എഫ്.ഐ സ്‌പോണ്‍സര് ചെയ്യുന്ന ഒരു സംഘമാണതെന്ന് എല്ലാവര്‍ക്കും അറിയാമായിരുന്നെങ്കിലും അവിടെ ഉയരുന്ന രാഷ്ട്രീയഭാഷണങ്ങളില്‍പ്പോലും അത്യാവശ്യം subtlety കലര്‍ത്താന് ഞങ്ങള് ശ്രദ്ധിച്ചിരുന്നതിനാല് ഞങ്ങളുടെ എതിരാളികളായ കെ.എസ്.യു സഹോദരന്മാര്‍ക്ക് എതിര്‍ക്കാന് ഒരു പഴുതും കിട്ടുന്നുമില്ലായിരുന്നു.\nഭരത് അവാര്‍ഡ് പ്രഖ്യാപനം നടന്നു കഴിഞ്ഞായിരുന്നു അതിഥിയുടെ ഷൂട്ടിംഗ്. നിര്‍മാല്യത്തില് വെളിച്ചപ്പാടായി തകര്‍ത്തഭിനയിച്ച പി. ജെ. ആന്റണി നല്ല സിനിമയെ സ്‌നേഹിക്കുന്ന ഞങ്ങള് ചെറുപ്പക്കാര്‍ക്കിടയിലെ ഏറ്റവും വില കൂടിയ താരമായി മാറിയ കാലം.\nഅതിഥിയുടെ ഷൂട്ടിംഗിന് പി.ജെ. ആന്റണി വന്നിട്ടുണ്ടല്ലോ. അദ്ദേഹത്തെ ഒന്ന് കോളേജില് കൊണ്ടുപോയി രണ്ടു വാക്ക് സംസാരിപ്പിക്കാം എന്നൊരാശയം ഞങ്ങളുടെ ഉള്ളിലുദിച്ചു. കുമാരേട്ടനോട് അതിന് അനുവാദം ചോദിച്ചപ്പോള് ഷൂട്ടിംഗ് നടക്കുന്നതിനിടെ അത്തരം പരിപാടികളൊന്നും പറ്റില്ല എന്ന പ്രതികരണമാണ് കിട്ടിയത്.\nആന്റണിക്ക് ഷൂട്ടിംഗ് ഇല്ലാത്ത സമയത്ത് അദ്ദേഹം സമ്മതിച്ചാല് കൊണ്ടുപോയി അതു കഴിഞ്ഞയുടനെ ഷൂട്ടിംഗ് നടക്കുന്നിടത്ത് എത്തിച്ചുകൊള്ളാം എന്ന ഉറപ്പിലും സ്വന്തമായി ഒരു വാക്കു പോലും ആന്റണിയോട് ഇതേപ്പറ്റി ശുപാര്‍ശയായി പറയില്ല എന്ന കര്‍ശനമായ ഓര്‍മപ്പെടുത്തലുമാണ് കുമാരേട്ടന്റെ ഭാഗത്തു നിന്ന് ഉണ്ടായത്. ആന്റണിയെ കണ്ടു സംസാരിക്കാന് ഞങ്ങളെ അനുവദിച്ചതുതന്നെ വലിയ കാര്യം എന്ന് ഞങ്ങള്‍ക്ക് തോന്നി. അങ്ങനെ ജെയിംസും ഞാനും അദ്ദേഹം താമസിച്ചിരുന്ന ഓവര്‍ബ്രിഡ്ജിനടുത്തുള്ള ഉഡുപ്പി ശ്രീവാസ് എന്ന സാമാന്യം നല്ല ഒരു ലോഡ്ജില് ചെന്നു കയറി. (ആ ലോഡ്ജ് ഇപ്പോള് ഇല്ലെന്നാണ് തോന്നുന്നത്).\nമുറിയില് ചെന്നപ്പോള് അദ്ദേഹം ഷൂട്ടിംഗൊക്കെ കഴിഞ്ഞു വന്ന് വളരെ റിലാക്‌സ്ഡ് ആയ ഒരു മൂഡില് ഇരിക്കുന്നു. ഞങ്ങള് കോളേജിന്റെ പേരൊക്കെ പറഞ്ഞപ്പോള് അകത്തേക്ക് ക്ഷണിച്ചു. ഞങ്ങള് അകത്തു ചെന്നു. അപ്പോഴേക്ക് സന്ധ്യ മയങ്ങിത്തുടങ്ങിയിരുന്നു.\nഞങ്ങള് യു. സി. എസ്. എഫിനെപ്പറ്റിയും ഇതുവരെ നടത്തിയ പരിപാടികളെപ്പറ്റിയും എല്ലാം പറഞ്ഞൊപ്പിച്ചു, ഞങ്ങളുടെ അന്നത്തെ അവസ്ഥ മനസ്സിലാക്കണം. ഭരത് അവാര്‍ഡ് കിട്ടിയ ഇന്ത്യയിലെ ഏറ്റവും വലിയ സിനിമാനടന് എന്ന പരിവേഷം മാത്രമല്ലല്ലോ പി. ജെ. ആന്റണിക്കുള്ളത്! ശക്തമായ ഇടതുപക്ഷരാഷ്ട്രീയം കൊണ്ടുനടന്ന് പള്ളിയെ വെല്ലുവിളിച്ച അതിധീരനായ ഒരു വിപ്ലവകാരി കൂടിയാണല്ലോ അദ്ദേഹം. ഒരു ഘട്ടത്തില് പാര്‍ട്ടിയെപ്പോലും അദ്ദേഹം വെല്ലുവിളിച്ചിട്ടുണ്ടല്ലോ.\nഞങ്ങള് വിഷയം പറഞ്ഞ ഉടനേ അദ്ദേഹം പറഞ്ഞു, ‘ഇല്ല. ഞാന് വരില്ല. കോളേജില് വന്ന് എനിക്ക് ഒന്നും പറയാനില്ല. നിങ്ങള് വല്ല കോളേജദ്ധ്യാപകരെയും വിളിച്ച് സല്‍ക്കരിക്ക്.'\nഎല്ലാവരും ഇങ്ങനെ പറയും. നമ്മള് കൂടുതല് താണുവീണു പറഞ്ഞ് സമ്മതിപ്പിക്കുക. ഇവരുടെ ഈഗോ ആണ് ഇങ്ങനെ ഒരു അഭിനയം നടത്താന് ഇവരെ പ്രേരിപ്പിക്കുന്നത് എന്നതാണ് ഞങ്ങളുടെ ഒരു ലൈന്.\nആ ലൈനില് ഞാനും ജെയിംസും താഴാന് തുടങ്ങി.\nപക്ഷേ താഴുവോളം അദ്ദേഹത്തിന്റെ നിഷേധത്തിന്റെ കടുപ്പം കൂടിയതല്ലാതെ അണുവിട പോലും കുറയുന്ന ലക്ഷണം കണ്ടില്ല.\nഅതിനിടക്ക് ആന്റണിസാര് ഞങ്ങള്‍ക്ക് ചായ വരുത്തി തന്നു. അദ്ദേഹം മൂന്നു ചായയാണ് കുടിക്കുക.\nവര്‍ത്തമാനം പറഞ്ഞു പറഞ്ഞ് രാത്രിയായി. ആന്റണി സാര് ഒരു കുപ്പി വിസ്‌കി വാങ്ങിപ്പിച്ചു. ഓള്‍ഡ് വിക് എന്നു പേരുള്ള, രൂക്ഷമായ ഗന്ധമുള്ള ഒരു വിസ്‌കി ഉണ്ടായിരുന്നു അക്കാലത്ത്. അതാണ് അദ്ദേഹം വാങ്ങിയത്.\nഅത് ഗ്ലാസിലേക്കൊഴിക്കുമ്പോള് ഞങ്ങളോട് പറഞ്ഞു, ‘നീയൊന്നും ഇതു കണ്ട് മോഹിക്കണ്ട. എന്റെ മക്കളേപ്പോലെയാ നീയൊക്കെ. നിനക്കൊന്നും ഞാന് ഇതൊന്നും ഓഫര് ചെയ്യില്ല, മനസ്സിലായോ?'\nകോളജ് വിദ്യാര്‍ത്ഥികള് പൊതുവേ മഹാ ഉപയോഗശൂന്യരായ ഒരു കൂട്ടം കാളികൂളികള് ആണെന്നാണ് അദ്ദേഹം പറഞ്ഞുവച്ചത്. ജെയിംസും ഞാനും സാമാന്യം നല്ല നിഷേധികള് ആയിരുന്നെങ്കിലും ആന്റണിച്ചേട്ടനുമായി ഒരു വാദപ്രതിവാദത്തിന് പോകരുത് എന്ന് ഞങ്ങള്‍ക്ക് നിര്‍ബന്ധമുണ്ടായിരുന്നു. അതുകൊണ്ട് ഞങ്ങള് ദത്തശ്രദ്ധരായിരുന്ന് അദ്ദേഹം പറഞ്ഞതെല്ലാം കേട്ടു.\nഅപ്പോഴെല്ലാം കാര്‍ക്കശ്യത്തിന്റെ ആള്‍രൂപം പോലെ മുന്നിലിരിക്കുന്ന ഈ മനുഷ്യന്റെ ഉള്ളില് ദുഃഖിതനും സ്‌നേഹസമ്പന്നനുമായ ഒരു അച്ഛന്, പ്രണയലോലുപനായ ഒരു ഭര്‍ത്താവ്, ഇവരെല്ലാം ഉണ്ടാവും; അതില്ലാതെ ഇദ്ദേഹം നിര്‍മാല്യത്തില് അവതരിപ്പിച്ച് നമ്മെ ആര്‍ദ്രഹൃദയരാക്കിയ ആ വെളിച്ചപ്പാടിന്റെ ജീവിതത്തിലെ രണ്ട് നിമിഷങ്ങള്- അഭിമാനവിജൃംഭിതനായി, ഒരു വിജിഗീഷുവായി, തന്റെ വിളിപ്പുറത്തുള്ള ദേവിയെ തന്നിലേക്കാവാഹിക്കാന് തയ്യാറെടുത്ത് നെഞ്ചുവിരിച്ച്, എതിരേവരുന്ന നാട്ടുകാരെ കണ്ട്, എന്നാല് ഒന്നും കാണാതെ കുളി കഴിഞ്ഞ് ഈറന് മാറാന് വീട്ടിലേക്കു പോകുന്ന ആ നിമിഷം...വീട്ടില് ചെല്ലുമ്പോള് താന് കാണാനിടയാവുന്നത് ഈ അനുഗൃഹീത നിമിഷത്തില്, മറ്റൊരുവനോടൊപ്പം കിടക്കേണ്ടി വരുന്ന ഭാര്യയുടെ അമ്പരന്ന മുഖം...എല്ലാ ശക്തിയും ചോര്‍ന്നുപോയ വെളിച്ചപ്പാടിന്റെ ഒരു തിരിച്ചുവരവുണ്ടല്ലോ...വിജൃംഭിച്ചു നിന്ന തോളുകളിടിഞ്ഞ്, വിജിഗീഷുവിന്റെ ‘അഹം’ തെളിയുന്ന അര്‍ദ്ധമന്ദഹാസത്തിന്റെ സ്ഥാനത്ത് കരച്ചിലിന്റെ വക്കോളമെത്തുന്ന ഒരു ചിരി തേച്ച് ഒരു പരാജിതനായി അവസാനത്തെ വെളിച്ചപ്പെടലിലേക്ക് നടന്നു നീങ്ങുന്ന ഒരു നിമിഷം...ഈ രണ്ട് നിമിഷങ്ങളും ഇന്നും എന്റെ മനസ്സില് മായാതെ നില്‍ക്കുന്നത് അത് പി. ജെ. ആന്റണി എന്ന നടന് കാണിച്ചു തന്നതു കൊണ്ടാണ്. അത്തരമൊരാളെ ഒരു കഠിനഹൃദയനായി സങ്കല്‍പ്പിക്കാനേ ഞങ്ങള്‍ക്ക് കഴിയില്ലായിരുന്നു.\nഒരു കുപ്പി കഴിഞ്ഞപ്പോള് അദ്ദേഹം ഒരു കുപ്പി കൂടി വരുത്തി. അതിനു പിറകേ കഴിക്കാനായി എന്തോ വരുത്തി. ഞങ്ങളെയും നിര്‍ബന്ധിച്ചു കഴിപ്പിച്ചു.\nഅതെല്ലാം കഴിഞ്ഞ് അദ്ദേഹം ആ മുറിയിലുണ്ടായിരുന്ന ചാരുകസേരയിലേക്ക് ഇരുന്നു. അദ്ദേഹം കുടുംബത്തെക്കുറിച്ച് സംസാരിക്കാന് തുടങ്ങി. അത് ചെന്നു നിന്നത് സ്വന്തം ജീവിതസഖിയെക്കുറിച്ചുള്ള ഒരു നീണ്ട പ്രഭാഷണത്തിലായിരുന്നു.\nഎനിക്കു തോന്നിയത്, അദ്ദേഹം ഞങ്ങളോടല്ല സംസാരിച്ചിരുന്നത്. അദ്ദേഹം സ്വയം പറയുകയായിരുന്നു. ഒരു മോണോലോഗ്. അതിന്റെ അവസാനം അദ്ദേഹം പാടി:\nഅദ്ദേഹം നല്ല ഒരു ഗായകനാണെന്ന് അന്നു വരെ ആരും ഞങ്ങളോട് പറഞ്ഞിരുന്നില്ല. പക്ഷേ എന്നെ വിശ്വസിക്കൂ; പി.ജെ. ആന്റണി അനന്യമായ ഒരു ഗായകശബ്ദത്തിനുടമയായിരുന്നു.\n‘കേട്ടിട്ടുണ്ടോടാ ഈ പാട്ട്?’ അദ്ദേഹം ചോദിച്ചു.\nമറുപടിക്ക് കാത്തു നില്‍ക്കാതെ അദ്ദേഹം പറഞ്ഞു, ‘ഈ പാട്ടുണ്ടല്ലോ, ഇത് ഞാന് എന്റെ ഭാര്യക്കുവേണ്ടി എഴുതിയതാണ്; അറിയാമോ?'\nഞങ്ങള് നിശ്ശബ്ദരായി കേട്ടിരുന്നു.\n‘അതേടാ. അവള് ഒരു ശോകത്തിന്റെ സിന്ധു ആണ്. എന്റെ എല്ലാ തെറ്റുകളും മനസ്സിലാക്കി, എന്നെ സ്‌നേഹിക്കുന്നവള്..നീയൊക്കെ വെറും പിള്ളേരല്ലേടാ. നീയൊക്കെ ഇതൊക്കെ എങ്ങനെ അറിയാനാ..'\nതാന് തന്നെ തിരക്കഥയും ഗാനങ്ങളും എഴുതി, സംവിധാനം ചെയ്ത ചിത്രമായിരുന്നു പെരിയാര്. സാമ്പത്തികമായി അമ്പേ പരാജയപ്പെട്ട ഒരു ചിത്രം. ഒരാഴ്ച പോലും അത് ഒരിടത്തും ഓടിയില്ല.\nചലച്ചിത്രസംവിധാനം തനിക്ക് ചേര്‍ന്ന മേഖലയല്ല എന്ന് അതില് ആവര്‍ത്തിച്ചുണ്ടായ പരാജയങ്ങള് ആന്റണിയെ പഠിപ്പിച്ചില്ല.\nഅതിനിടക്ക് അദ്ദേഹം തന്റെ പല്ലുകള് ഊരി വച്ചു. അതോടെ ആ മുഖത്തിന്റെ സ്വഭാവം തന്നെ മാറിപ്പോയതായി ഞങ്ങള്‍ക്കു തോന്നി. ഭീതിദമായ, അല്ല; സൂക്ഷിച്ചു നോക്കിയാല് ദൈന്യതയുടെ കാണാക്കയങ്ങള് തെളിയുന്ന കണ്ണുകളുമായി, സ്വന്തം നഷ്ടങ്ങളുടെ ഓര്‍മ്മപ്പുസ്തകം ഞങ്ങളുടെ മുന്നില് തുറന്നിടുന്ന ഒരു സാധു മനുഷ്യന്.\nരാവേറെച്ചെന്നു ആന്റണിച്ചേട്ടന് ആ കസേരയില് കിടന്നുറങ്ങി. ജെയിംസും ഞാനും ആ മുറിയില് വെറും തറയില് ചാരിയിരുന്നുറങ്ങി.\nരാവിലെ എണീറ്റപ്പോള് ആന്റണിച്ചേട്ടന് എണീറ്റ് കുളിയൊക്കെ കഴിഞ്ഞ് ചായ വരുത്തി വച്ചിരിക്കുന്നു. ഞങ്ങള് അദ്ദേഹത്തിന്റെ ചായയും കുടിച്ച് യാത്ര പറഞ്ഞിറങ്ങി.\nഅങ്ങനെ അതിഥി ഒരിക്കലും മറക്കാത്ത ഒരു രാത്രിയുടെ മുദ്രകള് മനസ്സില് പതിച്ച് കടന്നുപോയി.\nഒരു കാര്യം കൂടി പറയാതിരുന്നാല് ഈ കുറിപ്പ് പൂര്‍ണമാവില്ല. നാലാമത്തെ തവണയാണ് ഞാന് അതിഥി കാണുന്നത്. ഇതു പോലെ ‘ഫ്രഷ്‌നെസ്' ഉള്ള ഒരു ചിത്രം മലയാളത്തില് വേറെ ഇല്ല. കഴിഞ്ഞ ഫെസ്റ്റിവല് സമയം സ്വയംവരം കണ്ടപ്പോള് അത് കുറെയൊക്കെ ‘ഡേറ്റഡ്' ആയി തോന്നിയിരുന്നു.\nഎന്നാല് പഥേര് പാഞ്ചലി കാണുമ്പോള് അത് തോന്നില്ല. ഏതാണ്ട് അത്തരം ഒരു അനുഭവമാണ് അതിഥി നമുക്ക് സമ്മാനിക്കുക. അതിനു കാരണം അതിഥി കൈകാര്യം ചെയ്യുന്നത് അസാദ്ധ്യമായ ഒരു പ്രപഞ്ചത്തില് അകപ്പെട്ടു പോകുന്ന മനുഷ്യന്റെ അന്തഃസംഘര്‍ഷങ്ങളാണ് എന്നതാവാം.\nഞാന് ഉദ്ദേശിച്ചത്, അതിഥിയുടെ പ്രമേയത്തിന്റെ ഒരു സാര്‍വലൗകികത്വം ആണ്. അതിഥിയുടെ ക്യാമറാവര്‍ക്കും ലൈറ്റിംഗും ഇന്നും അതിന്റെ പുതുമ ചോര്‍ന്നു പോകാതെയിരിക്കാന് കാരണമാണെന്നും എനിക്ക് തോന്നുന്നു.\nഅതിനോടെല്ലാം ഒപ്പമോ അതിനേക്കാളുപരിയായോ അതിഥിയെ സമാനതകളില്ലാത്ത ഒരു അനുഭവമാക്കി മാറ്റുന്നത് ദേവരാജന്റെ പശ്ചത്തലസംഗീതമാണ്. അദ്ദേഹം ഈ കഥയുടെ ആത്മാവ് സംഗീതത്തിലൂടെ കണ്ടറിഞ്ഞിരിക്കുന്നു. ഇതു കണ്ടു കഴിഞ്ഞപ്പോള് അദ്ദേഹത്തെ ശരിക്കും ‘മാസ്റ്റര്' എന്ന് വിളിക്കാമെന്നു തോന്നി.\nഇതെല്ലാം തന്നെ കൃതഹസ്തനായ ഒരു ചലച്ചിത്രകാരന്റെ അസാമാന്യമായ പ്രതിഭയിലേക്കാണ് വിരല് ചൂണ്ടുന്നത്.\n#K. P. Kumaran\n17 Nov 2020, 08:25 PM\nWell commented Jayan in ur own style\ni believe it won't be considered rude on my part if i respond toacouple of remarks in the feedback column. Venu Edakkazhiyur; sir, much of what you have mentioned is not new information for me. i was not reviewing the film. i was only walking back toapast where films like "Athithi" was possible. In other words, reliving ofacolourful period ofabeautiful black and white film. Thank you for reading. Shaji, i haven't bothered about Samuel Beckett's influence on "Athithi". If Beckett createdaphantasmagoric world in "Waiting for Godot", Kumarettan has placed real human beings with varied degrees of unattainable dreams. Their phantasmagoria is within. It's unravelling is what happens in the film. It is notabad thing to be influenced byagreat work. In "Athithi" it's creator (if at all influenced by Beckett) goes one step ahead and makes the "waiting" his own. Thanksamillion to Messrs Babu Philip Mananthavadi and K M Chandran for your kind words.\nബാബു ഫിലിപ്പ്. കെ മാനന്തവാടി\n13 Nov 2020, 08:32 AM\n'അതിഥി'യുടെ പ്രിന്റ് ഒന്നും തന്നെ ലഭ്യമല്ല എന്നാണ് ശ്രീ കെ.പി. കുമാരൻ മാസ്റ്റർ പറഞ്ഞത്. മൂന്നാലു വർഷങ്ങൾ മുൻപ് അതിഥിയെക്കുറിച്ച് ' സിനിമയും സംവിധായകനും' എന്ന പ്രക്ഷേപണ പരിപാടിയിൽ വയനാട്ടിലെ മാറെറാലി കമ്യണിറ്റി റേഡിയോയിൽ ഞാൻ ഒരു episode ചെയ്തിരുന്നു. ആ അവസരത്തിൽ ബന്ധപ്പെട്ടപ്പോൾ അദ്ദേഹം പറഞ്ഞതാണ്! കാലം തെറ്റി അഥവാ കാലത്തിനു മുൻപേ സംഭവിച്ച മലയാളത്തിലെ എക്കാലെത്തെയും മികച്ച സിനിമകളിൽ ഒന്നാണ്. വീണ്ടും കാണാൻ ആഗ്രഹമുണ്ട്. യു ട്യൂബിൽ തെരഞ്ഞാൽ സീമന്തിനി... പോലെ പാട്ടുകൾ കേൾക്കാം: കാണാം.\n12 Nov 2020, 10:23 AM\nAthidhi Directed by\tK. P. Kumaran Produced by\tRamachandran Written by\tK. P. Kumaran Screenplay by\tK. P. Kumaran Starring\tSheela P. J. Antony Balan K. Nair Kottarakkara Sreedharan Nair Music by\tG. Devarajan Cinematography\tR. M. Kasthoori Edited by\tRavi Production company\tRachana Films Distributed by\tRachana Films Release date\t2 May 1975 Country\tIndia Language\tMalayalam ഇത്രയെങ്കിലും ലേഖകൻ അന്വേഷിച്ചു കണ്ടെത്തേണ്ടതായിരുന്നു!\nSHAJI m Shankar Mumbai\n11 Nov 2020, 01:19 PM\nIt is suggested that Athithi was influenced by " waiting for Godot" Beckett' s seminal play which was emblematic of " Theatre of the Absurd"\n11 Nov 2020, 01:09 PM\nസ്വയംവരവും നിർമ്മാല്യവും വീണ്ടും മനസ്സിലേക്ക് കയറിവന്നു. അനുഭവ കുറിപ്പ് വായിച്ചപ്പോൾ, പി. ജെ. നമ്മുടെ ഇടയിൽ തന്നെ ഉണ്ടെന്നു തോന്നിപ്പോയി. ലേഖകനും truecopy ക്കും അഭിനന്ദനങ്ങൾ


Malayalam News - Covid 19 | ഇന്ത്യയുടെ അത്‌ലറ്റിക് ഇതിഹാസം മില്‍ഖാ സിംഗ് അന്തരിച്ചു | News18 Kerala, Sports Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Sports » LEGENDARY INDIAN ATHLETE MILKHA SINGH PASSES AWAY\nഭാര്യയും ഇന്ത്യന് വോളിബോള് ടീമിന്റെ മുന് ക്യാപ്റ്റനുമായ നിര്‍മല് കൗര് കോവിഡ് മൂലം മരണപ്പെട്ടതിന് അഞ്ചു ദിവസത്തിനു ശേഷമാണ് മില്‍ഖാ സിംഗിന്റെ മരണം.\nUpdated: June 19, 2021, 9:04 AM IST\nLast Updated: June 19, 2021, 9:04 AM IST\nഇന്ത്യയുടെ ഇതിഹാസ കായിക താരം മില്‍ഖാ സിംഗ് അന്തരിച്ചു. വെള്ളിയാഴ്ച രാത്രി 11.30യോടെ മരണം സംഭവിച്ചത്. ശരീരത്തിലെ ഓക്സിജന്റെ അളവ് കുറഞ്ഞതിനെ തുടര്‍ന്ന് മില്‍ഖാ സിങ്ങിനെ ചണ്ഡീഗഡിലെ പി ജി ഐ എം ഇ ആര് ആശുപത്രിയിലെ ഐ സി യുവില് പ്രവേശിപ്പിച്ചിരുന്നു. ഭാര്യയും ഇന്ത്യന് വോളിബോള് ടീമിന്റെ മുന് ക്യാപ്റ്റനുമായ നിര്‍മല് കൗര് കോവിഡ് മൂലം മരണപ്പെട്ടതിന് അഞ്ചു ദിവസത്തിനു ശേഷമാണ് മില്‍ഖാ സിംഗിന്റെ മരണം.\nഅത്ലറ്റിക്‌സിലെ ഇന്ത്യയുടെ ഇതിഹാസമായ മില്‍ഖാ സിംഗ് മെയ് 20 മുതല് കോവിഡ് രോഗപീഡയില് ബുദ്ധിമുട്ടുകയായിരുന്നു. ആദ്യം രോഗ സ്ഥിരീകരിച്ചതിന് ശേഷം ചണ്ഡീഗഢിലെ വീട്ടില് ഐസൊലേഷനിലായിരുന്നു അദേഹം. പിന്നാലെ ഓക്സിജന്റെ അളവ് കുറഞ്ഞതിനെ തുടര്‍ന്ന് ആശുപത്രിയില് പ്രവേശിപ്പിച്ചിരുന്നെങ്കിലും കോവിഡ് നെഗറ്റീവായതിനെ തുടര്‍ന്ന് കുടുംബാംഗങ്ങളുടെ ആഭ്യര്‍ഥന പരിഗണിച്ച് ഡിസ്ചാര്‍ജ് ചെയ്തു. എന്നാല് വീട്ടില് വെച്ച് ഓക്സിജന്റെ അളവില് ഗണ്യമായ കുറവു വരികയും ശ്വാസമെടുക്കുന്നതില് ബുദ്ധിമുട്ട് നേരിടുകയും ചെയ്തതോടെ മില്‍ഖയെ വീണ്ടും ആശുപത്രിയില് പ്രവേശിപ്പിച്ചു.\n'പറക്കും സിഖ്' എന്ന് പേരില് കായിക രംഗത്ത് അറിയപ്പെടുന്ന മില്‍ഖാ സിംഗ് രാജ്യം കണ്ട എക്കാലത്തെയും മികച്ച അത്ലറ്റായാണ് വിലയിരുത്തപ്പെടുന്നത്. 400 മീറ്ററില് ഏഷ്യന് ഗെയിംസിലും കോമണ്‍വെല്‍ത്ത് ഗെയിംസിലും സ്വര്‍ണം നേടിയ ഏക ഇന്ത്യന് അത്ലറ്റാണ്. 1958ല് കട്ടക്കില് നടന്ന ദേശീയ ഗെയിംസില് 200, 400 മീറ്ററിലും അദ്ദേഹം സ്വര്‍ണ്ണം നേടിയിട്ടുണ്ട്. 1964-ല് കൊല്‍ക്കത്തയില് നടന്ന ദേശീയ ഗെയിംസില് 400 മീറ്ററില് വെള്ളിയും നേടി. നാല് തവണയാണ് മില്‍ഖാ ഏഷ്യന് ഗെയിംസില് സ്വര്‍ണം നേടിയിട്ടുള്ളത്. കായിക ഇനങ്ങളുടെ ലോകകപ്പായ ഒളിമ്പിക്‌സില് 400 മീറ്റര് ഓട്ടത്തില് നാലാം സ്ഥാനത്തെത്തിയിട്ടുണ്ട്. 1956ലെ റോം ഒളിമ്പിക്‌സില് നടന്ന ഈ മത്സരത്തില് സെക്കന്‍ഡില് ഒരു അംശത്തിന്റെ വ്യത്യാസത്തിലാണ് താരത്തിന് വെങ്കല മെഡല് നഷ്ടമായത്. മെഡല് നഷ്ടമായി എങ്കിലും ഒളിമ്പിക്‌സില് അത്ലറ്റിക്‌സില് ഫൈനലില് എത്തുന്ന ആദ്യ ഇന്ത്യന് താരം എന്ന നേട്ടം കുറിക്കാന് അദ്ദേഹത്തിനായി. കായിക രംഗത്തെ മികച്ച പ്രകടനങ്ങള്‍ക്ക് രാജ്യം 1958ല് അദ്ദേഹത്തിന് പദ്മശ്രീ നല്‍കി ആദരിച്ചു.\n2013 ല് പ്രസിദ്ധീകരിച്ച 'ദ് റേസ് ഓഫ് മൈ ലൈഫ്' മില്‍ഖ സിങ്ങിന്റെ ആത്മകഥയാണ്. ഒരു പടുകൂറ്റന് കായികതാരത്തെയാണ് നമുക്കു നഷ്ടമായത്. അസംഖ്യം ഇന്ത്യക്കാരുടെ ഹൃദയത്തില് പ്രത്യേക സ്ഥാനം നേടിയ വ്യക്തി കൂടിയായിരുന്നു അദ്ദേഹം. മില്‍ഖയുടെ വേര്‍പാടില് ഏറെ വേദനിക്കുന്നതായും പ്രധാനമന്ത്രി നരേന്ദ്ര മോദി ട്വിറ്ററില് കുറിച്ചു. രാകേഷ് ഓംപ്രകാശ് മെഹ്‌റ സംവിധാനം ചെയ്ത 2013ല് പുറത്തിറങ്ങിയ ഭാഗ് മില്‍ഖാ ഭാഗ് എന്ന ബോളിവുഡ് ചിത്രം ഇന്ത്യ കണ്ട ഏറ്റവും മികച്ച അത്ലറ്റായ മില്‍ഖയുടെ ജീവിതം ആസ്പദമാക്കി എടുത്ത ചിത്രമാണ്. ബോളിവുഡ് താരമായ ഫര്‍ഹാന് അക്തറാണ് മില്‍ഖയായി ചിത്രത്തില് വേഷമിട്ടത്.\nFirst published: June 19, 2021, 6:47 AM IST


സർദ്ദിസിലെ സഭയെക്കുറിച്ച് ദൈവത്തിൻ്റെ വിലയിരുത്തല് – WFTW3മെയ് 2020 | Jeevamozhikal\nവെളിപ്പാട് 3:1–6 പറയുന്നത് സർദ്ദിസിലെ സഭയുടെ ദൂതന് എഴുതുക….സർദ്ദിസിലെ ദൂതന്(മൂപ്പന്), മറ്റുള്ളവരുടെ മുമ്പില് ഒരു ആത്മീയ മനുഷ്യന് ആണെന്ന ഒരു വലിയ പ്രശസ്തി പടുത്തുയര്ത്തി്യിട്ടുള്ള ഒരാളായിരുന്നു. എന്നാല് അയാളെക്കുറിച്ച് ദൈവത്തിനുണ്ടായിരുന്ന അഭിപ്രായം അയാളുടെ സഹവിശ്വാസികളുടേതിന് നേരേ എതിരായിരുന്നു. ഇതു കാണിക്കുന്നത് സർദ്ദിസിലെ വിശ്വാസികള് എത്രമാത്രം ജഡികരും വേഗത്തില് കബളിപ്പിക്കപ്പെടാവുന്നവരും ആണെന്നാണ്.\n90 ശതമാനത്തിൽ അധികം വിശ്വാസികൾക്കും ഒരു ജഡിക പ്രാസംഗികനെയും ഒരു ആത്മീയ പ്രാസംഗികനേയും തമ്മിൽ വേർതിരിക്കാൻ കഴിയുന്നില്ല. അതുതന്നെയല്ല 99 ശതമാനത്തിൽ അധികം വിശ്വാസികൾക്ക് മാനുഷിക ദേഹീ ശക്തിയും പരിശുദ്ധാത്മ ശക്തിയും തമ്മിലും വേർതിരിക്കാൻ കഴിയുന്നില്ല. മിക്ക വിശ്വാസികളും ആത്മീയ വരങ്ങളുടെ പ്രദര്ശനത്താലും അഭ്യാസത്താലും ആകർഷിക്കപ്പെടുന്നു, അങ്ങനെയാണ് അവർ ഒരു പ്രാസംഗികനെയോ ഒരു മൂപ്പനെയോ വിലയിരുത്തുന്നത്. അങ്ങനെയാണ് അവർ വഞ്ചിക്കപ്പെടുന്നതും. ദൈവം എങ്ങനെ ആയാലും ഹൃദയത്തെയാണ് നോക്കുന്നത്. സർദ്ദിസിലെ ദൂതന് ആത്മാവിന്റെ വരങ്ങൾ ഉണ്ടായിരുന്നിരിക്കാം. എങ്കിലും അയാൾ ആത്മീയമായി മരിച്ചവനായിരുന്നു. ഇത് നമുക്കെല്ലാവർക്കും ശ്രദ്ധിക്കുവാനുള്ള ഒരു മുന്നറിയിപ്പാണ്. നമ്മുടെ സഹവിശ്വാസികളിൽ 99 ശതമാനം പേർക്കും നമ്മെക്കുറിച്ചുള്ള അഭിപ്രായം 100 ശതമാനം തെറ്റാകാൻ കഴിയും! നമ്മെക്കുറിച്ച് ദൈവത്തിനുള്ള അഭിപ്രായം അവരുടെ അഭിപ്രായത്തിന് നേരെ എതിരായിരിക്കാം. അതുതന്നെ ഒരു സഭയുടെ കാര്യത്തിലും പ്രയോഗിക്കാം. ഒരു സഭ ‘ആത്മീയമായി ജീവനുള്ളതാണെന്ന്’ മറ്റുള്ളവർ കരുതിയേക്കാം. എന്നാൽ അത് ആത്മീയമായി മരിച്ചതെന്നായിരിക്കും ദൈവം അതിനെ അറിയുന്നത്. മറിച്ചും സംഭവിക്കാം. ആത്മീയമായി ജീവനുള്ളതെന്ന് ദൈവം കണക്കാക്കിയ സഭകളെ മരിച്ചതെന്ന് വിവേചനമില്ലാത്ത മനുഷ്യർ കണക്കാക്കിയേക്കാം.\nമിക്ക വിശ്വാസികളും ഒരു സഭയെ വിലയിരുത്തുന്നത്, അവർ സഭാ യോഗങ്ങൾക്കു കടന്നു വരുമ്പോൾ അവർക്കു ലഭിക്കുന്ന വരവേൽപ്പിന്റെ ഊഷ്മളത, കൂടി വരവിന്റെ വലിപ്പം, യോഗത്തിലുണ്ടാകുന്ന ശബ്ദകോലാഹലത്തിന്റെയും വികാരത്തിന്റെയും അളവുകൾ, പാടുന്നതിലുള്ള സംഗീത ഗുണമേന്മ, പ്രസംഗങ്ങളിലുള്ള ബുദ്ധിപരമായ അന്തസത്ത, കൂടാതെ സ്തോത്രകാഴ്ചയിൽ കിട്ടുന്ന തുക എന്നിവയിലാണ്! എന്നാൽ ഇവ ഒന്നിനാലും ദൈവത്തിനു മതിപ്പുളവാകുന്നില്ല.\nദൈവം സഭയെ വിലമതിക്കുന്നുന്നത് അതിലെ അംഗങ്ങളുടെ ഹൃദയത്തിൽ കാണുന്ന ക്രിസ്തു തുല്യമായ താഴ്മ, നിർമ്മലത, സ്നേഹം, സ്വയകേന്ദ്രീകൃത ജീവിതത്തിൽ നിന്നുള്ള സ്വാതന്ത്ര്യം മുതലായവയുടെ അടിസ്ഥാനത്തിലാണ്. അതുകൊണ്ട് ഒരു സഭയെപ്പറ്റിയുള്ള ദൈവത്തിന്റെ മൂല്യ നിർണ്ണയവും മനുഷ്യന്റെ മൂല്യ നിർണ്ണയവും തമ്മിൽ പരസ്പരം പൂർണ്ണമായും വ്യത്യസ്തമായിരിക്കാം. വാസ്തവത്തിൽ സാധാരണയായി അവ അങ്ങനെയാണ്. സർദ്ദിസിൽ ഇസബെൽമാരോ, ബിലെയാമിന്റെ ഉപദേശമോ, നിക്കൊലാവ്യരുടെ ഉപദേശമോ ഒന്നും ഉണ്ടായിരുന്നില്ല. എന്നാൽ അവർക്കു അതിനേക്കാൾ മോശമായ ചില കാര്യങ്ങൾ ഉണ്ടായിരുന്നു- കാപട്യം. തനിക്കു വേണ്ടി താൻ പണിതുയർത്തിയ പ്രശസ്തിയെക്കുറിച്ചു സർദ്ദിസിലെ ദൂതന് രഹസ്യ സംതൃപ്തി തോന്നിയിരിക്കാം. അല്ലെങ്കിൽ അയാൾ ഒരു കപട ഭക്തനായി തീരുകയില്ലായിരുന്നു. ആത്മീയമായി ജീവനുള്ള ഒരാൾ മറ്റുള്ളവരാൽ അറിയപ്പെടുന്നതിൽ തെറ്റൊന്നുമില്ല, അവർക്കു നമ്മെക്കുറിച്ചുള്ള അഭിപ്രായത്തിൽ നമുക്കൊരു സ്വയ തൃപ്തി ഉണ്ടാകുന്നില്ലെങ്കിൽ. എന്നാൽ നാം കർത്താവിനു വേണ്ടി ചെയ്യുന്ന കാര്യത്തിൽ നമുക്കുവേണ്ടിത്തന്നെ ഒരു പേര് അന്വേഷിക്കുന്നുണ്ടെങ്കിൽ, അപ്പോൾ നാം ദൈവത്തിന്റെ മുമ്പാകെ ജീവിക്കാതെ മനുഷ്യരുടെ മുമ്പില് ജീവിക്കുന്നവരായി അവസാനിക്കും. അപ്പോൾ മനുഷ്യന്റെ അഭിപ്രായം വിലയില്ലാത്തതാണെന്ന് നാം മനസ്സിലാക്കിയിട്ടില്ലെന്നു നമുക്ക് സമ്മതിക്കേണ്ടി വരും.\nക്രിസ്തീയ ഗോളം മുഴുവൻ സ്ഥിരമായി കാര്യങ്ങൾ ചെയ്യുകയും അവർക്കൊരു പേര് ലഭിക്കേണ്ടതിനായി അതിനെക്കുറിച്ചു റിപ്പോർട്ട് എഴുതുകയും ചെയ്യുന്ന പ്രാസംഗികരാൽ നിറഞ്ഞിരിക്കുന്നു, അവരെല്ലാവരും സർദ്ദിസിലെ ദൂതനെപ്പോലെ അവസാനിക്കും. അവർ അന്ത്യ നാളിൽ കർത്താവിനാൽ ന്യായം വിധിക്കപ്പെടുകയും ചെയ്യും, കാരണം ദൈവത്തിന്റെ മുമ്പില് അവരുടെ പ്രവർത്തികൾ പൂർണ്ണതയുള്ളതല്ല. നമ്മുടെ ലക്ഷ്യം മനുഷ്യരിൽ മതിപ്പുളവാക്കാനാണെങ്കിൽ, നമ്മുടെ പ്രവർത്തികൾ ദൈവ മുമ്പാകെ തികഞ്ഞവ ആയിരിക്കുവാൻ സാധ്യമല്ല. സർദ്ദിസിലെ മൂപ്പനും ആത്മീയമായി ഗാഢനിദ്രയിലയായിരുന്നു.\nയേശു തന്റെ ശിഷ്യന്മാരോട് തന്റെ വരവിനു വേണ്ടി ഒരുക്കേണ്ടതിനു സദാ ഉണർന്നും പ്രാർത്ഥിച്ചും കൊണ്ട് ഇരിക്കേണ്ട വലിയ ആവശ്യത്തെക്കുറിച്ചു മുന്നറിയിപ്പ് നൽകി – കാരണം ലോകചിന്തകൾക്കും മാമ്മോനോടുള്ള സ്നേഹത്തിനും, ഏറ്റവും നല്ല വിശ്വാസികളെപ്പോലും ഉറക്കത്തിലേക്കു തള്ളിയിടാനുള്ള ഒരു വഴിയുണ്ട് (ലൂക്കോസ് 21 : 34 -36 ). ഒരു മനുഷ്യൻ ഉറങ്ങുമ്പോൾ അവനു ചുറ്റും യഥാർത്ഥ ലോകത്തിൽ സംഭവിക്കുന്ന ഒന്നിനെക്കുറിച്ചും അവന് അറിയുന്നില്ല. അവന്റെ സ്വപ്നത്തിലെ യാഥാർത്ഥമല്ലാത്ത ലോകത്തെക്കുറിച്ചാണ് അവൻ കൂടുതൽ ബോധവാനായിരിക്കുന്നത്. ആത്മീയമായി ഉറങ്ങുന്നവരുടെ കാര്യത്തിലും ഇത് അങ്ങനെതന്നെയാണ്. ദൈവരാജ്യത്തിന്റെ യഥാർത്ഥമായ ലോകത്തെക്കുറിച്ച് അവൻ അറിയുന്നില്ല. യഥാർത്ഥമല്ലാത്ത താൽക്കാലികമായ ഭൌതിക സമ്പത്ത്, സന്തോഷം, സുഖം, ഭൌമിക ബഹുമാനങ്ങൾ, പ്രശസ്തി എന്നിവയുടെ താൽക്കാലിക ലോകത്തോട് ഏതു വിധത്തിലും അവർ സജീവമാണ്. സർദ്ദിസിലെ സഭയുടെ ദൂതന്റെ കാര്യത്തിൽ അത് അങ്ങനെ ആയിരുന്നു.\nകർത്താവ് അവനോട് ഉണര്ന്നെഴുന്നേൽക്കുവാനും – മറ്റു വാക്കുകളിൽ പറഞ്ഞാൽ അവന്റെ സ്വപ്നത്തിലെ അയഥാർത്ഥലോകത്തെ (ഭൗതികതയുടെ ലോകം) ഉപേക്ഷിച്ച് – അവന്റെ ജീവിതത്തിൽ ആത്മീയ മരണത്തിലേക്ക് ആഴ്ന്നു കൊണ്ടിരിക്കുന്നതും എന്നാൽ ഇപ്പോഴും മരിച്ചിട്ടില്ലാത്തതുമായ ഏതാനും കാര്യങ്ങളെ ശക്തിപ്പെടുത്തുവാനും പ്രബോധിപ്പിക്കുന്നു (വാക്യം.2 )കനലുകൾ പൂർണ്ണമായും കെട്ട് പോയിട്ടില്ല. എന്നാൽ അവൻ എത്രയും വേഗം അതിനെ ഊതി കത്തിച്ച് ഒരു ജ്വാല ആക്കേണ്ടതുണ്ട്, അല്ലെങ്കിൽ അവ പൂർണ്ണമായി കെട്ടുപോകും (2. തിമൊഥെയൊസ് 1:6– ആംപ്ലിഫൈഡ് ബൈബിള്). കർത്താവ് പറയുന്നത് അവന്റെ പ്രവൃത്തികൾ ഒന്നും ദൈവത്തിന്റെ ദൃഷ്ടിയിൽ പൂർണ്ണത ഉള്ളതായി കാണുന്നില്ല (വാക്യം.2കെ.ജെ.വി).അനേകം വിശ്വാസികളും ‘പൂർണ്ണത’ എന്ന വാക്കിനെ ഭയപ്പെടുന്നു. എന്നാൽ ഇവിടെ നാം കാണുന്നത് മൂപ്പന്റെ (ദൂതന്റെ) പ്രവൃത്തികൾ ദൈവത്തിന്റെ മുമ്പിൽ പൂർണ്ണത യുള്ളതായിരിക്കണമെന്ന് കർത്താവ് ആഗ്രഹിക്കുന്നു എന്നാണ്.\nആത്മീയ പൂർണ്ണത എന്നത് ഒരു വിശാലമായ വിഷയമാണ്. എന്നാൽ ഇവിടെ, മൂപ്പന്മാരുടെ പ്രവൃത്തികൾ ദൈവത്തിന്റെ അംഗീകാരം മാത്രം നേടാനുള്ള ഹൃദയത്തിന്റെ ഏകാഗ്രതയോടെ ആയിരുന്നില്ല എന്നാണ് അർത്ഥമാക്കുന്നത്. അയാളുടെ പ്രവൃത്തികൾ നല്ലതായിരുന്നു- അതുകൊണ്ടാണ് അവന് ആത്മീയമായി ജീവനുള്ളവനാണെന്നുള്ള പേര് ലഭിച്ചത്.\nഎന്നാൽ അവ ദൈവനാമ മഹത്വത്തിന് വേണ്ടിയല്ല നിവർത്തിക്കപ്പെട്ടത്. അവ മനുഷ്യരിൽ മതിപ്പുളവാക്കുന്നതിനു വേണ്ടി ചെയ്യപ്പെട്ടവയാണ്. അതുകൊണ്ട് അവയെല്ലാം നിർജീവ പ്രവൃത്തികൾ ആയിരുന്നു. അവന്റെ ” വിശുദ്ധ പ്രവർത്തനങ്ങളിലെല്ലാം അതിക്രമങ്ങൾ ഉണ്ടായിരുന്നു” (പുറപ്പാട് 28:38 ). ദൈവത്തിന് അതിനെ അംഗീകരിക്കാൻ കഴിയേണ്ടതിന്, ആത്മാവിലെ കന്മഷങ്ങളിൽ നിന്ന് അവനെ ശുദ്ധീകരിക്കേണ്ടതുണ്ടായിരുന്നു. (2കൊറിന്ത്യർ7:1). മനുഷ്യന്റെ മാനം നേടേണ്ടതിനു ചെയ്യപ്പെടുന്ന നല്ല പ്രവൃത്തികൾ നിർജീവ പ്രവൃത്തികൾ ആണ്. പൂർണ്ണതയിലേക്കുള്ള ഒന്നാമത്തെ ചുവട് എല്ലാ കാര്യങ്ങളിലും ദൈവത്തിന്റെ തിരുമുഖത്തിന്റെ മുമ്പില് ചെയ്യുക എന്നതാണ്. നാം അവിടെ തുടങ്ങുന്നില്ലെങ്കിൽ, നാം ഒരിടത്തും എത്തുകയില്ല. നാം പ്രാർത്ഥിക്കുകയോ, ഉപവസിക്കുകയോ മറ്റുള്ളവരെ സഹായിക്കുകയോ അല്ലെങ്കിൽ എന്തുതന്നെ ചെയ്താലും നാം നമ്മോടു തന്നെ ചോദിക്കേണ്ട ഒരു പ്രധാന ചോദ്യം ഇതാണ്,” ഞാൻ ഈ കാര്യം ചെയ്യുന്നത്, മറ്റൊരാൾ ഇത് കണ്ടിട്ട് എന്നെ അഭിനന്ദിക്കണമെന്നാണോ ഞാൻ ചിന്തിക്കുന്നത് അതോ ഞാനിത് ദൈവത്തിന്റെ മഹത്വത്തിനുവേണ്ടി മാത്രം അവിടുത്തെ തിരുമുമ്പിലാണോ, ചെയ്യുന്നത്”? മിക്കവാറും നല്ല പ്രവൃത്തികളെ മലിനപ്പെടുത്തുന്നതും ദൈവത്തിന്റെ ദൃഷ്ടികളിൽ അതിനെ അപൂർണ്ണമാക്കുന്നതും അതിന്റെ തെറ്റായ ലക്ഷ്യമാണ്.\n← ദൈവത്തോട് അടുത്തിരിക്കുന്നത് എനിക്ക് നല്ലത്- ജോജി സാമുവല്\nഹബക്കൂക്ക് യഹോവയെ കാണുകയും അവന്റെ ഹൃദയം സ്തുതിയാല് നിറയുകയും ചെയ്തു – WFTW 10 മെയ് 2020 →


തട്ടിക്കൊണ്ടുപോയി കൂട്ട ബലാല്‍സംഗം; മൂന്നു പേര്‍ക്കു തടവ്- Gang rape cases three persons get imprisonmet\nമനാമ: യുവതിയെ തട്ടിക്കൊണ്ടുപോയി കൂട്ട ബലാല്‍സംഗത്തിനിരയാക്കിയെന്ന കേസില് സുഹൃത്തായ യുവാവിനു പത്തു വര്‍ഷം തടവു ശിക്ഷ. സംഭവത്തില് പങ്കാളികളായ ഇയാളുടെ രണ്ടുകൂട്ടുകാര്‍ക്ക് അഞ്ചു വര്‍ഷം വീതം തടവും വിധിച്ചു. 20 നും 40 നും ഇടയില് പ്രായമുള്ള ബഹ്‌റൈനികളാണു കേസിലെ പ്രതികള്. കഴിഞ്ഞ വര്‍ഷം ഏപ്രിലില് ജുഫൈറിലെ ഒരു ഹോട്ടലിനു പുറത്തു നിന്നു തട്ടിക്കൊണ്ടുപോയ തായ് യുവതിയെയാണ് പ്രതികള് കൂട്ട ബലാല്‍സംഗത്തിനിരയാക്കിയത്. വാഹനത്തില് ബലമായി പിടിച്ചു കയറ്റിയ ശേഷം മനാമയിലെ അപ്പാര്‍ട്ട്‌മെന്റില് എത്തിച്ചു മൂന്നു മണിക്കൂറോളമാണു പ്രതികള് പീഡനത്തിനിരയാക്കിയത്.\nതുടര്‍ന്നു പ്രതികള് യുവതിയെ ഒറ്റപ്പെട്ട മരുഭൂമിയില് കൊണ്ടുപോയി ഉപേക്ഷിച്ചു. യുവതി, ഇതുവഴികടന്നുപോയ ഒരു മോട്ടോര് ബൈക്ക് യാത്രികനെ വിളിച്ച് സഹായം അഭ്യര്‍ഥിക്കുകയും പൊലീസ് സ്‌റ്റേഷനില് എത്തുകയുമായിരുന്നു. ജുഫൈറിലെ ഒരു ക്ലബ്ബില് വച്ചാണു യുവതിയെ പരിചയപ്പെട്ടതെന്നു മുഖ്യ പ്രതി കോടതിയില് മൊഴി നല്‍കി. കൂട്ടുകാരോടൊപ്പം യുവതിയെ ബലമായി വണ്ടിയില് കയറ്റി കണ്ണു കെട്ടിയാണ് അപ്പാര്‍ട്ട്‌മെന്റില് എത്തിച്ചത്. തുടര്‍ന്ന് ആണ് സുഹൃത്താണ് പീഡനത്തിനു നേതൃത്വം നല്‍കിയത്. കൂട്ട ബലാല്‍സംഗത്തെ എതിര്‍ത്ത യുവതിയെ ഇയാള് മര്‍ദ്ദിക്കുകയും ചെയ്തു. പരിരുക്കേല്‍പ്പിക്കല്, തട്ടിക്കൊണ്ടുപോകല്, ബലാല്‍സംഗം എന്നീ കുറ്റകൃത്യങ്ങള് തെളിയിക്കപ്പെട്ടതിനെ തുടര്‍ന്നാണ് ഹൈ ക്രിമിനല് കോടതി പ്രതികള്‍ക്കു ശിക്ഷ വിധിച്ചത്.\nആണ് സുഹൃത്ത് തെറ്റിപ്പിരിഞ്ഞതിനെ തുടര്‍ന്ന് യുവതി കള്ളക്കഥ മെനയുകയായിരുന്നുവെന്നായിരുന്നു പ്രതിയുടെ അഭിഭാഷകന് കോടതിയില് വാദിച്ചിരുന്നത്. സുപ്രീം ക്രിമിനല് അപ്പീല് കോടതിയില് അപ്പീല് നല്‍കുമെന്നും പ്രതിയുടെ അഭിഭാഷകന് പറഞ്ഞു.


Shah Rukh Khan Opens Up The Dumpest Thing He Has Done When Gauri Went For A Vacation - Malayalam Filmibeat\n| Published: Wednesday, October 13, 2021, 17:04 [IST]\nബോളിവുഡിലെ മാതൃകാ ദമ്പതിമാരാണ് ഷാരൂഖ് ഖാനും ഭാര്യ ഗൗരി ഖാനും. ഇരുവരുടെയും പ്രണയവും വിവാഹവും കുടുംബ വിശേഷങ്ങളുമെല്ലാം ആരാധകര്‍ക്ക് പുതുമയുള്ളതല്ല. ഷാരൂഖ് ബോളിവുഡിന്റെ കിങ് ഖാൻ ആകുന്നതിനും സിനിമയിലെത്തുന്നതിനും മുമ്പാണ് ഗൗരി അദ്ദേഹത്തിന്റെ ജീവിതത്തിലേക്ക് വന്നത്. ആ പ്രണയത്തിന്റെ തീവ്രത ഇപ്പോഴും ഇരുവരിലും ഒട്ടും കുറയാതെയുണ്ട്. ഷാരൂഖ് ഖാന്റെ ഭാര്യയായിരിക്കുന്നത് വലിയ ഊർജം തരുന്ന ഒന്നാണെന്നും ഏറ്റവും മികച്ച അച്ഛനും ഭർത്താവുമാണ് ഷാരൂഖെന്നും ഗൗരി പലതവണ അഭിമുഖങ്ങളിലും പറഞ്ഞിരുന്നു. ഷാരൂഖിന്റെ ഭാര്യയായത് പ്രൊഫഷനിൽ ഒരുപാട് നേട്ടങ്ങൾ സമ്മാനിച്ചിട്ടുണ്ടെന്നും മുമ്പ് ഗൗരി പറഞ്ഞിരുന്നു.\nഷാരൂഖിന്റെ ഭാര്യയെന്നതിലുപരി കഴിവുള്ള ഇന്റീരിയർ ഡിസൈനർ കൂടിയാണ് ഷാരൂഖ് ഖാൻ. ഭാര്യയുടെ ബിസിനസ് സ്വപ്നങ്ങൾക്ക് ചിറക് നൽകാൻ സിനിമാ തിരക്കുകൾക്കിടയിലും അദ്ദേഹം എത്താറുണ്ട്. എല്ലാ തിരക്കുകൾക്കിടയിലും കുടുംബത്തിന് വേണ്ടി സമയം കണ്ടെത്താന് ഷാരൂഖ് എന്നും ശ്രമിച്ചിരുന്നു. ലോകമൊട്ടാകെ പരന്ന് കിടക്കുന്ന കോടിക്കണക്കിന് ആരാധകരുടെ സ്റ്റാറാണ് ഷാരൂഖ്. 1991 ഒക്ടോബർ 25നാണ് ഇരുവരും വിവാഹിതരായത്.\nAlso Read: ഇനി വിവാഹമേളം, ഒരുക്കങ്ങൾ ആരംഭിച്ച് നടി രാകുൽ പ്രീത് സിങ്?\nഒരു  സുഹൃത്തിന്റെ പാർട്ടിയിൽ പങ്കെടുക്കുന്നതിനിടെയാണ് ഷാരൂഖ് ഗൗരിയെ കാണുന്നതും ഇഷ്ടപ്പെടുന്നതും. അന്ന് പതിനെട്ട് വയസ് മാത്രമായിരുന്നു ഷാരൂഖിന്റെ പ്രായം. പിന്നീട് ഒട്ടനവധി നാടകീയ രംഗങ്ങളിലൂടെ കടന്നുപോയ ശേഷമാണ് ഗൗരിയെ ഗൗരി ഖാനാക്കി ഷാരൂഖ് മാറ്റിയത്. തമ്മിൽ പിരിയാൻ കഴിയില്ലെന്ന ബോധ്യം വന്ന ആ നിമിഷത്തിലാണ് വിവാഹിതരാകാൻ തീരുമാനിച്ചതെന്ന് ഷാരൂഖ് തന്നെ പറഞ്ഞിട്ടുണ്ട്. പരസ്പരം ഇഷ്ടം തുറന്ന് പഞ്ഞശേഷം പ്രണയിക്കാൻ തുടങ്ങി. എന്നാൽ ആ സമയത്ത് ഷാരൂഖ് പൊസസീവ്നസ് ഒരുപാട് പ്രകടിപ്പിച്ചിരുന്നതിനാൽ അത് ഗൗരിയെ വല്ലാതെ അലട്ടുകയും അവസാനം ഷാരൂഖിനോട് ബന്ധം തുടരാൻ താൽപര്യമില്ലെന്ന് അറിയിച്ച് മടങ്ങുകയും ചെയ്തു.\nമുംബൈയിലേക്ക് ഗൗരി മടങ്ങിയതോടെയാണ് തനിക്ക് ഗൗരിയോടുള്ള ഇഷ്ടത്തിന്റെ ആഴവും പരപ്പും ഷാരൂഖ് മനസിലാക്കിയത്. ഉടൻ തന്നെ അമ്മയെ കാര്യങ്ങൾ ധരിപ്പിച്ച ശേഷം യാത്രിചിലവിനുള്ള പണവും വാങ്ങി ഷാരൂഖ് ഗൗരിയെ തപ്പി മുംബൈയിലെത്തി. കൂട്ടുകാർക്കൊപ്പം സിനിമാകഥകളിൽ കാണുന്നപോലെ തെരുവുകളായ തെരുവുകൾ മുഴുവൻ അലഞ്ഞ് നടന്ന് തിരിഞ്ഞു. എന്നാൽ ഗൗരിയെ കണ്ടെത്താൻ ഷാരൂഖിന് സാധിച്ചില്ല. പിന്നീടാണ് ബീച്ചുകൾ കേന്ദ്രീകരിച്ച് ഷാരൂഖ് അന്വേഷണം നടത്തിയത്. അങ്ങനെ ഒടുവിൽ മുംബൈയിലെ ഒരു ബീച്ചിൽ വെച്ചാണ് ഷാരൂഖ് വീണ്ടും ഗൗരിയെ കണ്ടെത്തിയത്. ആ നിമിഷം വളരെ മനോഹരമായിരുന്നുവെന്നാണ് ഗൗരിക്കൊപ്പം ഒരു ചാറ്റ് ഷോയിൽ പങ്കെടുക്കാനെത്തിയപ്പോൾ ബോളിവുഡ് ബാദ്ഷ പറഞ്ഞത്. ഏറെ മനോഹരമായൊരു അവധിക്കാലം ആഘോഷിക്കാൻ പോയതായിരുന്നുവെന്നും അത് ഷാരൂഖ് നശിപ്പിച്ചുവെന്നുമാണ് തമാശ രൂപേണ ഗൗരി ഷാരൂഖിന്റെ കഥയ്ക്ക് മറുപടിയായി പറഞ്ഞത്.\nരണ്ട് മതത്തിൽപ്പെട്ടവരായിരുന്നു ഷാരൂഖും ഗൗരിയും എന്നതിനാൽ വീടുകളിൽ നിന്നും ബന്ധുക്കളിൽ നിന്നും വലിയ എതിർപ്പുകൾ ഇരുവരും നേരിട്ടിരുന്നു. അഞ്ച് വർഷത്തോളം അഗാധമായി പ്രണയിച്ച ഇരുവരും മതത്തിന്റെ പേരിൽ പിരിയാൻ തയ്യാറായിരുന്നില്ല. ഇരുവരും പിരിയാൻ പോകുന്നില്ലെന്ന് മനസിലാക്കിയതോടെയാണ് ഷാരൂഖിന്റേയും ഗൗരിയുടേയും കുടുംബഗങ്ങൾ ഒരുമിച്ച് വിവാഹം നടത്തികൊടുത്തത്. പരസ്പര ബഹുമാനത്തോടെയാണ് തങ്ങളുടെ ജീവിതമെന്നും വിവാഹം കഴിച്ചെന്ന് കരുതി മതം മാറാൻ ഷാരൂഖ് പറഞ്ഞിട്ടില്ലെന്നും അതിന് ഉദ്ദേശിക്കുന്നില്ലെന്നും നേരത്തെ തന്നെ ഗൗരി പറഞ്ഞിട്ടുണ്ട്. എല്ലാ മതഗ്രന്ഥങ്ങളും തങ്ങളുടെ വിട്ടിലുണ്ടെന്നും ഒരു മതത്തിൽ മാത്രമായി ഒതുങ്ങികൂടുന്നില്ലെന്നും ഇരുവരും പറയുന്നു. ആര്യൻ ഖാൻ, സുഹാന ഖാൻ, അബ്രാം എന്നിങ്ങനെ മൂന്ന് മക്കളാണ് ഇരുവർക്കുമുള്ളത്.\nShah Rukh Khan Opens Up The Dumpest Thing He Has Done When Gauri Went For A Vacation\nStory first published: Wednesday, October 13, 2021, 17:04 [IST]


കക്ഷത്തിലും തുടയിടുക്കിലും ഉണ്ടാവുന്ന കഠിനമായ കറുപ്പുനിറം... എളുപ്പത്തിൽ മാറ്റാം\nകക്ഷത്തിലും തുടയിടുക്കിലും ഉണ്ടാവുന്ന കഠിനമായ കറുപ്പുനിറം… എളുപ്പത്തിൽ മാറ്റാം\nസ്ത്രീകളിൽ ആയാലും പുരുഷന്മാരിൽ ആയാലും കണ്ടുവരുന്ന പ്രധാനപ്രശ്നമാണ് ശരീരത്തിലെ പല ഭാഗങ്ങളിലും കണ്ടുവരുന്ന കറുപ്പുനിറം. പ്രധാനമായും സ്വകാര്യഭാഗങ്ങളിൽ ആണ് ഈ പ്രശ്നങ്ങൾ കൂടുതലായി കണ്ടുവരുന്നത്. കക്ഷത്തിലും തുടയിടുക്കിലും ഇവ കൂടുതലായി കാണാൻ കഴിയും. ഇത് എങ്ങനെ മാറ്റിയെടുക്കാം പരിഹരിക്കാം തുടങ്ങിയ കാര്യങ്ങളാണ് ഇവിടെ പറയുന്നത്. വളരെ എളുപ്പത്തിൽ തന്നെ കഷത്തിലെ അതുപോലെതന്നെ തുടയിടുക്കിലെ കറുപ്പ് നിറം പൂർണ്ണമായി മാറ്റിയെടുക്കാൻ സാധിക്കുന്നതാണ്.\nഇത്തരത്തിലുള്ള പ്രശ്നങ്ങൾ പൂർണമായി മാറ്റിയെടുക്കാൻ സഹായകരമായ ചില കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്. നല്ല തടി ഉള്ളവരിലും അതുപോലെ നന്നായി വിയർക്കുന്ന വരിലും ഇത്തരത്തിലുള്ള പ്രശ്നങ്ങൾ കൂടുതലായി കാണാൻ കഴിയും. ഇത്തരത്തിലുള്ള പ്രശ്നങ്ങൾ മാറ്റിയെടുക്കാൻ വീട്ടിൽ ചെയ്യാൻ കഴിയുന്ന ചില കാര്യങ്ങളാണ് ഇവിടെ നിങ്ങളുമായി പങ്കു വെക്കുന്നത്. പലരും ഇത്തരം പ്രശ്നങ്ങൾ മാറ്റിയെടുക്കാൻ വേണ്ടി പലതരത്തിലുള്ള ക്രീമുകൾ ഉപയോഗിക്കുന്നത് കാണാറുണ്ട്.\nഎന്നാൽ ഇത് ഗുണത്തേക്കാളേറെ ദോഷമാണ് ഉണ്ടാക്കുന്നത്. തുടയിലെ കറുപ്പ് മാറ്റാൻ എന്തെല്ലാമാണ് ആവശ്യമെന്ന് നോക്കാം. വെളിച്ചെണ്ണ നാരങ്ങ എന്നിവ ഉപയോഗിച്ച് ചെയ്യാൻ കഴിയുന്ന ഒന്നാണ് ഇത്.3ടേബിൾ സ്പൂൺ വെളിച്ചെണ്ണ ചെറുനാരങ്ങാനീര് എന്നിവ ഉപയോഗിച്ച് തയ്യാറാക്കാൻ കഴിയുന്ന ഒന്നാണ് ഇത്. നമ്മുടെ ചർമത്തിനുള്ള ഈർപ്പം നിലനിർത്തി ചർമം നല്ല സ്മൂത്ത് ആക്കാൻ അതുപോലെ നിറംവെക്കാനും വെളിച്ചെണ്ണ ധാരാളം സഹായിക്കുന്നുണ്ട്. നല്ല ഒരു ബ്ലീച്ചിംഗ് നൽകാൻ സഹായിക്കുന്ന ഒന്നാണ് നാരങ്ങ. കൂടാതെ ചർമ്മത്തിലുണ്ടാകുന്ന ചില പ്രശ്നങ്ങൾ പരിഹരിക്കാനുള്ള കഴിവ് നാരങ്ങയിൽ ഉണ്ട്.\nവളരെ എളുപ്പത്തിൽ തന്നെ റിസൾട്ട് ലഭിക്കുന്ന ഒന്നാണ് ഇത്. ഇത് എങ്ങനെ തയ്യാറാക്കാം ഉപയോഗിക്കാം തുടങ്ങിയ കാര്യങ്ങളാണ് താഴെ പറയുന്നത്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.\nരക്തയോട്ടം വർദ്ധിപ്പിക്കും നിങ്ങൾക്ക് ശേഷി കൂട്ടാം…\nമമ്മൂട്ടിയുടെ കാർ ടെസ്റ്റ് ഡ്രൈവ് വീഡിയോ വൈറൽ… ഒന്നരക്കോടിയുടെ കാർ


ഒമിക്രോണ് രോഗവ്യാപനം അതിവേഗം; വരാനിരിക്കുന്നത് ചികിത്സ കിട്ടാത്ത അവസ്ഥ - Welcome to Kerala Express News Portal\nHome ഒമിക്രോണ് രോഗവ്യാപനം അതിവേഗം; വരാനിരിക്കുന്നത് ചികിത്സ കിട്ടാത്ത അവസ്ഥ\nന്യൂഡല്‍ഹി: ഒമിക്രോണ് രോഗവ്യാപനം അതിവേഗത്തിലായിരിക്കുമെന്നും ആയിരങ്ങള് രോഗികളാകാന് സാധ്യതയുണ്ടെന്നും ലോകാരോഗ്യ സംഘടന ചീഫ് സയന്റിസ്റ്റ് ഡോ. സൗമ്യ സ്വാമിനാഥന്. അതിവേഗം ഒമിക്രോണ് വ്യാപിക്കുന്ന സാഹചര്യത്തില് ആരോഗ്യപരിചരണത്തിന്റെ ലഭ്യതയാവും ഇന്ത്യ നേരിടാന് പോകുന്ന ഏറ്റവും വലിയ വെല്ലുവിളിയെന്ന് സൗമ്യ സ്വാമിനാഥന് മുന്നറിയിപ്പു നല്‍കി.\nആശുപത്രികളില് തിരക്ക് കൂടുന്ന സാഹചര്യമുണ്ടാകുന്നതിനാല്, വീടുകളിലേക്കു പരിചരണം മാറ്റേണ്ട സ്ഥിതിയുണ്ടാകും. ആശങ്കാകുലരാകുന്ന ആളുകള് ഡോക്ടര്‍മാരുടെയോ ആരോഗ്യ പ്രവര്‍ത്തകരുടെയോ ഉപദേശത്തിനായി ശ്രമിക്കും. അതിനുള്ള സൗകര്യം ഒരുക്കുകയാണ് വേണ്ടതെന്നും ഡോ. സൗമ്യ പറഞ്ഞു.\nമാത്രമല്ല, ടെലിഹെല്‍ത്ത്, ടെലിമെഡിസിന് സൗകര്യം വ്യാപിപ്പിക്കേണ്ട സമയമാണിത്. ഒപി വിഭാഗത്തില് ഡോക്ടര്‍മാരും നഴ്സുമാരും ഉണ്ടെന്ന് ഉറപ്പാക്കണം. വീടുകളിലും പ്രൈമറി ഐസൊലേഷന് സെന്ററുകളിലും പരമാവധി ആളുകള്‍ക്കു ചികിത്സ നല്‍കാന് ശ്രമിക്കണമെന്നും ഡോ. സൗമ്യ നിര്‍ദേശിച്ചു.\nഒമിക്രോണ് വകഭേദം മാരകമല്ലെന്ന് ഈ ഘട്ടത്തില് ഉറപ്പിക്കാനാവില്ല. ദക്ഷിണാഫ്രിക്കയില്‍നിന്നും യുകെയില്‍നിന്നും വിവരങ്ങള് ലഭിച്ചുകൊണ്ടിരിക്കുന്നതേയുള്ളു. ഡെല്‍റ്റയേക്കാള് നാല് മടങ്ങ് വേഗത്തിലാണ് ഒമിക്രോണ് വ്യാപിക്കുന്നത്. മുന്‍പ് 4,000 കേസുകളായിരുന്നത് ഇപ്പോള് 1,40,000 ആയി വര്‍ധിച്ചു.\nഎന്നാല് ആശുപത്രിയില് പ്രവേശിപ്പിക്കേണ്ടിവരുന്നവരുടെ എണ്ണത്തില് കുറവുണ്ട്. ഇത് ആശ്വാസകരമാണെന്നും ഡോ. സൗമ്യ പറഞ്ഞു. ഇന്ത്യയില് ഒമിക്രോണ് കേസുകളുടെ എണ്ണം 1,200ന് മുകളിലാണ്. ഡല്‍ഹിയിലും മഹാരാഷ്ട്രയിലുമാണ് ഏറ്റവും കൂടുതല് രോഗികളുള്ളത്.


ആപ്പിൾ ആരാധകർ ഏറെ പ്രതീക്ഷയോടെ കാത്തിരുന്ന ഐഫോൺ 13 സീരീസ് പുറത്തിറങ്ങി.5ജി കരുത്തുമായാണ് പുതിയ ഐ ഫോൺ സീരീസ് പുറത്തിറങ്ങിയിരിക്കുന്നത്. സെറാമിക് ഷീൽഡ്, ഫ്ലാറ്റ് എഡ്ജ് ഡിസൈനിൽ പിങ്ക്, നീല, മിഡ്നൈറ്റ്, സ്റ്റാർലൈറ്റ്, പ്രൊഡക്ട് റെഡ് എന്നി നിറങ്ങളിലാണ് ഐ ഫോൺ 13 സീരീസ് വിപണിയിൽ എത്തുക. ട്വിൻ റിയർ ക്യാമറയോടൊപ്പം മികച്ച വാട്ടർ റെസിസ്റ്റ് പ്രത്യേകതയും കമ്പനി വാഗ്ദാനം ചെയ്യുന്നു.\nഐ ഫോൺ 13 മിനി, ഐ ഫോൺ 13 പ്രോ, ഐ ഫോൺ 13 പ്രോ മാക്സ് എന്നിവയാണ് മോഡലുകൾ.\nഐഫോൺ 13 മിനി / ഐഫോൺ 13- ഈ രണ്ട് ഫോണുകൾക്കും ഒരു പോലെയുള്ള ഡിസൈനുകളാണ് അവതരിപ്പിച്ചിരിക്കുന്നത്. ഡ്യുവൽ ക്യാമറ സ്മാർട്‌ഫോണുകളാണിത്. പിൻഭാഗത്തെ ക്യാമറ മോഡ്യൂളിൽ ക്യാമറകൾ ചെരിച്ചാണ് സ്ഥാപിച്ചിട്ടുള്ളത്.\nഎ15 ബയോണിക് ചിപ്പിന്റെ പിൻബലത്തിൽ മികച്ച പ്രവർത്തന വേഗവും, ബാറ്ററി ക്ഷമതയും ആപ്പിൾ ഉറപ്പുനൽകുന്നുണ്ട്. മെച്ചപ്പെടുത്തിയ ഡ്യുവൽ ക്യാമറ സംവിധാനത്തിൽ എഫ് 1.6 അപ്പേർച്ചറുള്ള 12 എംപി വൈഡ് ക്യാമറ. എഫ് 2.4 അപ്പേർച്ചറിൽ 12 എംപി അൾട്രാ വൈഡ് ക്യാമറ എന്നിവ ഉൾപ്പെടുന്നു.\nവീഡിയോ റെക്കോർഡിങിനിടെ ഒന്നിലധികം സബ്ജക്ടുകളെ മാറി മാറി ഫോക്കസ് ചെയ്യാനും, ചലിച്ചുകൊണ്ടിരിക്കുന്ന സബ്ജക്ടിൽ വ്യക്തതയോടെ ഫോക്കസ് നിലനിർത്താനും സാധിക്കുന്ന പുതിയ സിനിമാറ്റിക് മോഡ് ഐഫോൺ 13 ക്യാമറയിലെ പുതുമ. 5ജി സൗകര്യം, ഐഫോൺ മിനിയിൽ ഐഫോൺ 12 നേക്കാൾ 1.5 മണിക്കൂർ അധികവും, ഐഫോൺ 13 ൽ 2.5 മണിക്കൂർ അധികവും ഊർജ ക്ഷമത ആപ്പിൾ ഉറപ്പുനൽകുന്നു.\nഐഫോൺ 13 പ്രോ, ഐഫോൺ 13 പ്രോ മാക്‌സ്-ട്രിപ്പിൾ ക്യാമറ സംവിധാനത്തോടെയാണ് ഐഫോൺ 13 ന്റെ പ്രോ പതിപ്പുകൾ എത്തിയിരിക്കുന്നത്. സെറാമിക് ഷീൽഡ് സംരക്ഷണത്തോടുകൂടിയുള്ള ഫോണിന് ഐപി 68 വാട്ടർ റെസിസ്റ്റൻസുണ്ട്. മാഗ്‌സേഫ് ചാർജിങ് പിന്തുണയ്ക്കും.\nഇന്ത്യയിൽ ഐഫോൺ 13 മിനിക്ക് 69,990 രൂപ, ഐഫോൺ 13ന് 79,990 രൂപ, ഐഫോൺ 13 പ്രോയ്ക്ക് 1,19,900 രൂപയും ഐഫോൺ പ്രോ മാക്സിന് 1,29,900 രൂപയും വിലവരും.\nഐ ഫോൺ 13 സീരീസിന് പുറമെ, ആപ്പിൾ വാച്ച്7സീരീസും പുറത്തിറക്കി. സീരീസ്7വാച്ചിൽ സൈക്കിൾ ഉപയോഗിക്കുന്നവർക്ക് പ്രത്യേക ഫീച്ചർ ഒരുക്കിയിട്ടുണ്ട്. പഴയ വാച്ചിനേക്കാൾ സ്‌ക്രീൻ വലുപ്പം കൂടുതലുണ്ട്. ഓഎസ് എട്ടിലാണ് പ്രവർത്തിക്കുക. ടൈപ്പ് ചെയ്യാമെന്നതും പ്രത്യേകതയാണ്. ആറ് സീരീസിനേക്കാൾ 20 ശതമാനം അധികം റെറ്റിന ഡിസ്പ്ലേയുണ്ട്. ബോർഡറുകൾ 40 ശതമാനം മെലിഞ്ഞ് ബട്ടനുകൾ വലിയതാക്കിയുണ്ട്.\nപുതിയ ഐപാഡും ഐ പാഡ് മിനിയും അവതരിപ്പിച്ചു. പുതിയ ഐ പാഡ് 20 ശതമാനം അധികം പെർഫോമൻസ് ഉറപ്പ് നൽകുന്നു. എ 13 ബയോണിക് പ്രൊസസർ, 12 മെഗാപിക്സൽ മുൻ ക്യാമറ എന്നിവയാണ് പ്രത്യേകത. 8.3 ഇഞ്ച് സ്‌ക്രീനിൽ പുതിയ ഐ പോഡ് മിനിയും ആപ്പിൾ അവതരിപ്പിച്ചു.\nEnglish Summary : apple introduce iphone 13 series mini ipad and apple watch\nTags : apple iphone 13 mini ipad apple watch


'ഇവളാരാ തങ്കുവിനെ പുച്ഛിക്കാന്' വളരെ മോശമായി പോയി; സ്റ്റാര് മാജിക്കിനെതിരെ ആരാധകര് - metromatinee.com Lifestyle Entertainment & Sports\nമലയാളി പ്രേക്ഷകരുടെ പ്രിയപ്പെട്ട റിയാലിറ്റി ഷോ കളില് ഒന്നാണ് ഫ്‌ലവേഴ്‌സ് ടിവിയില് സംപ്രേക്ഷണം ചെയ്യുന്ന സ്റ്റാര് മാജിക്. മിനിസ്‌ക്രീന് പ്രേക്ഷകരുടെ പ്രിയ താരങ്ങളാണ് രസകരമായ ഗെയിമുകളും വിശേഷങ്ങളുമായി പ്രേക്ഷകരുടെ മുന്നില് എത്തുന്നത്. രസകരമായ ഗെയിമുകള് മാത്രമല്ല പാട്ടും ഡാന്‍സും കോമഡി സ്‌കിറ്റുമെല്ലാം സ്റ്റാര് മാജിക്കിലുണ്ട്. മികച്ച പ്രേക്ഷക സ്വീകാര്യതയുളള ടെലിവിഷന് ഷോയാണ് സ്റ്റാര് മാജിക്. സോഷ്യല് മീഡിയയില് അടക്കം നിരവധി ആരാധകരാണ് ഷോയ്ക്ക് മാത്രമായി ഉള്ളത്. കഴിഞ്ഞ ദിവസം നടി പ്രയാഗ മാര്‍ട്ടിന് സ്റ്റാര് മാജിക്കില് അതിഥിയായി എത്തിയിരുന്നു. ഈ എപ്പിസോഡാണ് ഇപ്പോള് സോഷ്യല് മീഡിയയില് വൈറലാകുന്നത്.\nനെഗറ്റീവ് കമന്റുകളാണ് അധികവും സമൂഹ മാധ്യമങ്ങളിലൂടെ പുറത്തു വരുന്നത്. പ്രയാഗയ്‌ക്കെതിരെ രൂക്ഷവിമര്‍ശനമാണ് ഉയരുന്നത്. നടിയെ വിമര്‍ശിക്കുന്നതിനോടൊപ്പം തങ്കച്ചനെ പിന്തുണയ്ക്കുന്നുമുണ്ട്. തങ്കുവിനെ പരിഹസിക്കുന്നുവെന്നാണ് അധികം ലഭിക്കുന്ന കമന്റുകളും.തങ്കുവിനെ പുച്ഛിക്കാന് ഇവളാരാ? എന്നൊക്കെയാണ് ആരാധകര് ചോദിക്കുന്നത്. പ്രയാഗ തങ്കുവിനെ പല അവസരങ്ങളിലും പുച്ഛിക്കുന്നുണ്ടെന്നും ഇത് വളരെ മോശമായി പോയി എന്നും ആരാധകര് പറയുന്നു.തങ്കച്ചനെ പോലെ ബിനു അടി മാലി, അസീസ് തുടങ്ങിയവരുടെ പ്രകടനത്തെ കുറിച്ചും ആരാധകര് ചര്‍ച്ച ചെയ്യുന്നുണ്ട്. നോബിയെ മിസ് ചെയ്യുന്നവരും ഈ കൂട്ടത്തിലുണ്ട്. യൂട്യൂബില് പങ്കുവെച്ച വീഡിയോയില് അധികവും പ്രയാഗയെ വിമര്‍ശിക്കുന്ന കമന്റുകളാണ്. കൂടാതെ ധര്‍മജനെ ഇടയ്ക്ക് ഷോയിലേയ്ക്ക് കൊണ്ട് വരണമെന്നും ആരാധകര് പറയുന്നു.\nവളരെ ചുരുങ്ങിയ സമയം കൊണ്ട് തന്നെ മികച്ച ചിത്രങ്ങളുടെ ഭാഗമാകാന് കഴിഞ്ഞ താരമാണ് പ്രയാഗ. മോഹന്‍ലാല് ചിത്രം സാഗര് ഏലിയാസ് ജാക്കിയിലൂടെയാണ് പ്രയാഗ ബാലതാരമായി സിനിമയിലേക്കെത്തിയത്. സോഷ്യല് മീഡിയയിലും ഏറെ സജീവമായ പ്രയാഗ നിലപാടുകള് തുറന്നുപറയുന്ന കാര്യത്തിലും പിന്നിലല്ല. സിനിമയെ പറ്റിയും ജീവിതത്തെപറ്റിയും പ്രയാഗയ്ക്കുള്ള വ്യക്തതയാര്‍ന്ന കാഴ്ചപ്പാടുകള് താരം പല അഭിമുഖങ്ങളിലൂടെയും തുറന്ന് പറഞ്ഞിട്ടുമുണ്ട്. തന്റെ ആദ്യ ചിത്രമായ സാഗര് ഏലിയാസ് ജാക്കിക്ക് ശേഷം പ്രയാഗ നടന് ദുല്‍ഖറിന്റെ ഹിറ്റ് ചിത്രമായ ഉസ്താദ് ഹോട്ടലിലും ഒരു ശ്രദ്ധേയമായ വേഷം അവതരിപ്പിച്ചിരുന്നു. തമിഴ് സൂപ്പര് സ്റ്റാര് സൂര്യയുടെ നായികയായി പ്രയാഗ എത്തുന്നു എന്നുള്ളത് ഏറെ വാര്‍ത്തയായിരുന്നു. ഒരുപാട് നാളത്തെ ഇടവേളയ്ക്ക് ശേഷമാണ് പ്രയാഗ തമിഴിലേയ്ക്ക് എത്തുന്നത്. തമിഴ് ആന്തോളജി ചിത്രമായ നവസരയിലൂടെയാണ് പ്രയാഗ സൂര്യയുടെ നായികയാകുന്നത്. തമിഴിലെ പ്രഗല്‍ഭരായ ഒമ്പത് സംവിധായകരാണ് നവരസ എന്ന ആന്തോളജിയില് കൈകോര്‍ക്കുന്നത്. ഇതില് ഗൗതം വാസുദേവ് മേനോന് സംവിധാനം ചെയ്യുന്ന ചിത്രത്തിലാണ് സൂര്യയും പ്രയാഗയും നായികയും നായകനുമാകുന്നത്.\nഅതേസമയം, ബിഗ്‌ബോസ് താരം ഡോക്ടര് രജിത് കുമാറും സ്റ്റാര് മാജിക്കില് പങ്കെടുക്കുന്നുണ്ട്., രജിത്ത് കുമാറിനെ പിന്തുണച്ചും വിമര്‍ശിച്ചും കമന്റുകള് വരുന്നുണ്ട്. കുറച്ച് ദിവസങ്ങള്‍ക്ക് മുമ്പ് പുഞ്ഞാര് എംഎല്‍എ പിസി ജോര്‍ജ്ജായിരുന്നു അതിഥിയായി എത്തിയത്. മികച്ച പ്രേക്ഷക സ്വീകാര്യത ലഭിച്ച എപ്പിസോഡായിരുന്നു അത്. രസകരമായ എപ്പിസോഡുകളില് ഒന്നായിരുന്നു .മുന്‍മുഖ്യമന്ത്രി വിഎസ് അച്യുതാനന്ദന്,മോഹന് ലാല്, പിണറായി വിജയന്, ഉമ്മന് ചാണ്ടി, വിജയ് തുടങ്ങിയ വരെ അനുകരിച്ച് കാണിച്ചിരുന്നു.


Ernakulam covid updates | എറണാകുളം ജില്ലയിൽ ഇന്ന് 132 പേർക്ക് രോഗം; വിദേശത്ത് നിന്നും മറ്റുസംസ്ഥാനങ്ങളിൽ നിന്നും വന്നവർ 23; സമ്പർക്കം വഴി 109; 22 നാവികസേന ഉദ്യോഗസ്ഥർക്കും ഒരു ആരോഗ്യപ്രവർത്തകയ്ക്കും സമ്പർക്കത്തിലൂടെ രോഗം - MarunadanMalayalee.com\nഎറണാകുളം ജില്ലയിൽ ഇന്ന് 132 പേർക്ക് രോഗം; വിദേശത്ത് നിന്നും മറ്റുസംസ്ഥാനങ്ങളിൽ നിന്നും വന്നവർ 23; സമ്പർക്കം വഴി 109; 22 നാവികസേന ഉദ്യോഗസ്ഥർക്കും ഒരു ആരോഗ്യപ്രവർത്തകയ്ക്കും സമ്പർക്കത്തിലൂടെ രോഗം\nJuly 31, 202011:00 PM IST Permalink\nകൊച്ചി: എറണാകുളം ജില്ലയിൽ ഇന്ന് 132 പേർക്ക് രോഗം സ്ഥിരീകരിച്ചു.വിദേശം/ഇതരസംസ്ഥാനത്തുനിന്നും എത്തിയവർ- 23.സമ്പർക്കം വഴി പേർക്ക് രോഗം സ്ഥിരീകരിച്ചവർ 109. ഇതിൽ 22 പേർ നാവികസേനാ ഉദ്യോഗസ്ഥരും. ഒരാൾ ആരോഗ്യ പ്രവർത്തകയാണ്\n• മുംബൈയിൽ നിന്നെത്തിയ പിണ്ടിമന സ്വദേശി(50)\n• മുംബൈയിൽ നിന്നെത്തിയ കോട്ടപ്പടി സ്വദേശി(31)\nതമിഴ്‌നാട് സ്വദേശികൾ - 21\n• സമ്പർക്കം വഴി പേർക്ക് രോഗം സ്ഥിരീകരിച്ചവർ 109\nഇതിൽ 22 പേർ നാവികസേനാ ഉദ്യോഗസ്ഥരും. ഒരാൾ ആരോഗ്യ പ്രവർത്തകയാണ്\n• ഇടുക്കി ആലപ്പുഴ ജില്ലകളിൽ രോഗം സ്ഥിരീകരിച്ച ഓരോരുത്തർ നിലവിൽ എറണാകുളം ജില്ലയിലാണ് ചികിത്സയിലുള്ളത്.\n• ഇന്ന് 66 പേർ രോഗ മുക്തി നേടി. ഇതിൽ എറണാകുളം ജില്ലക്കാരായ 63 പേരും, ഇതര സംസ്ഥാനങ്ങളിൽ നിന്നുള്ള ഒരാളും,2പേർ മറ്റ് ജില്ലക്കാരുമാണ് .\n• ഇന്ന് 494 പേരെ കൂടി ജില്ലയിൽ പുതുതായി വീടുകളിൽ നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 666 പേരെ നിരീക്ഷണ പട്ടികയിൽ നിന്നും ഒഴിവാക്കുകയും ചെയ്തു നിരീക്ഷണത്തിൽ ഉള്ളവരുടെ ആകെ എണ്ണം 11313 ആണ്. ഇതിൽ 9509 പേർ വീടുകളിലും, 168 പേർ കോവിഡ് കെയർ സെന്ററുകളിലും 1636 പേർ പണം കൊടുത്തുപയോഗിക്കാവുന്ന സ്ഥാപനങ്ങളിലുമാണ്.\n• ഇന്ന് 69 പേരെ പുതുതായി ആശുപത്രിയിൽ/ എഫ് എൽ റ്റി സി പ്രവേശിപ്പിച്ചു.\n• വിവിധ ആശുപ്രതികളിൽ/ എഫ് എൽ റ്റി സികളിൽ നിന്ന് 117 പേരെ ഇന്ന് ഡിസ്ചാർജ് ചെയ്തു.\n• ജില്ലയിലെ ആശുപത്രികളിൽ കോവിഡ് രോഗം സ്ഥിരീകരിച്ച് ചികിത്സയിൽ കഴിയുന്നവരുടെ എണ്ണം 863 ആണ്.\n• ഇന്ന് ജില്ലയിൽ നിന്നും കോവിഡ് 19 പരിശോധനയുടെ ഭാഗമായി 765 സാമ്പിളുകൾ കൂടി പരിശോധയ്ക്ക് അയച്ചിട്ടുണ്ട്. ഇന്ന് 637 പരിശോധന ഫലങ്ങളാണ് ലഭിച്ചത്. ഇനി 1155 ഫലങ്ങളാണ് ലഭിക്കാനുള്ളത്.\n• ജില്ലയിലെ ലാബുകളിൽ നിന്നും ആശുപത്രികളിൽ നിന്നുമായി ഇന്ന് 1868 സാമ്പിളുകൾ പരിശോധനയ്ക്കായി ശേഖരിച്ചു.\n• ജില്ലയിലെ നഗര പ്രാഥമിക ആരോഗ്യ കേന്ദ്രങ്ങളിലെയും, തുറവൂർ പ്രാഥമിക ആരോഗ്യ കേന്ദ്രത്തിലെയും ഡോക്ടർമാർ ,നഴ്‌സ്മാർ മറ്റ് ജീവനക്കാർക്കും,കോവിഡ് പ്രതിരോധ മാർഗങ്ങളെക്കുറിച്ച് പരിശീലനം നടത്തി.\n• ഇന്ന് 425 കോളുകൾ ആണ് കൺട്രോൾ റൂമിൽ ലഭിച്ചത്. ഇതിൽ 315 കോളുകൾ പൊതുജനങ്ങളിൽ നിന്നുമായിരുന്നു.\n• വാർഡ് തലങ്ങളിൽ 4228 വീടുകൾ സന്ദർശിച്ചു ബോധവൽക്കരണം നടത്തി. വീടുകളിൽ നിരീക്ഷണത്തിൽ കഴിയുന്നവരുമായി ഫോൺ വഴി ബന്ധപ്പെട്ട് ആരോഗ്യ സ്ഥിതിയും വിലയിരുത്തി വരുന്നു.\n• കൊറോണ കൺട്രോൾറൂമിന്റെ കീഴിൽ പ്രവർത്തിക്കുന്ന ടെലി ഹെൽത്ത് ഹെൽപ്പ് ലൈൻ സംവിധാനത്തിൽ നിന്ന് വീഡിയോ കോൾ വഴി ഇന്ന് നിരീക്ഷണത്തിൽ കഴിയുന്ന 396 പേർക്ക് സേവനം നൽകി. ഇവർ ഡോക്ടറുമായി നേരിൽ കണ്ട് സംസാരിക്കുകയും ആശങ്കകൾ പരിഹരിക്കുകയും ചെയ്തു. കൂടാതെ ഇന്ന് ജില്ലയിലെ പ്രധാന മാർക്കറ്റുകളിൽ എത്തിയ 12 ചരക്കു ലോറികളിലെ 13 ഡ്രൈവർമാരുടെയും ക്‌ളീനർമാരുടെയും വിവരങ്ങൾ ശേഖരിച്ചു. ഇതിൽ7പേരെ ഫോൺ വഴി ബന്ധപ്പെട്ട് വിവരങ്ങൾ ശേഖരിച്ചു.\nകോവിഡ് പ്രതിദിന കണക്ക് ആദ്യമായി രണ്ടായിരം കടന്നു\nസംസ്ഥാനത്ത് ഇന്ന് കോവിഡ് ബാധിച്ചത് 1547 പേർക്ക്\nരാജ്യത്ത് അറുതിയില്ലാതെ കോവിഡ് വ്യാപനം


ടൊറാന്റോ(കാനഡാ): ജീവകാരുണ്ണ്യ പ്രവര്‍ത്തനങ്ങളില് അധിഷ്ഠിതമായ്, നിസ്വാര്‍ത്ഥ സേവനം മുഖമുദ്രയാക്കി പ്രവര്‍ത്തിക്കുന്ന തണല് കാനഡയുടെ ഈ വര്‍ഷത്തെ ഭാരവാഹികളെ തെരെഞ്ഞെടുത്തു. ഈ കഴിഞ്ഞ ഫെബ്രുവരി 20ന് വൈകിട്ട്5മണിക്ക് സൂം മീറ്റിംഗ് വഴി നടത്തിയ വാര്‍ഷിക പൊതുയോഗത്തിലാണ് പുതിയ ഭാരവാഹികളെ തെരെഞ്ഞെടുത്തത്. പ്രസ്തുത യോഗത്തില് വാര്‍ഷിക റിപ്പോര്‍ട്ട് അവതരിപ്പിക്കുകയും വരവ് ചിലവ് കണക്കുകള് പാസാക്കുകയും ചെയ്തു.\nദാരിദ്ര്യത്തിലും രോഗത്താലും ദുരിതമനുഭവിക്കുന്ന സഹോദരങ്ങള്‍ക്ക് ഒരു കൈത്താങ്ങായാണ് തണല് കാനഡ പ്രവര്‍ത്തിക്കുന്നത്. കഴിഞ്ഞ വര്ഷം കാനഡയിലും കേരളത്തിലുമായി 26 വ്യക്തികള്‍ക്കും അവരുടെ കുടുംബത്തിനും ഏകദേശം ആറ് ലക്ഷം രൂപ നല്‍കി സഹായിക്കുവാന് തണല് കാനഡയ്ക്ക് സാധിച്ചു എന്നത് ചാരിതാര്‍ഥ്യം നല്‍കുന്ന വസ്തുതയാണ്. അംഗങ്ങള് മാസംതോറും നല്‍കുന്ന 10 ഡോളര് സമാഹരിച്ചാണ് ഇതിനാവശ്യമായ പണം സ്വരൂപിക്കുന്നത്.\nതെരെഞ്ഞെടുക്കപ്പെട്ട പുതിയ ഭാരവാഹികള് ഇവരാണ് :\nജോണ്‍സന് ഇരിമ്പന് - പ്രസിഡന്റ് ബിജോയ് വര്ഗീസ് - വൈസ് പ്രസിഡന്റ്\nജോഷി കൂട്ടുമ്മേല് - ജനറല് സെക്രട്ടറി ജോണ് ജോസഫ് - ജോയിന്റ് സെക്രട്ടറി\nതോമസ് ചാലില് - ട്രെഷറര് ബിജു സെബാസ്റ്റ്യന് - ജോയിന്റ് ട്രെഷറര്\nകൂടാതെ, ജോമി ജോര്‍ജ്, നിഷ മേച്ചേരി, ജെറിന് രാജ്, മാത്യു മണത്തറ, ബിനോയ് തോമസ്, ജോജി ജോസഫ് എന്നിവര് എക്‌സിക്യൂട്ടീവ് കമ്മിറ്റി അംഗങ്ങളായും തെരഞ്ഞെടുക്കപ്പെട്ടു.\nജോസ് തോമസ്, ബിജോയ് വര്‍ഗീസ്, ജോഷി കൂട്ടുമ്മേല്, ജോസഫ് തോമസ്, ജോസഫ് ഓലേടത്ത്, ജോണ്‍സന് ഇരിമ്പന് എന്നിവരാണ് ഡയറക്ടര് ബോര്‍ഡ് അംഗങ്ങള്. ചെറിയാന് മാത്യു ഇന്റെര്‍ണല് ഓഡിറ്ററും തോമസ് ആലുംമൂട്ടില് എക്‌സ്‌ടെര്‍ണല് ഓഡിറ്ററും ആയിരിക്കും.\nതണല് കാനഡയുടെ ജീവകാരുണ്യ പ്രേവര്‍ത്തനങ്ങളില് പങ്കാളികള് ആകാന് ആഗ്രഹിക്കുന്നവരെ ഈ വലിയ സംരഭത്തിലേക്കു സ്വാഗതം ചെയ്യുന്നു. താത്പര്യം ഉള്ളവര് ഭാരവാഹികളുമായി ബന്ധപ്പെടണമെന്ന് വിനീതമായി അഭ്യര്‍ത്ഥിക്കുന്നു. കൂടുതല് വിവരങ്ങള്‍ക്ക്:


ദക്ഷിണാഫ്രിക്കയിൽ സ്വർണമല: 60 ബില്യൺ കോടിയുടെ സ്വർണം; ഡിസംബറിൽ സ്വർണ വില 5000...!!! | Daily Indian Herald\nദക്ഷിണാഫ്രിക്കയിൽ സ്വർണമല: 60 ബില്യൺ കോടിയുടെ സ്വർണം; ഡിസംബറിൽ സ്വർണ വില 5000…!!!\nഇതേ തുടർന്നു കഴിഞ്ഞ മാസമാണ് ഗവേഷക സംഘം തങ്ങളുടെ പ്രാഥമിക ഗവേഷണം പൂർത്തിയാക്കിയത്. നൂറ് കിലോമീറ്റർ വിസ്ത്രിതിയുള്ള മലയിൽ 60 കിലോമീറ്റർ വരെയുള്ള ഭാഗം സ്വർണമാണെന്നാണ് കണ്ടെത്തിയിരിക്കുന്നത്. ഏതാണ്ട് 4800 അടി ഉയരം വരെ സ്വർണ സാന്നിധ്യമുണ്ടെന്നും ഗവേഷകർ പഠനങ്ങളിൽ തെളിഞ്ഞിട്ടുണ്ട്. പ്രകൃതിയ്ക്കും മലയ്ക്കും നാശമുണ്ടാകാത്ത രീതിയിൽ സ്വർണ ഖനനം ആരംഭിക്കുന്നതിനായാണ് ഇപ്പോൾ പദ്ധതി തയ്യാറാക്കിയിരിക്കുന്നത്.


interior design, designer, builder, design conceptsDesigner + Builder\nDesigner : മദന് എം. ജെറോം\nലാന്‍ഡ്‌സ്‌കേപ്പിനൊത്തൊരു വീട് അഥവാ വീടിനൊത്തൊരു ലാന്‍ഡ്‌സ്‌കേപ്പ് . രണ്ടും ശരിയാണ് അക്ഷയ് അഗര്‍വാളിന്റെ വീടിന്റെ കാര്യത്തില്. കടവന്ത്രയില് 4500 സ്‌ക്വയര്‍ഫീറ്റില് സ്ഥിതി ചെയ്യുന്ന ഈ വീടിനെ ഒരു പച്ച ക്യാന്‍വാസില് എടുത്തുവച്ചത് ഡിസൈനര് മദന് എം. ജെറോമാണ്. പച്ചയും, വെള്ള യും, നീലാകാശവും എല്ലാം ഈ ക്യാന്‍വാസില് നിറഞ്ഞു നില്‍ക്കുന്നു. വീട്ടുകാര്‍ക്ക് പ്രകൃതിയോടും പച്ചപ്പിനോടും ഒക്കെയുള്ള താല്പര്യം മുന്‍നിര്‍ത്തിയാണ് ലാന്‍ഡ്‌സ്‌കേ പ്പിനും വീടിന്റെ അത്രതന്നെ പ്രാധാ ന്യം മദന് നല്‍കിയത്.\n”ഇഷ്ടങ്ങളും അനിഷ്ടങ്ങളും മനുഷ്യനുമാത്രമല്ല, പ്രകൃതിക്കുമുണ്ട്. അത് മനസിലാക്കി ഒരു വീട് പണിയുന്നതിലാണ് ഒരു ശില്‍പിയുടെ വിജയം. ഇവിടെ പ്രകൃതിയുടെ താല്‍പ്പര്യങ്ങള്‍ക്ക് കോട്ടം വരാതെ ഞങ്ങളുടെ ആവശ്യങ്ങള് അറി ഞ്ഞാണ് മദന് ഞങ്ങള്‍ക്ക് വീട് പൂര്‍ത്തീകരിച്ച് തന്നത്” എന്ന് അക്ഷയ് പറയുന്നു.\nപ്ലോട്ടിന്റെ നേര്‍പകുതി ലാന്‍ഡ് സ്‌കേപ്പിനും നേര്‍പകുതി വീടിനുമാണ്. അകത്തളങ്ങളില് മുഴുവന് ഗ്ലാസ് ഉപയോഗിച്ചത് പുറത്തെ ലാന്‍ഡ് സ്‌കേപ്പിന്റെ ദൃശ്യവിരുന്ന് ഒരു തടസവുമില്ലാതെ അകത്തളത്തിലെത്തിക്കുന്നു. തികച്ചും ആധുനിക ശൈലിയിലാണ് അകവും പുറവും ഒരുക്കിയിരിക്കുന്നത്. വെള്ളനിറത്തിന്റെ ചാരുതയാണ് വീടിന് മിഴിവേകുന്നത്. കോമണ് ഏരിയ ഉള്‍പ്പെടെ എല്ലാ റൂമുകളും വളരെ വിശാലമായി ഡിസൈന് ചെയ്തിരിക്കുന്നു. ഗ്ലാസിന്റെ സ്ലൈഡിങ് ഡോറുകള് ലാന്‍ഡ്‌സ്‌കേപ്പിന്റെ ഭാഗത്തേക്ക് നല്‍കിയത് ഏത് മുറിയില് നിന്നാലും പ്രകൃതി സൗന്ദര്യം ആസ്വദിക്കാനാകണമെന്ന ഉദ്ദേശ്യത്തിലാണ്. ഫ്‌ളോറിങ്ങിന് മുഴുവന് മാര്‍ബിളാണ് നല്‍കിയത്. കൂടുതല് ജനലുകള് നല്‍കിയത് കാരണം രാത്രിയില് മാത്രമല്ലാതെ ലൈറ്റ് ഇടേണ്ട ആവശ്യം ഉദിക്കുന്നില്ല.\nക്ലൈന്റിന്റെ താല്‍പര്യാര്‍ത്ഥം മുകള്‍നിലയില് ഒരു പ്രത്യേക സ്പാറൂം തന്നെ ഒരുക്കിയിരിക്കുകയാണ്. വീടിനകത്തുനിന്നും പ്രകൃതിയെ തൊട്ടറിയാവുന്ന വിധത്തിലാണ് സ്പാ റൂം. കോമണ് ഏരിയകളും അഞ്ച് ബെഡ്‌റൂമും ഉള്‍പ്പെടെ വിശാലതയ്ക്ക് മുന്‍തൂക്കം നല്‍കി ഡിസൈന് ചെയ്തിരിക്കുന്ന അകത്തളങ്ങള് വീട്ടുകാരുടെ ആവശ്യങ്ങളെയും ആഗ്രഹങ്ങളേയും നിവര്‍ത്തി ച്ചു കൊണ്ടാണ്. ”സൗന്ദര്യ ശാസ്ത്ര ത്തിലൂന്നി ഒരു സാധാരണ ഡിസൈന് നല്‍കുക എന്നതിലുപരി അവിടെ താമസിക്കുന്നവരുടെ ആത്മസംതൃപ്തിക്ക് മുന്‍തൂക്കം നല്‍കി അതിനനുസരിച്ച് സൗന്ദര്യശാസ്ത്രത്തെ നിര്‍വ്വചിക്കാറാണ് പതിവ്. അതാണ് ഈ പ്രോജക്റ്റിലും പിന്തുടര്‍ന്നത്” എന്ന് ഡിസൈനര് മദന് ജെറോം വ്യക്തമാക്കുന്നു.\n2 thoughts on “ഒരു ക്യാന്‍വാസ് ചിത്രം”\nshoaib on December 5, 2014 at 10:06 AM said:\nPlease make ur publishe in english\nadmin on February 21, 2015 at 1:02 PM said:\nWe are already publishing ‘DESIGN DETAIL’ English National architectural magazine.!


സികെ വിനീത് ഇനി ജംഷദ്പൂര് എഫ് സിയില് | Keralabhooshanam.com | Breaking News, Latest News, Kerala, India and World news\nBy web desk on 27/08/2019 Comments Off on സികെ വിനീത് ഇനി ജംഷദ്പൂര് എഫ് സിയില്\nമുന് കേരള ബ്ലാസ്റ്റേഴ്‌സ് താരം കൂടിയായ മലയാളി ഫുട്‌ബോളര് സി കെ വിനീത് പുതിയ ക്ലബിനൊപ്പം ചേര്‍ന്നു. ആറാമത് സീസണിലേക്കായി ഐ എസ് എല് ക്ലബായ ജംഷദ്പൂര് എഫ് സിയാണ് സി കെ വിനീതിനെ സൈന് ചെയ്തിരിക്കുന്നത്. ജംഷദ്പൂര് എഫ് സിയുമായി ഒരു വര്‍ഷത്തെ കരാറിലാണ് സി കെ വിനീത് ഒപ്പുവെച്ചിരിക്കുന്നത്. കഴിഞ്ഞ സീസണില് കേരള ബ്ലാസ്റ്റേഴ്‌സ് താരമായിരുന്ന സി കെ വിനീത് സീസണിന്റെ രണ്ടാം പകുതിയോടെ ചെന്നൈയിന് എഫ് സിയിലേക്ക് മാറിയിരുന്നു.\nലോണ് കരാറിലാണ് സി കെ വിനീതിനെ കേരള ബ്ലാസ്റ്റേഴ്‌സില് നിന്നും ചെന്നൈയിന് എഫ് സി കൊണ്ടുപോയത്. ലോണ് കരാര് അവസാനിച്ചതോടെ താരത്തെ ചെന്നൈയിന് കേരള ബ്ലാസ്റ്റേഴ്‌സിലേക്ക് തന്നെ തിരികെ അയക്കുകയാണുണ്ടായത്. ഇതിന് പിന്നാലെയാണ് ഇപ്പോള് ജംഷദ്പൂര് സി കെ വിനീതിനെ സ്വന്തമാക്കിയിരിക്കുന്നത്. കേരള ബ്ലാസ്റ്റേഴ്‌സിന് വേണ്ടി ഏറ്റവും കൂടുതല് ഗോള് നേടിയ താരങ്ങളില് ഒന്നാം സ്ഥാനത്താണ് ഇപ്പോഴും സി കെ വിനീത് ഉള്ളത്.\nചെന്നൈയിന് എഫ്‌സിയില് വളരെ കുറച്ച് കാലം മാത്രമേ കളിക്കാന് സാധിച്ചിട്ടുള്ളൂ എങ്കിലും ടീമിന് വേണ്ടി മികച്ച പ്രകടനം കാഴ്ച വെക്കാന് സി കെ വിനീതിന് കഴിഞ്ഞിരുന്നു. സ്റ്റീവ് കോപ്പലിന് കീഴില് കേരള ബ്ലാസ്റ്റേഴ്‌സ് ഐ എസ് എല് ഫൈനലില് എത്തിയപ്പോള് ബ്ലാസ്റ്റേഴ്‌സിന് വേണ്ടി ഒറ്റയാള് പോരാട്ടം നടത്തിയ താരം ആയിരുന്നു ഈ കണ്ണൂരുകാരന്. ആദ്യഘട്ടത്തില് തകര്‍ച്ചയിലേക്ക് കൂപ്പുകുത്തിയ ക്ലബ്ബിനെ ആദ്യ മത്സരത്തില് തന്നെ മനോഹരമായ ഒരു ഗോളോട് കൂടി കൈപിടിച്ചുയര്‍ത്താന് വിനീതിന് കഴിഞ്ഞിരുന്നു. മികച്ച പ്രകടനമാണ് കോപ്പലിന് കീഴില് വിനീത് ബ്ലാസ്റ്റേഴ്‌സിനായി കാഴ്ച വെച്ചത്.\nസികെ വിനീത് ഇനി ജംഷദ്പൂര് എഫ് സിയില് added by on 27/08/2019


കേന്ദ്ര ബജറ്റ്; പുതിയ ആദായ നികുതി ഘടനയനുസരിച്ച് നിരവധി ഇളവുകള് നികുതിദായകർക്ക് നഷ്ടമാകും\nപുതിയ ഘടനയിൽ നികുതി അടക്കുന്നവർക്ക് ലൈഫ് ഇൻഷുറൻസ്, ചാരിറ്റി ഫണ്ട് നൽകുന്നതിലടക്കം ഉണ്ടായിരുന്ന ഇളവുകൾ ലഭിക്കില്ല\n02 Feb, 2020 at 01:55 AM\nകേന്ദ്ര ധനമന്ത്രി നിർമല സീതാരാമൻ പ്രഖ്യാപിച്ച പുതിയ ആദായ നികുതി ഘടനയനുസരിച്ച് നിരവധി ഇളവുകളാണ് നികുതിദായകർക്ക് നഷ്ടമാകുക. പുതിയ ഘടനയിൽ നികുതി അടക്കുന്നവർക്ക് ലൈഫ് ഇൻഷുറൻസ്, ചാരിറ്റി ഫണ്ട് നൽകുന്നതിലടക്കം ഉണ്ടായിരുന്ന ഇളവുകൾ ലഭിക്കില്ല. ഫലത്തിൽ ഇളവുകൾ ആവശ്യമുള്ളവർ പഴയ ഘടനയിൽ നികുതിയടക്കാൻ നിർബന്ധിതരാകും.\nനിലവിൽ നികുതി ഇളവുകൾ ലഭിക്കുന്ന 80സി,80ഡി 80ജി, തുടങ്ങിയ ആനുകൂല്യങ്ങൾ പിൻവലിച്ചു കൊണ്ടാണ് പുതിയ ആദായനികുതി ധനമന്ത്രി നിർമല സീതാരാമൻ ബജറ്റിലവതരിപ്പിച്ചത്. ഇതോടെ നികുതി വരുമാനത്തിൽ ഈ വർഷം 40000 കോടി രൂപയുടെ വർധനയുണ്ടാകുമെന്നാണ് കണക്കാക്കുന്നത്.\nപഴയ ആദായ നികുതി ഘടന എടുത്തുകളയാതെയാണ് പുതിയ നികുതി ഘടന മന്ത്രി അവതരിപ്പിച്ചത്. എന്നാൽ പുതിയ ഘടനപ്രകാരം നികുതി അടക്കുന്നവർക്ക് പഴയ ഘടനയിൽ നൽകിയിരുന്ന ഇളവുകൾ ലഭിക്കില്ല. പുതിയ ഘടനയിലേക്ക് മാറുമ്പോൾ നേരത്തെ ലഭിച്ചിരുന്ന 80c,80D,80g തുടങ്ങിയ ഇളവുകൾ ഇല്ലാതാകും. 80സി പ്രകാരം പ്രൊവിഡന്റ് ഫണ്ട്, നിക്ഷേപം തുടങ്ങിയവ ഉണ്ടെങ്കിൽ നികുതിയിൽ ഇളവ് ലഭിക്കും. 1,50,000 വരെയാണ് ഇളവ് ലഭിക്കുക. 80 ഡി പ്രകാരം ആരോഗ്യ ഇൻഷുറൻസ് പ്രീമിയം ഉള്ളവർക്ക് 25,000 രൂപ വരെയും 80ജി പ്രകാരം ചാരിറ്റബിൾ ഇൻസ്റ്റിറ്റ്യൂൻഷൻസിന് ഫണ്ട് നൽകുന്നവർക്കും പ്രകൃതി ദുരന്തത്തിനിരയാകുന്നവർക്ക് ധനസഹായം നൽകുന്നവർക്കുമെല്ലാം നികുതി ഇളവ് ലഭിക്കുമായിരുന്നു. എന്നാൽ പുതിയ ഘടന പ്രകാരം ഈ ഇളവുകൾ ഒന്നും ലഭിക്കില്ല. അതേസമയം പുതിയ ഊർജ്ജ കമ്പനികൾക്ക് 15 ശതമാനമാണ് കോർപ്പറേറ്റ് നികുതിയിൽ ഇളവ് പ്രഖ്യാപിച്ചിരിക്കുന്നത്. നികുതി വരുമാനത്തിലെ വർധവ് ലക്ഷ്യമിട്ടാണ് പുതിയ ആദായ നികുതി കൊണ്ടു വന്നതെന്നാണ് സർക്കാർ വാദം.\nIncome Taxunion budget 2020